MINISTERSTVO ZDRAVOTNÍCTVA SR

ROZPRACOVANIE
PROGRAMOVÉHO VYHLÁSENIA VLÁDY
NA PODMIENKY REZORTU ZDRAVOTNÍCTVA

Vláda považuje zdravie, rovnosť v poskytovaní zdravotnej starostlivosti a dostupnosť zdravotnej starostlivosti za základné práva každého občana, pre plnohodnotný a zmysluplný život. Zachovanie a zlepšovanie zdravia je najlepšou investíciou pre silnú ekonomiku a spokojnú spoločnosť.

	Vláda SR schválila programové vyhlásenie vlády 31. júla 2006 uznesením č. 660. Následne požiadala NR SR o vyslovenie dôvery. NR SR schválila predložené programové vyhlásenie vlády uznesením č. 26    4. augusta  2006.

	Ministerstvo zdravotníctva rozpracovalo programové vyhlásenie vlády na podmienky rezortu zdravotníctva v nasledovnej štruktúre:
•	text jednotlivých častí programového vyhlásenia
•	charakteristika danej oblasti s definovanými cieľmi
•	úlohy, termíny plnenia, zodpovednosť (príslušne vecné útvary).

     	Všetky úlohy uvedené v ďalšom boli zamerané na plnenie zákonných záväzkov štátu a na naplnenie proklamovaných politických cieľov v oblasti zdravotnej politiky.

      	Čiastkové úlohy boli navrhnuté tak, aby sa v horizonte približne jedného roka dosiahla ekonomická stabilita systému a v ďalšom období jeho racionálny rozvoj. Rozsah a čiastočne aj čas plnenia uvedených úloh bol závislý od finančných prostriedkov pridelených rezortu zdravotníctva.

Úloha č. 1
Vláda považuje zdravotníctvo za jednu zo svojich priorít. Poslaním zdravotníctva je poskytovanie zdravotnej starostlivosti verejnosti za verejné peniaze, a preto musí byť pod verejnou kontrolou.

1. Pripraviť multirezortnú konferenciu na vypracovanie spoločných postupov tykajúcich sa zdravia.
Termín:    31.12.2007  (schválený odklad predloženia materiálu na rokovanie gremiálnej porady na termín 31. 1. 2008 - Stav prípravy uvedenej konferencie).

Plnenie: 
Dňa 13. 3. 2008 sa konala multirezortná konferencia pod názvom „Verejné zdroje v zdravotníctve – očakávania, možnosti, perspektívy“ v kongresovej sále MZ SR. Konferencia bola prístupná aj pre zástupcov médií.
V rámci multirezortnej konferencie boli vypracované spoločné postupy a požiadavky na úpravy dôležitých okruhov, ktoré boli v závere konferencie definované. Závery z multirezotnej konferencie:
-	zohľadňovať Doložku dopadov na zdravie občanov,
-	venovať sa stratégii plánovania ľudských zdrojov v zdravotníctve v súvislosti s mobilitou v rámci európskeho priestoru,
-	presadzovať orientáciu zdravotníctva na vypracovanie a presadzovanie národných programov, ktorých hlavným cieľom bude dôraz na prevenciu a včasnú diagnostiku ochorení, 
-	legislatívne upraviť poskytovanie zdravotnej starostlivosti v zákone o sociálnych službách tak, aby sa zdravotná starostlivosť stala dostupná starým ľuďom – obyvateľom zariadení sociálnych služieb,
-	zohľadniť starnutie obyvateľstva v SR v rámci novely nariadenia vlády č. 751/2004 Z. z. o verejnej minimálnej sieti poskytovateľov zdravotnej starostlivosti a stanoviť potrebný počet poskytovateľov ambulantnej zdravotnej starostlivosti v odboroch všeobecný lekár pre dospelých, geriatria a agentúry domácej ošetrovateľskej starostlivosti,
-	budovať partnerstvá rezortov na spoločné riešenie otázok zdravotnej starostlivosti a ekonomiky zdravia občanov a spoločnosti. 
Uvedené okruhy boli rozpracované a naplnené nasledovne:
-	MZ SR pripravilo v spolupráci s jednotlivými rezortmi a odborníkmi Národné programy 
      (Národné programy, ich ciele a plnenie je rozpísané v úlohe č. 16),
-	MZ SR v spolupráci s MPSVR SR upravilo v zákone č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov ustanovenie, ktorým sa umožnilo, aby vybrané zariadenia sociálnych služieb boli oprávnené okrem poskytovania sociálnych služieb poskytovať aj zdravotnú starostlivosť v rozsahu ošetrovateľskej starostlivosti. Samozrejme sa uvedené ustanovenie premietlo aj do zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov, ktorý nadobudne účinnosť dňa 1. 6. 2010,
-	legislatívna úprava poskytovania zdravotnej starostlivosti v rozsahu ošetrovateľskej starostlivosti v zariadeniach sociálnych služieb bola realizovaná schválením vyhlášky MZ SR č. 109/2009 Z. z., ktorou sa ustanovuje výber zdravotných výkonov z katalógu zdravotných výkonov, ktoré v zariadeniach sociálnych služieb vykonávajú zamestnanci zariadenia sociálnych služieb,
-	nariadením vlády SR č. 640/2008 Z. z. o verejnej minimálnej sieti poskytovateľov zdravotnej starostlivosti boli optimalizované počty poskytovateľov ambulantnej a ústavnej zdravotnej starostlivosti, pričom pri určení minimálnej siete poskytovateľov ambulantnej zdravotnej starostlivosti v odboroch pediatria, geriatria, gynekológia bola zohľadnená  veková štruktúra obyvateľov SR, 
-	všetky právne predpisy, národné programy a otázky súvisiace s poskytovaním zdravotnej starostlivosti, ekonomiky zdravia občanov a spoločnosti boli vypracované v spolupráci s jednotlivými rezortmi a profesijnými organizáciami. 
Záver: Úloha splnená.

Úloha č. 2
Vláda zabezpečí princíp solidárnosti v zdravotníctve. Sociálne orientovaný štát sa nesmie zbaviť zodpovednosti za zabezpečenie prístupu k adekvátnej zdravotnej starostlivosti pre všetkých občanov. Rozsah tejto starostlivosti musí definovať zákon a v tomto rozsahu musí byť zdravotná starostlivosť financovaná zo zdravotného poistenia.

Tieto úvodné deklaratívne úlohy sú rozpracované do ďalších čiastkových úloh a rámcového plánu legislatívnych úloh Ministerstva zdravotníctva SR na IV. volebné obdobie (roky 2006 až 2010).

Termín: september 2007

Plnenie: Čiastočne rieši aj úloha 17
Úloha č. 26 v mesiaci september v Pláne legislatívnych úloh vlády SR na rok 2007 bola splnená zákonom č. 661/2007 Z. z., ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a o zmene a doplnení niektorých zákonov, ktorým sa upravili ustanovenia súvisiace s preventívnymi zdravotnými prehliadkami hradenými z verejného zdravotného poistenia, čím sa zabezpečil prístup adekvátnej zdravotnej starostlivosti všetkým občanom zameraným predovšetkým na prevenciu, včasnú diagnostiku ochorení, podporu realizácie celospoločensky najdôležitejších preventívnych programov. Zákon nadobudol účinnosť dňa 1. 1. 2008.
Uvedený návrh zákona schválila vlády 19. septembra 2007
(Vládny návrh zákona – tlač 415 – schválila Národná rada SR 5. decembra 2007)
MZ SR zároveň vypracovalo vyhlášku MZ SR č. 412/2009 Z. z., ktorou sa ustanovujú podrobnosti o zozname poistencov čakajúcich na poskytnutie plánovanej zdravotnej starostlivosti, ktorou sa upravili podrobnosti vytvorenia zoznamu poistencov čakajúcich na poskytnutie plánovanej zdravotnej starostlivosti, podrobnosti o postupe poskytovateľa zdravotnej starostlivosti, dôvody neopodstatnenosti vedenia poistenca v zozname poistencov čakajúcich na poskytnutie plánovanej zdravotnej starostlivosti, podrobnosti o poskytovaní údajov Úradu pre dohľad nad zdravotnou starostlivosťou a ďalšie podrobnosti o vedení zoznamu. V prílohe vyhlášky je uvedený aj súpis vybraných chorôb, na základe ktorých sú poistenci zaraďovaní do zoznamu poistencov čakajúcich na poskytnutie plánovanej zdravotnej starostlivosti.

Záver: Úloha splnená

Úloha č. 3
Vláda zruší ešte v roku 2006 niektoré poplatky nemajúce priamo súvis s poskytovaním zdravotnej starostlivosti a zabezpečí pre poskytovateľov kompenzáciu. Vláda si je vedomá, že rozpor v nedostatku finančných zdrojov a očakávaniami obyvateľstva je možné riešiť zachovaním ekonomicky a sociálne udržateľnej spoluúčasti na vybrané typy zdravotnej starostlivosti.

1.Kompenzáciu výpadku zdrojov z titulu zrušenia poplatkov pacientov riešiť prostredníctvom zdrojov zo zdravotných poisťovní.
Termín: rok 2006

Plnenie: 
Zrušené boli tieto poplatky:
a)	poplatky za ošetrenie v ambulancii vo výške 20,-Sk (0,66 eur)
b)	poplatky za hospitalizáciu vo výške 50,-Sk za deň (1,66 eur)
c)	poplatok za recept vo výške 20,-Sk (0,66 eur) za nahrádza poplatkom 5,-Sk (0,17 eur)

Nariadením vlády Slovenskej republiky č. 485/2006 Z. z. a nariadením vlády Slovenskej republiky č. 539/2006 Z. z., ktorým sa mení nariadenie vlády Slovenskej republiky č. 722/2004 Z. z. o výške úhrady poistenca za služby súvisiace s poskytovaním zdravotnej starostlivosti v znení neskorších predpisov  sa zrušili poplatky za služby súvisiace s poskytovaním zdravotnej starostlivosti v rámci ambulantnej zdravotnej starostlivosti v hodnote 20,- Sk (0,66 eur) a ústavnej zdravotnej starostlivosti v hodnote 50,- Sk (1,66 eur), súčasne bol znížený poplatok za recept z 20,- Sk (0,66 eur) na 5,- Sk (0,17 eur). Zrušením poplatkov za návštevu lekára, pobyt v nemocnici a znížením poplatku za recept a súčasne znížením sadzby DPH na lieky a zdravotné pomôcky z 19 % na 10 % vláda Slovenskej republiky finančne pomohla sociálne slabším rodinám, starším a chronicky chorým ľuďom v zabezpečení ich zdravotnej starostlivosti a znížila finančné zaťaženie osôb, ktorým sa poskytuje zdravotná starostlivosť.

Kompenzácia výpadku zdrojov z titulu zrušenia poplatkov pacientov je zabezpečená prostredníctvom zdrojov zo zdravotných poisťovní
Záver: Úloha splnená

Úloha č. 4
Vláda považuje podporu nepovinného zdravotného poistenia za rozhodujúcu pri umožnení prístupu k zdravotnej starostlivosti nehradenej zo zdravotného poistenia a k zníženiu bezprostredného finančného dopadu spoluúčasti. Vláda zváži možnosť daňového zvýhodnenia platby na nepovinné zdravotné poistenie

Plnenie hlavnej úlohy č. 4
Individuálne zdravotné poistenie je jedným z možných zdrojov viaczdrojového financovania zdravotníctva. Jeho zavedenie si vyžaduje pripraviť legislatívne prostredie  - vydať zoznam zdravotných výkonov, čo bude základom pre kategorizáciu chorôb s určením výšky spoluúčasti poistenca za všetky zdravotné výkony poskytnuté pri liečbe choroby. 
V súčasnosti je daný legislatívny rámec na výkon individuálneho zdravotného poistenia v platných právnych zákonoch, konkrétne v zákone č. 581/2004 Z.z. o zdravotných poisťovniach. Zdravotné poisťovne môžu vykonávať toto poistenie, ale z doterajšej praxe žiadna zdravotná poisťovňa nezačala vykonávať toto  a nesprávne argumentujú aj tým že je nutné zníženie  rozsahu zdravotnej starostlivosti z verejného zdravotného poistenia.
Takýto krok by bol v neprospech občanov, pretože by dostali takú istú službu, ktorú majú garantovanú z verejného zdravotného poistenia, za ktorú by museli navyše odvádzať ďalšie finančné prostriedky. Pripoistenie nemalo slúžiť na to, aby ostala tá istá kvalita a ten istý rozsah služieb, ktorý je v súčasnosti zabezpečený v rámci verejného zdravotného poistenia, nemalo ísť o odčlenenie určitej časti súčasného rozsahu do individuálneho zdravotného poistenia, ale malo ísť o určitú formu nadštandardu v prospech poistenca. Treba pochopiť , že v súčasnosti je to už iba na zdravotných poisťovniach aké produkty poskytnú v rámci individuálneho zdravotného poistenia. Ak v budúcnosti dôjde k zníženiu rozsahu, tak to vytvorí ďalší priestor na individuálne zdravotné poistenie.
Záver: Úloha čiastočne splnená

1. Pripraviť návrhy noviel zákonov č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov (v znení zákona č. 718/2004 Z. z. ) a  581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov, v ktorých sa zapracujú podmienky a rozsah daňového zvýhodnenia.
Termín: september 2007

Plnenie: 
Úloha č. 25 v mesiaci september 2007 z Plánu Legislatívnych úloh vlády SR na rok 2007.
Návrh zákona o zdravotnom poistení a o zdravotných poisťovniach a o zmene zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. 
Ministerstvo zdravotníctva SR pripravilo materiál „Návrh na zrušenie úlohy č. 25 v mesiaci september z Plánu legislatívnych úloh vlády Slovenskej republiky na rok 2007“. Vláda Slovenskej republiky uznesením č. 913 z 24 októbra 2007 zrušila úlohu č. 25 v mesiaci september z Plánu legislatívnych úloh vlády SR na rok 2007 – návrh zákona o zdravotnom poistení a o zdravotných poisťovniach a o zmene zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
Záver: Čiastková úloha č. 1 úlohy PVV SR časť zdravotníctvo č. 4 bola uznesením Vlády Slovenskej republiky  č. 913 z októbra 2007 zrušená

Plnenie v roku 2009:
Listom č. 22620-1/2009 – OPMZ MZ SR požiadalo predsedu vlády SR R. Fica o odklad termínu na splnenie úlohy C.5 uznesenia vlády č. 462 z 23. mája 2007 z dôvodu, že úloha súvisí s vypracovaním katalógu – zdravotných výkonov a tieto práce nie sú ukončené. Listom č. 11672 z 5. novembra 2009 podpredseda vlády SR R. Fico zobral na vedomie uvádzané dôvody a súhlasil s novým termínom predmetnej úlohy do 31. decembra 2010.

Úloha č. 5
Pre vládu bude dôležitou úlohou obnovenie dôvery občanov k poskytovateľom zdravotnej starostlivosti, humanizácia prístupu zdravotníkov k pacientom, čo však predpokladá aj adekvátne zlepšenie ohodnotenia práce zdravotníckych pracovníkov.
 
1.	Pripraviť novelu príslušných ustanovení v zákone č. 311/2001 Z. z. Zákonník práce v znení neskorších predpisov a v zákone č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov. 
Termín: priebežne

Plnenie: 
Príprava novely právneho predpisu v oblasti odmeňovania sa zabezpečovala nasledovnými krokmi:
a)	vzhľadom na skutočnosť, že gestorom zákona č. 311/2001 Z. z. Zákonník práce v znení neskorších predpisov a zákona č. 553/2003 Z. z. o odmeňovaní niektorých zamestnancov 
pri výkone práce vo verejnom záujme a o zmene a doplnení niektorých zákonov v znení neskorších predpisov je podľa kompetenčného zákona MPSVR SR, MZ SR nebolo príslušné plniť predmetnú úlohu tak, ako bola zadefinovaná v bode 1; na zmenách uvedených predpisov participovalo MZ SR v rozsahu svojich kompetencií a návrhy príslušných legislatívnych zmien pripravovalo a predkladalo v súčinnosti s MPSVR SR; 
b)	MZ SR participovalo pri novele zákona č. 311/2001 Z. z. Zákonník práce v znení neskorších predpisov a pripomienkovalo zákony č. 552/2003 Z. z. o výkone práce vo verejnom záujme v znení neskorších predpisov a č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov;
c)	pretrvávajúcim problémom je zlepšenie úrovne odmeňovania zamestnancov tých zdravotníckych zariadení, ktoré nie sú v zriaďovateľskej pôsobnosti MZ SR. Keďže MZ SR nemôže vstupovať do spôsobu odmeňovania uvedených zamestnancov, na riešení tohto problému aktívne spolupracuje s gestorom – MPSVR SR;
d)	problematika odmeňovania a možnosti jej riešenia sú priebežne konzultované a prerokovávané v Rade hospodárskeho a sociálneho partnerstva v rezorte zdravotníctva.“.

2. Pripraviť návrhy všeobecne záväzných právnych predpisov ministerstva zdravotníctva, v ktorých sa  uplatnia formy morálneho ocenenia jednotlivcov, pracovných kolektívov,  zdravotníckych zariadení. 

Termín: priebežne

Plnenie: 
Príprava návrhov všeobecne záväzných právnych predpisov MZ SR, v ktorých sa  uplatnia formy morálneho ocenenia jednotlivcov, pracovných kolektívov a zdravotníckych zariadení sa zabezpečí nasledovnými krokmi:
a)	materiál „Projekt morálneho ohodnotenia pracovníkov – osobnosti v zdravotníctve bol prerokovaný a schválený gremiálnou poradou ministra zdravotníctva uzn. č. 265/GP dňa 10. septembra 2007. Uzn. GP bolo uložené komunikačnému odboru realizovať projekt .
b)	v priebehu I. polroka 2007 došlo tak k zmene gestora predmetnej úlohy, ako aj k rozhodnutiu o zmene prístupu k spôsobu naplnenia tejto úlohy, t. j. prostredníctvom prípravy a realizácie „Projektu morálneho ohodnotenia pracovníkov v zdravotníctve – Osobnosti v zdravotníctve“, predložil osobný úrad na rokovanie gremiálnej porady ministra zdravotníctva iniciatívny materiál „Návrh na úpravu znenia bodov 1 a 2 k úlohe č. 5 Rozpracovania programového vyhlásenia vlády SR na podmienky zdravotníctva“ s úpravou znenia bodu 2 nasledovne: „Pripraviť a realizovať „Projekt morálneho ohodnotenia pracovníkov v zdravotníctve – Osobnosti v zdravotníctve.“; po prerokovaní materiálu dňa 1. októbra 2007 zobral minister na vedomie úpravu predmetného bodu a súčasne akceptoval návrh na zmenu gestorstva na komunikačný odbor (uznesenie číslo 281/GP zo dňa 1.10.207)
Bola vytvorená webová stránka www.osobnostivzdravotnictve.sk, prostredníctvom ktorej sa informovala verejnosť, listom bola oslovená zdravotnícka obec. Formou nominačných lístkov mohla široká i odborná verejnosť navrhovať svojich nominantov na udelenie prestížneho titulu "Osobnosť v zdravotníctve".  Ministerstvo zdravotníctva SR dostalo 184 nominácií. Nominačné lístky vyhodnotila sekcia zdravia a bezkonkurečným víťazom sa stal MUDr. Ľubomír Barák, primár Detského diabetologického centra DFNsP v Bratislave. Dňa 4. 5. 2009 odovzdal minister zdravotníctva SR MUDr. Ľubomírovi Barákovi pred vrcholovými pracovníkmi ministerstva  ocenenie "Osobnosť v zdravotníctve" v podobe pamätného taniera, certifikátu a kytice kvetov  ako výrazu vysokého ohodnotenia  jeho celoživotnej práce na poli detskej diabetológie tak zo strany ministerstva ako aj širokej laickej a odbornej verejnosti. 
c)	Ministerstvo zdravotníctva Slovenskej republiky je odborným garantom súťaže „Sestra roka“, ktorú organizuje Sanoma Magazines Slovakia už od roku 2007. Súťaž je koncipovaná tak, aby ukázala nielen odborné kvality sestier a ich vysokú profesionálnu úroveň, ale zároveň aj ľudský prístup, ochotu a obetavosť. Oceňujú sa sestry v troch kategóriách a to „poskytovateľ/ka ošetrovateľskej starostlivosti“, „manažér/ka ošetrovateľskej starostlivosti“ a „cena za celoživotné dielo v ošetrovateľstve“.
Záver: Úloha splnená

3. Pripraviť návrhy zmien v obsahu študijných programov  pregraduálneho vzdelávania, ako aj ďalšieho vzdelávania zdravotníckych pracovníkov s cieľom posilniť oblasť rozvoja nácviku techník komunikácie. Pripraviť návrhy zmien v obsahu vzdelávania zdravotníckych pracovníkov s cieľom posilniť inovácie vzdelávania vo všetkých medicínskych odboroch.

Plnenie: táto úloha bola uznesením gremiálnej porady ministra zdravotníctva č. 160/GP dňa 21.4.2008  schválená v novom znení, s novými termínmi ako aj zodpovednosťou jednotlivých úloh a to:

3.1. Pokračovať v spolupráci s Ministerstvom školstva SR pri realizácií zmien obsahu študijných  programov zdravotníckych študijných odborov poskytovaných na stredných a vysokých školách SR s cieľom posilniť rozvoj nácviku techník komunikácie.
Termín : 31.12.2013

Plnenie: 
Na posilnenie oblasti rozvoja nácviku techník komunikácie sa inovoval obsah študijných programov v zdravotníckych študijných odboroch pregraduálneho štúdia na stredných a vysokých školách v spolupráci s MŠ SR.
Záver: Úloha splnená

3.2 Pripraviť harmonogram návrhu zmien v obsahu študijných programov ďalšieho vzdelávania zdravotníckych pracovníkov so zameraním na nácvik techník komunikácie.
Termín : 31.12.2008

Plnenie: 
Obsah nácviku techník komunikácie je zapracovaný vo výnose MZ SR o minimálnych štandardoch pre špecializačné študijné programy, minimálnych štandardoch pre certifikačné študijné programy a minimálnych štandardoch pre študijné programy sústavného vzdelávania a ich štruktúru. Výnos nadobudne účinnosť 1. septembra 2010 a vzdelávacie ustanovizne začnú s nácvikom techník komunikácie od školského roku 2010/2011.
Záver: Úloha splnená

3.3.Identifikovať a podporovať možnosti čerpania finančných prostriedkov Európskeho sociálneho fondu na nácvik techník komunikácie u zdravotníckych pracovníkov
Termín : 31.12.2009

Plnenie:  
Ministerstvo zdravotníctva SR ako sprostredkovateľský orgán pod riadiacim orgánom pre opatrenie 2.2 Operačného programu Vzdelávanie identifikovalo možnosť čerpania finančných prostriedkov Európskeho sociálneho fondu na nácvik techník komunikácie u zdravotníckych pracovníkov z Operačného programu Vzdelávanie v rámci opatrenia 2.2 a z Operačného programu Zamestnanosť a sociálna inklúzia v gescii Ministerstva práce, sociálnych vecí a rodiny SR. Rozhodnutím vedenia MZ SR sa využila druhá možnosť – príprava národného projektu v rámci Operačného programu Zamestnanosť a sociálna inklúzia. Sekcia európskych programov a projektov túto možnosť následne podporila účasťou jej pracovníkov na úvodných rokovania na Ministerstve práce, sociálnych vecí a rodiny SR k príprave národného projektu a formou zabezpečovania komunikácie s Ministerstvom práce, sociálnych vecí a rodiny SR pri jeho príprave.
Zodpovednými za prípravu a realizáciu národného projektu „Podpora zdravotníckym zariadeniam“ sa v roku 2009 stala Projektová koordinačná jednotka a koordinátorom projektu je poradkyňa ministra MUDr. Eva Vivodová. Národný projekt bol 30.12.2009 oficiálne zaslaný na Ministerstvo práce, sociálnych vecí a rodiny SR na schválenie.
Záver: Úloha splnená

4.Inštitucionálne dobudovať sieť etických komisií a vydať vyhlášku o etických komisiách.
Termín: 20.9.2008

Plnenie: 
Uznesením z gremiálnej porady ministra č. 284/GP zo dňa 4. septembra 2008 bola schválená zmena znenia úlohy v nasledovnom znení:
„Zverejniť zoznam“ Etických komisií samosprávnych krajov a poskytovateľov ústavnej starostlivosti na internetovej stránke Ministerstva zdravotníctva SR“. 
Zároveň bol stanovený nový termín plnenia úlohy do dňa 20. septembra 2008 ako aj nové znenie zodpovednosti – Sekcia zdravia v spolupráci s Odborom informatiky.
Zoznam etických komisií samosprávnych krajov a poskytovateľov ústavnej starostlivosti bol zverejnený na internetovej stránke MZ SR dňa 17.9.2008. 
Záver: Úloha splnená

Úloha č. 6. a 7. 
Vláda zabezpečí navýšenie finančných prostriedkov pre zdravotníctvo v roku 2007 cestou zvýšených platieb poistného za skupiny občanov, kde je platiteľom štát zo 4 % priemernej mzdy na 5 % priemernej mzdy. Vláda zabezpečí, aby verejné výdavky na zdravotníctvo vyjadrené % z HDP mali rastúcu tendenciu a rešpektovali princíp približovania sa k vyspelým štátom Európskej únie.

1.	Pripraviť návrh novely zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov (v znení zákona č. 718/2004 Z. z. ).
Termín: do 31.8.2006

Plnenie: 
Zákonom č. 673/2006, ktorým sa mení a dopĺňa zákon č. 580/2004 Z. z. v znení neskorších predpisov bola od 1. januára 2007 do 30. apríla 2007 sadzba poistného pre štát 5% z vymeriavacieho základu.
Ministerstvo zdravotníctva SR v rámci pripomienkového konania k „Návrhu rozpočtu verejnej správy na roky 2008-2010“ uplatnilo zásadnú pripomienku, ktorou bolo požiadané o navýšenie sadzby poistného plateného štátom zo 4% na 5%.
Národnou radou Slovenskej republiky bol schválený vládny návrh zákona o štátnom rozpočte na rok 2008, kde poistné platené štátom  pre rok 2008 je určené vo výške 4,5% z vymeriavacieho základu. Zákonom č. 581/2008 Z. z., ktorým sa mení a dopĺňa zákon č. 580/2004 Z. z. v znení neskorších predpisov  je pre rok 2009 sadzba poistného pre štát 4,9 % z vymeriavacieho základu. Ministerstvo zdravotníctva i naďalej požaduje navýšenie sadzby poistného pre rok 2010 na 5%.
Zákonom č. 533/2009 Z.z., ktorým sa mení a dopĺňa zákon č. 580/2004 Z.z. v znení neskorších predpisov je pre rok 2010 sadza poistného pre štát 4,78% z vymeriavacieho základu. Novela zvýšila odvody poistného za poistencov štátu zo 4% stanovených platným zákonom na 4,78% z priemernej mesačnej mzdy. Po odsúhlasení štátneho rozpočtu Slovenskej republiky pre rok 2010 poistného plateného štátom pre zákonom vymedzené kategórie obyvateľov je v sume 1,28 mld. eur, čo je oproti roku 2009 nárast o 10,5%.
Záver: Úloha čiastočne splnená 

Úloha č. 8
Vláda bude podporovať viaczdrojové financovanie zdravotníctva. Prispeje do fondu na úhradu finančne zvlášť náročných výkonov.

1. Pripraviť návrh novely zákona č. 581/2004 Z.z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov 
Termín: september 2007

Plnenie: 
Ministerstvo zdravotníctva SR pripravilo materiál „Návrh na zrušenie úlohy č. 25 v mesiaci september z Plánu legislatívnych úloh vlády Slovenskej republiky na rok 2007“. 
Vláda Slovenskej republiky uznesením č. 913 z 24 októbra 2007 zrušila úlohu č. 25 v mesiaci september z Plánu legislatívnych úloh vlády SR na rok 2007 – návrh zákona o zdravotnom poistení a o zdravotných poisťovniach a o zmene zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, čím zaniká podúloha č. 1 hlavnej úlohy č. 8 rozpracovaného Programového vyhlásenia vlády SR na podmienky rezortu zdravotníctva. 
Záver: podúloha č.1 hlavnej úlohy 8 zrušená

V hlavnej úlohe č. 8 sa pokračovalo v nasledovnom plnení:
Návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov (ďalej iba „návrh zákona“) bol predložený na rokovanie vlády Slovenskej republiky na základe Plánu legislatívnych úloh vlády Slovenskej republiky na rok 2008. 
Dôvodom predloženia:
Zmena kompetencií Úradu pre dohľad nad zdravotnou starostlivosťou, riešenie úhrady finančne náročnej zdravotnej starostlivosti zriadením fondu na úhradu finančne zvlášť náročných zdravotných výkonov alebo vyprecizovaním prerozdeľovania poistného a zavedením druhého prerozdelenia, ktoré bude brať do úvahy finančne náročných poistencov.
 	Návrh zákona bol predmetom medzirezortného pripomienkového konania v dňoch od 30. júla 2008 do 19. augusta 2008. Rozpory sa nepodarilo odstrániť s nasledovnými subjektmi: Dôvera, zdravotná poisťovňa, a.s., Union, zdravotná poisťovňa, a.s., Apollo, zdravotná poisťovňa, a.s., Združenie zdravotných poisťovní, Spoločná zdravotná poisťovňa, Úrad pre dohľad nad zdravotnou starostlivosťou, Slovenská komora zubných lekárov, Slovenská komora iných zdravotníckych pracovníkov, Slovenská komora sestier a pôrodných asistentiek, Republiková únia zamestnávateľov, Protimonopolný úrad SR. 
Dňa 30. 9. 2008 Legislatívna rada vlády odporučila návrh zákona po zapracovaní jej pripomienok vláde SR schváliť. Dňa 1. 10. 2008 vlády SR návrh zákona schválila. Dňa 2. 10. 2008 bol návrh zákona predložený do Národnej rady Slovenskej republiky. Národnou radou SR bol chválený zákon č. 581/2008 Z. z. ktorým sa mení a dopĺňa zákon č. 581/2004 Z.z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení neskorších predpisov dňa 25.11.2008.

Ďalší postup v úlohe č. 8 v roku 2009:
Listom č. 22620-1/2009 – OPMZ MZ SR požiadalo predsedu vlády SR R. Fica o odklad termínu na splnenie úlohy C.5 uznesenia vlády č. 462 z 23. mája 2007 z dôvodu, že úloha súvisí s vypracovaním katalógu – P zdravotných výkonov a tieto práce nie sú ukončené. Listom č. 11672 z 5.11.2009 podpredseda vlády SDR R. Fico zobral na vedomie uvádzané dôvody a súhlasil s novým termínom predmetnej úlohy do 31.decembra 2010.
Záver: Úloha čiastočne splnená 

Ďalší postup v úlohe č. 8 v roku 2010:
Do prerozdeľovacieho mechanizmu sa zaviedol ďalší parameter, čím sa dosiahlo prerozdeľovanie nielen podľa veku a pohlavia, ale dané kategórie poistencov sa rozdelia na poistencov za ktorých platiteľom poistného nie je štát a za ktorých platiteľom poistného je štát. Správne nastavenie a fungovanie prerozdeľovania poistného medzi zdravotnými poisťovňami  ovplyvňuje schopnosť zdravotných poisťovní platiť za zdravotnú starostlivosť svojich poistencov Súčasné platné prerozdeľovanie sa tým precizuje, zvýši sa jeho účinnosť solidarity a otvárajú sa možnosti zavádzania ďalších parametrov do prerozdeľovacieho mechanizmu, ktoré sa budú môcť k daným parametrom pridávať najmä pomocou indikátorov zdravotného stavu (chronické ochorenia, náročné diagnózy, preskripcia). V záujme zvyšovania spravodlivosti  a transparentnosti pomocou indikátorov zdravotného stavu by dochádzalo k zapájaniu ďalších rizikových faktorov do výpočtu indexu rizika nákladov.
Ďalej je možné v budúcnosti rozšírenie o PCG, DCG skupiny, čo sú nástroje pre oceňovanie rizika podľa nákladových skupín založených na prepísaných liekov a podľa nákladových skupín založených na diagnózach. Tieto dva nástroje zachytia plnom spektre skupinu pacientov, ktorí sú náročný na nemocničnú liečbu ako aj na liekovú liečbu. Týmito krokmi zabezpečíme zdravotným poisťovniam v solidárnom systéme zohľadniť v plnej miere individuálne riziko poistenca. Nový prerozdeľovací systém plne nahrádza a nahradí potrebu vzniku fondu mimoriadne finančne náročných výkonov.
Záver: Úloha čiastočne splnená 

Úloha č. 9
Za základ financovania zdravotníctva považuje vláda ústavou garantovaný systém solidárneho zdravotného poistenia. Vláda vráti Všeobecnej zdravotnej poisťovni a Spoločnej zdravotnej poisťovni verejnoprávny charakter. Vláda presadí také právne prostredie, v ktorom všetky zdravotné poisťovne budú mať rovnocenné podmienky bez ohľadu na ich právnu formu a ktoré zabráni poisťovniam v nehospodárnom nakladaní s finančnými prostriedkami poistencov. 
Vláda presadí, aby výška nákladov na prevádzku zdravotných poisťovní od roku 2007 bola zákonom obmedzená najviac do výšky 4 % z výberu povinného zdravotného poistného.

1. Pripraviť návrhy noviel zákonov č. 580/204Z.z. o zdravotnom poistení a o zmene a doplnení zákona 95/2002 Z.z. o poisťovníctve a o zmene a doplnení niektorých zákonov (v znení zákona č. 718/2004 Z.z.) a 581/2004Z.z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov.
Termín: september 2007

Plnenie: 
Úloha týkajúca sa obmedzenia nákladov na prevádzku zdravotných poisťovní bola splnená zákonom č. 522/2006 Z.z. zo 6. septembra 2006, ktorým sa mení a dopĺňa zákon č. 581/2004 Z.z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov. Ministerstvo zdravotníctva pripravilo návrh zákona na transformáciu Všeobecnej zdravotnej poisťovne, a.s. a Spoločnej zdravotnej poisťovne, a.s. na verejnoprávne inštitúcie. Uvedené návrhy boli pozastavené v Legislatívnej rade vlády. 
Vláda Slovenskej republiky uznesením č. 913 z 24 októbra 2007 zrušila úlohu č. 25 v mesiaci september z Plánu legislatívnych úloh vlády SR na rok 2007 – návrh zákona o zdravotnom poistení a o zdravotných poisťovniach a o zmene zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov Zákonom č. 530/2007 Z. z.., ktorým sa mení a dopĺňa zákona č. 581/2004 Z. z. 

Ďalší postup v úlohe č. 9 v roku 2009:

Ministerstvo zdravotníctva SR pripravilo „Zámer prípravy koncepcie zlúčenia zdravotných poisťovní Všeobecná zdravotná poisťovňa, a.s. a Spoločná zdravotná poisťovňa, a.s.“ na základe vlastnej iniciatívy ministra zdravotníctva Slovenskej republiky. Zámer bol schválený uznesením vlády Slovenskej republiky  č. 527/2009 na rokovaní vlády z 15. júla 2009. Na základe tohto uznesenia bol vypracovaný materiál „Projekt zlúčenia Všeobecnej zdravotnej poisťovne, a. s. a Spoločnej zdravotnej poisťovne, a. s.“, pričom právnym nástupcom bude Všeobecná zdravotná poisťovňa, a.s. a obsahom ktorého je charakteristika spoločností, právne aspekty zlúčenia vrátane vecného a časového harmonogramu realizácie projektu zlúčenia a ekonomické aspekty zlúčenia vrátane návrhu na riešenie dosahov hospodárskej krízy v roku 2009.  
V nadväznosti na to, že bol ohrozený dátum zlúčenia zdravotných poisťovní vyplývajúcich z „Projektu zlúčenia VšZP, a.s a SZP, a.s“, ktorý bol dňa 30.septembra schválený vo vláde SR, sa Ministerstvo zdravotníctva SR rozhodlo pripraviť v skrátenom konaní návrh zákona, v ktorom sa upraví zlúčenie spomínaných poisťovní na základe zákona.. Zákonom č. 533 Z.z. s účinnosťou 21.decembra 2009, ktorým sa dopĺňa zákon 581/2004 Z.z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o doplnení zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení neskorších predpisov, uverejnených v Zbierke zákonov  dňa 17.12.2009 v čiastke 187/2009 sa SZP, a.s. a VšZP, a.s. zlučuje 1.januára 2010. 

Úloha č. 10. a11. 
Vláda nepripustí také legislatívne zmeny zdravotníckych zákonov, ktoré by mohli viesť k poškodeniu dobrého mena SR tým, že nebude zabezpečená primeraná ochrana domácich i zahraničných investícií.
Vláda akceptuje všetky formy vlastníctva zdravotníckych zariadení a vytvorí podmienky pre ich viac zdrojové financovanie.

Sú to úlohy deklaratívne, trvale uplatňované v legislatívnom a riadiacom procese. Podmienky pre viaczdrojové financovanie vytvárajú  prijaté úlohy v tomto dokumente.

Plnenie: Úloha sa priebežne plní v súvislosti s novelami zákonov upravujúcich poskytovanie zdravotnej starostlivosti. 
Záver: Doposiaľ však neboli vytvorené všetky podmienky pre viaczdrojové financovanie zdravotníckych zariadení. V rámci legislatívy sa zabezpečuje primeraná ochrana domácich i zahraničných investícií.

Úloha č. 12
Vláda zruší súčasnú podobu ročného zúčtovania poistného.

1.	Pripraviť návrhy novely zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov a iných súvisiacich všeobecne záväzných právnych predpisov.
Termín: september 2007

Plnenie: 
Návrh zákona, ktorým sa mení a dopĺňa zákon č. 580/2004 Z. z. v znení neskorších predpisov bol dňa 26. 9. 2007 schválený  vládou Slovenskej republiky a schválený Národnou radou Slovenskej republiky dňa 28. novembra 2007. 
Úloha bola splnená zákonom č. 594/2007 Z. z., ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a o doplnení zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov.
Záver: Úloha splnená

Úloha č. 13
Vláda bude venovať maximálnu pozornosť využitiu všetkých možností na financovanie investičných aktivít v zdravotníctve, vrátane fondov EÚ.

1.	Vypracovať potrebné dokumenty v súlade s Aktualizáciou Národného strategického referenčného rámca pre SR na roky 2007 – 2013 schválenou vládou Slovenskej republiky.
Termín: podľa textu

Plnenie: 
Všetky potrebné dokumenty v súlade s s Aktualizáciou Národného strategického referenčného rámca pre SR na roky 2007 – 2013 schválenou vládou Slovenskej republiky boli vypracované.
Záver: Úloha splnená
 
2.	Urýchlene vybudovať administratívne kapacity na riadenie pomoci z EÚ fondov, už od roku 2006 a následne počas roku 2007. 
Termín: do 31. 12. 2006

Plnenie: 
Administratívne kapacity na riadenie pomoci z EÚ fondov na Riadiacom orgáne a na platobnej jednotke pre Operačný program Zdravotníctvo boli vybudované a k 31.5.2010 sú plne funkčné. Aktuálny počet administratívnych kapacít k 31.5.2010 je 41 pracovníkov.
Záver: Úloha splnená 

Úloha č. 14
Za základný prvok v zdravotníctve považuje vláda lekárov prvého kontaktu, preto  sa zasadí za zlepšenie podmienok pre ich prácu a sústavné vzdelávanie.

Termín: v súlade s úlohami 25 a 30.

Plnenie: 
Zákonom č. 653/2007 Z. z., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, ktorý v článku III upravil ustanovenia zákona č. 595/2003 Z. z. o dani z príjmov v znení neskorších predpisov tak, že časť nákladov vynaložených zdravotníckym pracovníkom v regulovaných zdravotníckych povolaniach lekár, zubný lekár, sestra a pôrodná asistentka na sústavné vzdelávanie je odpočítateľnou položkou z dane. Zákon nadobudol účinnosť dňa1. 1. 2008.
V rámci Operačného programu Vzdelávanie, ktorý je rozpracovaním čerpania prostriedkov Európskej únie na území Slovenskej republiky na roky 2007 až 2013 v rámci plnenia Národného strategického referenčného rámca Ministerstvo zdravotníctva pripravilo výzvu na predkladanie žiadostí o nenávratný finančný príspevok s názvom: „Zvýšenie ďalších zručností pracovníkov v zdravotníctve“.  Predpokladaný termín na vyhlásenia výzvy je apríl 2010 s dátumom uzávierky pre prijímanie žiadostí o nenávratný finančný príspevok jún 2010. 
Záver: Úloha priebežne plnená.

Úloha č. 14 bolo v rámci sekcie zdravia rozpracovaná do jednotlivých úloh:  
1. Transpozícia smerníc EÚ
a)	smernica č. 36/2006/ES  o uznávaní odborných kvalifikácií 
b)	smernica č. 100/2006/ES  ustanovení vyplývajúcich z prístupu do EÚ štátov Bulharska a Rumunska.

Smernica Európskeho parlamentu a Rady č. 2005/36/ES o uznávaní odborných kvalifikácií bola transponovaná do vládneho návrhu zákona, ktorým sa mení a dopĺňa zákon č. 578/2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách  v zdravotníctve a o zmene a doplnení niektorých zákonov v znení neskorších predpisov. Uvedený vládny návrh zákona schválila Národná rada SR dňa 13. septembra 2007.  Vypracovanie príslušných ustanovení otvorí   priestor pre etablovanie  sa občanov  ďalších členských štátov na území Slovenskej republiky v regulovaných zdravotníckych  povolaniach  a umožní sa ľahšia aplikácia  procesu posudzovania dokladov o vzdelaní občanov členských ale aj nečlenských štátov.
Ide o zákon č. 464/2007 Z. z., ktorým sa mení a dopĺňa zákon č. 578/2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.
	Smernica 2006/100/ES, ktorou sa z dôvodu pristúpenia Bulharska a Rumunska upravujú určité smernice v oblasti voľného pobytu osôb bola transponovaná novelou zákona č. 578/2004Z.z. – zákonom č. 272/2007 Z.z.
Záver: Úloha splnená a naďalej sa priebežne plní

2. Vypracovanie návrhu vyhlášky o vzoroch špecializačných diplomov, certifikátov a osvedčení o príprave na výkon práce v zdravotníctve.

Ministerstvo zdravotníctva vypracovalo vyhlášku MZ SR č. 465/2007 Z. z., ktorou sa ustanovujú vzory diplomov o špecializácii, certifikátov a osvedčení o príprave na výkon práce v zdravotníctve, ktorá bola schválená 3.10.2007 a uverejnená v Zbierke zákonov pod. č. 465/2007 Z.z. s účinnosťou od dňa 20.10.2007. Uvedená vyhláška bola vydaná na základe splnomocňovacieho ustanovenia § 41 ods. 4 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách  v zdravotníctve a o zmene a doplnení niektorých zákonov v znení zákona č. 464/2007 Z. z.
Záver: Úloha splnená

Záver: Hlavná úloha č. 14 je čiastočne splnená a naďalej sa priebežne plní v súlade s úlohami 25 a 30.

Úloha č. 15
Vláda presadí v roku 2007 obnovenie rajonizácie  pediatrov, všeobecných lekárov, gynekológov a stomatológov, so zachovaním slobodného výberu poskytovateľa zdravotnej starostlivosti občanom.

1.	Pripraviť návrh novely zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov  a iných príslušných všeobecne záväzných predpisov.
Termín: september 2007 (podľa Plánu Legislatívnych úloh vlády na rok 2007)

Plnenie: 
Zákonom č. 662/2007 Z. z., ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov sa obnovila „rajonizácia“ t. j. určenie zdravotného obvodu, čím sa zabezpečilo právo každého občana SR na dostupnosť ambulantnej a ústavnej zdravotnej starostlivosti a zároveň sa posilnil princíp solidárnosti a prístup všetkých občanov k adekvátnej zdravotnej starostlivosti. Tzv. rajóny poskytovateľ nemôže odmietnuť uzatvorenie dohody o poskytovaní zdravotnej starostlivosti a taktiež nemôže odmietnuť ošetrenie resp. vyšetrenie. Zákonom sa zabezpečila slobodná voľbu lekára, t. j. oprávnenie pacienta na poskytnutie zdravotnej starostlivosti u lekára, ktorého si slobodne vybral. 
Návrh zákona, ktorým sa mení a dopĺňa zákon č. 576/2004 Z.z. vláda schválila 19. septembra 2007 (č. 18695/2007-OL). Schválený Národnou radou bol dňa 6. decembra 2007. Zákon nadobudol účinnosť dňa 1. 1. 2008.
Záver: Úloha splnená 

Úloha č. 16
Vláda bude presadzovať orientáciu zdravotníctva na prevenciu a včasnú diagnostiku ochorení, podporí realizáciu celospoločensky najdôležitejších preventívnych programov a presadí komplexný program starostlivosti o deti a starších občanov.

1.	Pripraviť návrhy národných programov:
	starostlivosti o ženu, matku a dieťa, 
	transplantačný, 
	kontroly tabaku, 
	ochrany sexuálneho a reprodukčného zdravia.
Termín: 31.12.2010

Plnenie: 
Národný program kontroly tabaku (NPKT) bol dňa 2. 5. 2007 schválený uznesením vlády SR č. 398/2007.
Záver: Úloha splnená.
	
Národný program starostlivosti o ženu, matku a dieťa bol pripravovaný v podobe dvoch „programov“ ako Národný program ochrany sexuálneho a reprodukčného zdravia a Národný program starostlivosti o deti a dorast.

Národný program ochrany sexuálneho a reprodukčného zdravia (NPOSRZ) bol predložený do vlády SR (č. m. 5302/2008) dňa 26. 3. 2008. Rokovanie o materiáli bolo prerušené a následne sa uskutočnilo rozporové konanie s biskupským konventom SR. Rozpory neboli odstránené. Na základe uvedeného vláda SR uznesením č. 56 z 21. 1. 2009 zrušila úlohu C 22 uznesenia vlády SR č. 278 z 23. 4. 2003 a zároveň uložila ministrovi zdravotníctva vypracovať nový návrh Národného programu starostlivosti o ženy, bezpečné materstvo a reprodukčného zdravia v termíne do 30. 6. 2009. MZ SR požiadalo listom č. 16646 - 1/2009 dňa 25. 6. 2009 predsedu vlády SR o odklad termínu do 30. 10. 2010.
Záver: Úloha sa plní.
Národný program starostlivosti o deti a dorast v Slovenskej republike na roky 2008 - 2015 (NPDD) bol dňa 26. 3. 2008 schválený uznesením vlády SR č. 192/2008. Hlavným cieľom NPDD je zabezpečiť adekvátnu starostlivosť o zdravie a rozvoj detí a dorastu v súlade s najnovšími poznatkami a odporúčaniami Európskej stratégie v podmienkach SR a Svetovej zdravotníckej organizácie. Zámermi NPDD sú:
-	podpora rezortných a medzirezortných aktivít na riešenie otázok spojených so zdravím a so zdravým vývinom detí a dorastu, 
-	určenie úloh pre vývoj a koordináciu služieb, ktoré zabezpečujú požiadavky tehotných žien, novorodencov, detí a dorastu, 
-	zlepšenie kvality a dostupnosti zdravotnej starostlivosti pre deti a dorast vytvorením systému detských trauma centier,
-	zabezpečenie manažmentu riešenia patologických stavov vzťahujúcich sa k prenatálnemu, perinatálnemu a postnatálnemu vývinovému obdobiu detí a dorastu,
-	monitorovanie patologického vývinu detí a dorastu spojené s výživou, nadváhou a obezitou,
-	zlepšenie osobného vzťahu k podpore zdravia, výživovým návykom, životospráve a pohybovej aktivite prostredníctvom edukácie,
-	zachytiť a liečiť včasné štádiá kardiovaskulárnych ochorení podľa diagnostického a liečebného postupu a redukovať rizikové faktory pre vývoj kardiovaskulárnych ochorení u detí.
Finančné prostriedky na plnenie úloh na rok 2009, ktoré mali vládou schválené finančné krytie, boli uvoľnené k 31. 12. 2009. 
Záver: Úlohy, ktorých plnenie je podmienené finančným krytím boli v rozsahu plnenia za rok 2009 k 31. 3. 2010 splnené.

Národný transplantačný program (NTP) bol dňa 26. 3. 2008 schválený uznesením vlády SR č. 193/2008. Jeho cieľom je zvýšiť efektivitu, počet orgánových transplantácií v transplantačných centrách na Slovensku, rozšíriť spektrum transplantácií, pripraviť a realizovať dôslednú implementáciu smerníc EÚ o odberoch, spracovaní, konzervovaní a distribúcii orgánov, tkanív a buniek do príslušných legislatívnych predpisov a postupne odbúrať potrebu vykonávania transplantácií solídnych orgánov slovenským občanom v zahraničí.
Záver: Úloha splnená

Národný program prevencie ochorení  srdca a ciev (NPPOSC) bol dňa 17. 3. 2010 schválený uznesením vlády SR č. 191/2010. Jeho hlavným cieľom je vytvorenie celospoločensky efektívneho systému opatrení zameraného na zníženie incidencie a prevalencie najzávažnejších srdcovocievnych rizikových faktorov, ako aj na redukciu morbidity a mortality ischemickej choroby srdca, chronického srdcového zlyhávania a náhlej kardiálnej smrti. 
Začiatkom mája 2010 dostali dvaja koordinátori národného programu menovacie dekréty. Na pracovnom stretnutí dňa 18. mája 2010 sa prerokovala problematika súvisiaca s Národným programom prevencie ochorenia srdca a ciev - časť pre dospelých. Boli určené úlohy pre jednotlivých expertov. Koordinátor národného programu určil jednotlivé úlohy pre expertov Task Force Teamu, termíny pracovných stretnutí a plán postupu pre realizáciu a implementáciu národného programu. 
Záver: Úloha splnená

Národný program duševného zdravia (NPDZ) V nadväznosti na schválenie Národného programu duševného zdravia v zmysle uznesenia vlády Slovenskej republiky č. 947/2004 Ministerstvozdravotníctva Slovenskej republiky vypracovalo nový Plán realizácie úloh národného programu duševného zdravia na obdobie rokov 2008 – 2010. Program upravuje opatrenia v desiatich kľúčových oblastiach, ktorých cieľom je postupné 
zlepšovanie duševného zdravia na princípe systémového prístupu ku starostlivosti o duševné zdravie. Plán realizácie úloh schválený uznesením vlády SR č. 739/2008 zo dňa
15.10.2008 obsahuje aktivity zamerané na prevenciu a odbúravanie najčastejších príčin duševných porúch, vytváranie podmienok psychosociálnej pohody, zlepšenie schopnosti ľudí vyrovnávať sa so stresujúcimi životnými udalosťami. Rezort zdravotníctva v rámci úloh zastrešil oblasť prevencie edukačnými a diskusnými projektami pre cieľové skupiny stredoškolskej mládeže, učiteľov-psychológov, pedagógov a rodičov, oblasť destigmatizácie realizáciou kampaní. Správa o plnení úloh bude predložená na rokovanie vlády Slovenskej republiky k 30.11.2011.
Záver: Úlohy, ktorých plnenie je podmienené finančným krytím boli v rozsahu plnenia za rok 2009 k 31. 3. 2010 splnené. 

Záver: Hlavná úloha č. 16 je čiastočne splnená a priebežne sa plní v termíne

Úloha č. 17.
Vláda prijme opatrenia, ktoré umožnia absolvovať kúpeľnú liečbu tým, ktorí ju najviac potrebujú  a nemôžu si ju dovoliť.

1. Pripraviť návrh novely zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti a iných príslušných všeobecne záväzných predpisov. 
Termín: september 2007(podľa Plánu Legislatívnych úloh vlády na rok 2007)

Plnenie: 
Zákonom č. 661/2007 Z. z., ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a o zmene a doplnení niektorých zákonov sa upravili ustanovenia, ktorými sa sprístupnila kúpeľná starostlivosť tým osobám, ktoré ju najviac potrebujú. Prehodnotili sa indikačné skupiny kúpeľnej starostlivosti s dôrazom na jej účinnosť a efektívnosť, na kvalitu života a zdravotný stav pacienta. Zabezpečila sa cielená kompenzácia pri absolvovaní kúpeľnej liečby občanom v hmotnej núdzi alebo s nižšími príjmami, za predpokladu, že zostanú poplatky v spolupráci s MPSVaR SR. Zjednodušil sa aj spôsob splnenia podmienok na vypísanie návrhu na kúpeľnú starostlivosť. Rozšírila sa oblasť kúpeľnej starostlivosti v indikačnej skupine A, v ktorej je kúpeľná starostlivosť v plnom rozsahu hradená z verejného zdravotného poistenia a to presunom diagnóz zo skupiny B, s dôrazom na jej účinnosť a efektívnosť. A taktiež sa rozšírila oblasť kúpeľnej starostlivosti v indikačnej skupine B, pri ktorej si pacient hradí ubytovanie a stravu počas kúpeľnej starostlivosti a zdravotná starostlivosť je hradená z verejného zdravotného poistenia. Presunom diagnóz zo skupiny C do skupiny B sa zároveň  ruší  indikačná skupina C, ktorá bola plne hradená poistencom.
Záver: Úloha splnená.

Úloha č. 18
Vláda podporuje decentralizáciu v riadení zdravotníctva, pri zavedení metodickej, regulačnej a kontrolnej úlohy štátu voči všetkým zdravotníckym zariadeniam.

1. Pripraviť návrhy noviel príslušných zákonov a všeobecne záväzných predpisov.
Termín: Podľa rámcového Plánu legislatívnych úloh vlády SR na roky 2006 až 2010

Plnenie: 
Sekcia financovania zabezpečovala decentralizáciu v riadení zdravotníctva zavádzaním metodickej, regulačnej a kontrolnej úlohy štátu voči všetkým zdravotníckym zariadeniam prostredníctvom nasledovných zákonov:
•	Zákon č. 523/2004 Z. z. o rozpočtových pravidlách verejnej správy
•	Zákon č. 431/2002 Z. z. o účtovníctve
•	Zákon č. 581/2004 Z. z. o zdravotných poisťovniach
•	Zákon č. 580/2004 Z. z. o zdravotnom poistení
Záver: Úloha splnená
Úloha č. 19
V nemocničnej starostlivosti bude presadzovať, aby štát zostal vlastníkom fakultných zdravotníckych zariadení, zariadení s celonárodnou pôsobnosťou a tých, ktoré plnia osobitné úlohy v mimoriadnych situáciách.

1.  Pripraviť novelu zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov a iných súvisiacich všeobecne záväzných predpisov. 
Termín: Podľa rámcového Plánu legislatívnych úloh vlády SR na roky 2006 až 2010

Plnenie: 
Zákonom č. 653/2007 Z. z., ktorým sa mení a dopĺňa zákon zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov bola definovaná pevná sieť a koncová sieť poskytovateľov zdravotnej starostlivosti. Vytvorením pevnej siete poskytovateľov zdravotnej starostlivosti sa určil počet a odborné zloženie nemocníc v príslušnom samosprávnom kraji, ktoré zabezpečia poskytovanie kvalitnej neodkladnej zdravotnej starostlivosti pacientom prevzatým od záchrannej zdravotnej služby. Tieto nemocnice zároveň zabezpečujú 24 hodinovú dostupnosť pracovísk: urgentný príjem, anesteziológia a intenzívna medicína, chirurgia, vnútorné lekárstvo alebo kardiológia, neurológia, gynekológia a pôrodníctvo, neonatológia, pediatria (okrem Bratislavy, Banskej Bystrica Košíc kde sú Detské fakultné nemocnice), nemocničná lekáreň a zariadenia spoločných vyšetrovacích a liečebných zložiek v odboroch rádiodiagnostika (CT nevyhnutné), klinická biochémia, hematológia a transfúziológia. Vytvorením koncovej siete poskytovateľov zdravotnej starostlivosti sa určili špecializované nemocnice, ktoré pacientom poskytujú kvalitnú, špecializovanú, 24 hodín dostupnú zdravotnú starostlivosť, ktorú im nedokážu poskytnúť všeobecné nemocnice. 
Zastavila sa transformácia zdravotníckych zariadení, pretože bolo potrebné, aby štát zostal vlastníkom zdravotníckych zariadení, zdravotníckych zariadení s celonárodnou pôsobnosťou a tých, ktoré plnia osobitné úlohy v mimoriadnych situáciách. Zmenou právnej formy zdravotníckeho zariadenia predchádzajúcou vládou štát stratil jeden z nástrojov zabezpečujúcich kompetenciu štátnej správy nad zdravotnou starostlivosťou a výkonu štátnej zdravotnej politiky.
Nariadením vlády SR č. 640/2008 Z. z. o verejnej minimálnej sieti poskytovateľov zdravotnej starostlivosti sa určila koncovú sieť konkrétnych ústavných zdravotníckych zariadení s celonárodnou a celokrajskou pôsobnosťou. 
Záver: Úloha splnená

Úloha č. 20
Vláda zabezpečí zachovanie dostupnosti a kvality poskytovania zdravotnej starostlivosti pre všetkých občanov a zamedzí nekontrolovanému a neefektívnemu rozširovaniu siete zdravotníckych kapacít. Súčasne podporí reštrukturalizáciu siete zdravotníckych zariadení s preferovaním presunu činností do ambulantnej sféry  vrátane jednodňovej starostlivosti tak, aby došlo k účelnej špecializácii a tým rastu kvality a produktivity poskytovaných služieb.

1. Pripraviť novelu nariadenia vlády č. 751/2004Z. z. o verejnej minimálnej sieti poskytovateľov zdravotnej starostlivosti
Termín: do 31.12.2007

Plnenie: 
„Koncepcia tvorby štandardných diagnostických a liečebných postupov“ bola dňa 17. 9. 2008 schválená uznesením vlády SR č. 628/2008. Cieľom štandardných diagnostických a liečebných postupov je zlepšovať kvalitu zdravotnej starostlivosti v súlade s najnovšími výsledkami výskumu v oblasti medicínskych vied a medicíny založenej na dôkazoch. Na základe uvedeného materiálu sa vypracovalo 37 odborných usmernení. 
Výnosom MZ SR  č. 09812/2008-OL z 10. 9. 2008 o minimálnych požiadavkách na personálne zabezpečenie a materiálno–technické vybavenie jednotlivých druhov zdravotníckych zariadení ústavnej zdravotnej starostlivosti sa stanovil sa počet pacientov na jedného zdravotníckeho pracovníka lekára, sestru, pôrodnú asistentku, fyzioterapeuta, zdravotníckeho asistenta/sanitára a iného zdravotníckeho pracovníka. V rámci skvalitnenia pobytu pacienta v nemocnici sa ustanovilo, že nemocnica musí mať zabezpečený bezbariérový vstup, ktorý umožní pohyb aj pacientom s obmedzenou schopnosťou pohybu a orientácie. Ďalej sa definovalo, že izba pre pacientov môže mať najviac štyri lôžka a pri každom lôžku je nočný stolík. Minimálna plocha vymedzená pre jedno lôžko na izbe pre pacienta je 7 m2 a na izbe pre novorodenca a dojča je 5 m2. Zároveň bolo vymenované potrebné vecné prístrojové, nástrojové a materiálne vybavenie, ktoré musí mať príslušné oddelenie v danom odbore v ktorom poskytuje zdravotnú starostlivosť. Tieto požiadavky boli stanovené tak, aby bola pri poskytovaní zdravotnej starostlivosti zachovaná bezpečnosť pacienta, ale aj bezpečnosť zdravotníckeho personálu. Boli upravené minimálne požiadavky na personálne zabezpečenie a materiálno-technické vybavenie niektorých ambulantných zdravotníckych zariadení, súčasťou, ktorých boli určené požiadavky na ambulanciu lekárskej služby prvej pomoci pre dospelých, pre deti a dorast a zubno-lekársku službu prvej pomoci. Doplnili sa požiadavky na sterilizačné zariadenia, z dôvodu presadzovania účinnejšej ochrany zdravia a epidemiologickej bezpečnosti pacienta. Uvedeným právnym predpisom sa zabezpečí zlepšenie úrovne kvality poskytovanej ústavnej a ambulantnej zdravotnej starostlivosti.
Nariadením vlády SR č. 640/2008 Z. z. o verejnej minimálnej sieti poskytovateľov zdravotnej starostlivosti sa optimalizoval počet poskytovateľov ambulantnej zdravotnej starostlivosti, zvýšil sa počet sesterských miest v ADOS, čím sa zabezpečila dostupnosť a kvalita zdravotnej starostlivosti pacientom. Zároveň optimalizáciou počtu poskytovateľov ambulantnej zdravotnej starostlivosti je možné presunutie zdravotnej starostlivosti pacientov do ambulantnej sféry, tak aby bola zabezpečená kontinuita poskytovanej zdravotnej starostlivosti aj v domácom prostredí u dlhodobo a chronicky chorých.  
Odborným usmernením MZ SR o výkonoch jednodňovej zdravotnej starostlivosti, ktoré bolo zverejnené vo Vestníku MZ SR, čiastke 9 - 16. ročník  54 a ktoré nadobudlo účinnosť dňa 15. 2. 2006 sa stanovil zoznam výkonov, ktoré je možné vykonať bez následnej ústavnej zdravotnej starostlivosti. Tým sa zefektívnilo a odbremenilo poskytovanie ústavnej zdravotnej starostlivosti. 
Záver: Úloha splnená.

Úloha č. 21
Medicínsky a finančne vysoko náročné výkony zdravotnej starostlivosti sa budú poskytovať len na akreditovaných pracoviskách vybraných zariadení.

Termín: Podľa rámcového Plánu legislatívnych úloh vlády SR na roky 2006 až 2010

Plnenie: Úloha p. č. 25 v mesiaci september 2007 z Plánu Legislatívnych úloh vlády SR na rok 2007 týkajúca sa fondu na úhradu zvlášť náročných výkonov bola uznesením Vlády Slovenskej republiky  č. 913 z októbra 2007 zrušená.

Úloha č. 21 súvisí s úlohou č. 8 rovnako termíny, zodpovednosť sú stanovené v bode 8.

Plnenie hlavnej úlohy č. 21: 
Zákonom č. 192/2009 Z. z., ktorým sa mení a dopĺňa zákon zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov sa upravili  podmienky pre vznik špecializovaných centier na sústreďovanie vybraných zdravotných výkonov na území Slovenskej republiky, čím sa zabezpečilo efektívne a kvalitné poskytovanie zdravotnej starostlivosti u vybraných skupín ochorení, ktoré sa vyskytujú ojedinele alebo zriedkavo napr. komplexná starostlivosť deti s cystickou fibrózou, vývojová kineziológia detí s detskou mozgovou obrnou a podobne. Zákon nadobudol účinnosť dňa 1. 6. 2009. 
Záver: Úloha splnená

Úloha č. 22
Vláda podporí vytvorenie podmienok pre transparentnú súťaž poskytovateľov zdravotnej starostlivosti.

Termín: 1.1.2008
Rieši bod 24

Záver: Úloha splnená

Úloha č. 23
Zároveň podporí vytvorenie systému diferencovaného prístupu pri uzatváraní zmluvných vzťahov medzi zdravotnými poisťovňami a poskytovateľmi zdravotnej starostlivosti podľa kritérií efektivity a kvality poskytovanej zdravotnej starostlivosti
	
Riešia  body 24 a 31

Plnenie:
Zákonom č. 192/2009 Z. z., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, ktorý nadobudol účinnosť dňa 1. júna 2009 bola ustanovená povinnosť poskytovateľov všeobecnej ambulantnej zdravotnej starostlivosti, ktorí majú uzatvorenú dohodu o poskytovaní všeobecnej ambulantnej zdravotnej starostlivosti najmenej s jedným poistencom zdravotnej poisťovne a poskytujú zdravotnú starostlivosť plne uhrádzanú alebo čiastočne uhrádzanú na základe verejného zdravotného poistenia, uzatvoriť zmluvu o poskytovaní zdravotnej starostlivosti s príslušnou zdravotnou poisťovňou.
Nariadením vlády SR č. 51/2009 Z. z., ktorým sa mení nariadenie vlády SR č. 752/2004 Z. z., ktorým sa vydávajú indikátory kvality na hodnotenie poskytovania zdravotnej starostlivosti v znení neskorších predpisov sa ustanovil nový zoznam indikátorov kvality. Preferovali sa indikátory kvality pre jednoduché a časté výkony, ktoré sa vykonávajú vo veľkých počtoch. Zámerom bolo, aby indikátory kvality sa sledovali aj v ďalších medicínskych odboroch, v ktorých doteraz neboli stanovené. Do zoznamu sa prednostne zaradili také indikátory kvality, ktoré poskytovatelia hlásia pravidelne. Nový zoznam indikátorov kvality na hodnotenie poskytovania zdravotnej starostlivosti poskytne diferencovanejšiu možnosť hodnotenia, ako doteraz aplikovaný zoznam. Do zoznamu indikátorov boli zaradené aj ekonomické indikátory, ktoré súvisia s efektívnosťou využitia zdrojov. Zámerom pri zaradení ekonomických indikátorov je získavať relevantné údaje o efektívnosti využívania spoločných vyšetrovacích a liečebných zložiek a dopravnej služby, o pohybe a frekvencii pacientov na ambulanciách a vynaložených nákladov na lieky a zdravotníckej pomôcky. Zdravotné poisťovne zverejňujú kritéria pri uzatváraní zmlúv s poskytovateľmi zdravotnej starostlivosti na základe personálneho a materiálno-technického vybavenia poskytovateľa zdravotnej starostlivosti a nového zoznamu indikátorov kvality. Nariadenie vlády SR nadobudlo účinnosť dňa 1. 3. 2009.
Záver: Úloha splnená. 

Úloha č. 24
Vláda pokladá bezpečnosť pacientov za mimoriadne dôležitú súčasť zdravotného systému, preto bude podporovať zavádzanie systémov kvality a efektivity vo všetkých oblastiach poskytovania zdravotnej starostlivosti, s cieľom dosiahnutia medicínskeho ale aj hygienicko-epidemiologického štandardu, ktoré zodpovedajú normám EÚ.

1.	Vytvoriť koordinačný tím na hodnotenie kvality a udeľovanie ceny kvality v zdravotníctve SR (verejné sledovanie a hodnotenie medicínskej kvality, manažérskej kvality, organizačnej kvality, ap.).
Termín: 1.1.2008

Plnenie: 
Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov ustanovuje, poskytovateľ zdravotnej starostlivosti zabezpečuje systém kvality na dodržiavanie a zvyšovanie kvality tak, aby sa vzťahoval na všetky činnosti, ktoré môžu v zdravotníckom zariadení ovplyvniť zdravie osoby alebo priebeh jej liečby a na personálne zabezpečenie a materiálno-technické vybavenie zdravotníckeho zariadenia. Systém kvality je poskytovateľom písomne dokumentovaný systém, ktorého cieľom je znižovanie nedostatkov v poskytovaní zdravotnej starostlivosti pri súčasnom zvyšovaní spokojnosti osôb, ktorým sa zdravotná starostlivosť poskytuje, a pri zachovaní ekonomickej efektívnosti poskytovateľa.
	Zavádzanie systému kvality podľa ISO 9001:2000 spočíva na princípe dobrovoľnosti, čo je v súlade s legislatívou prevažnej väčšiny krajín EÚ. Mnohí poskytovatelia ústavnej zdravotnej starostlivosti majú zavedený tento certifikovaný systém kvality a ich počet postupne narastá.
Záver: Úloha splnená.

Plnenie hlavnej úlohy 24: 
Cieľom MZ SR je spracovanie medicínskych štandardov liečby a hodnotenia skutočnej kvality s prijímanými nápravnými a preventívnymi opatreniami. 
„Koncepcia tvorby štandardných diagnostických a liečebných postupov“ bola dňa 17. 9. 2008 schválená uznesením vlády SR č. 628/2008. Cieľom štandardných diagnostických a liečebných postupov je zlepšovať kvalitu zdravotnej starostlivosti v súlade s najnovšími výsledkami výskumu v oblasti medicínskych vied a medicíny založenej na dôkazoch. Na základe uvedeného materiálu sa vypracovalo 37 odborných usmernení.
Výnosom MZ SR č. 09812/2008-OL z 10. 9. 2008 o minimálnych požiadavkách na personálne zabezpečenie a materiálno–technické vybavenie jednotlivých druhov zdravotníckych zariadení ústavnej zdravotnej starostlivosti sa stanovil sa počet pacientov na jedného zdravotníckeho pracovníka lekára, sestru, pôrodnú asistentku, fyzioterapeuta, zdravotníckeho asistenta/sanitára a iného zdravotníckeho pracovníka. Zároveň bolo vymenované potrebné vecné prístrojové, nástrojové a materiálne vybavenie, ktoré musí mať príslušné oddelenie v danom odbore, v ktorom poskytuje zdravotnú starostlivosť. Tieto požiadavky boli stanovené tak, aby bola pri poskytovaní zdravotnej starostlivosti zachovaná bezpečnosť pacienta, ale aj bezpečnosť zdravotníckeho personálu. Zároveň boli definované konkrétne kvalifikačné požiadavky zdravotníckych pracovníkov na jednotlivých špecializovaných pracoviskách ústavných zdravotníckych zariadení. 
Boli upravené minimálne požiadavky na personálne zabezpečenie a materiálno-technické vybavenie aj niektorých ambulantných zdravotníckych zariadení súčasťou, ktorých boli určené požiadavky na ambulanciu lekárskej služby prvej pomoci pre dospelých, pre deti a dorast a zubno-lekársku službu prvej pomoci. Doplnili sa požiadavky na sterilizačné zariadenia, z dôvodu presadzovania účinnejšej ochrany zdravia a epidemiologickej bezpečnosti pacienta. 
Nariadením vlády SR č. 51/2009 Z. z., ktorým sa mení nariadenie vlády SR č. 752/2004 Z. z., ktorým sa vydávajú indikátory kvality na hodnotenie poskytovania zdravotnej starostlivosti v znení neskorších predpisov sa ustanovil nový zoznam indikátorov kvality. Preferovali sa indikátory kvality pre jednoduché a časté výkony, ktoré sa vykonávajú vo veľkých počtoch. Zámerom bolo, aby indikátory kvality sa sledovali aj v ďalších medicínskych odboroch, v ktorých doteraz neboli stanovené. Do zoznamu sa prednostne zaradili také indikátory kvality, ktoré poskytovatelia hlásia pravidelne. Nový zoznam indikátorov kvality na hodnotenie poskytovania zdravotnej starostlivosti poskytne diferencovanejšiu možnosť hodnotenia, ako doteraz aplikovaný zoznam. Do zoznamu indikátorov boli zaradené aj ekonomické indikátory, ktoré súvisia s efektívnosťou využitia zdrojov. Zámerom pri zaradení ekonomických indikátorov je získavať relevantné údaje o efektívnosti využívania spoločných vyšetrovacích a liečebných zložiek a dopravnej služby, o pohybe a frekvencii pacientov na ambulanciách a vynaložených nákladov na lieky a zdravotníckej pomôcky. Zdravotné poisťovne zverejňujú kritéria pri uzatváraní zmlúv s poskytovateľmi zdravotnej starostlivosti na základe personálneho a materiálno-technického vybavenia poskytovateľa zdravotnej starostlivosti a nového zoznamu indikátorov kvality. Nariadenie vlády SR nadobudlo účinnosť dňa 1. 3. 2009.
Metodický pokyn MZ SR pre zber indikátorov kvality na hodnotenie poskytovania zdravotnej starostlivosti uverejnený v osobitnom vydaní Vestníku MZ SR dňa 21. mája 2009 ročník 57 určuje metodiku zberu indikátorov kvality pre roky 2009 až 2011. Hodnotenie poskytovateľov zdravotnej starostlivosti sa vykonáva raz ročne z údajov získaných z dávok, ktoré poskytovatelia zdravotnej starostlivosti mesačne zasielajú príslušným pobočkám zdravotných poisťovní. Obsahom metodického pokynu sú všetky indikátory kvality, ich formát údajov, metodika spôsobu získania výslednej hodnoty indikátora kvality, forma a prezentácia a spôsob interpretácie indikátora kvality. Taktiež zahŕňa prehľad príslušných indikátorov kvality spolu aj s indikátormi efektívnosti využitia zdrojov pre hodnotenie poskytovania zdravotnej starostlivosti v jednotlivých medicínskych odboroch. Uvádza zoznam špecializovaných nemocníc, fakultných nemocníc, všeobecných nemocníc a ostatných poskytovateľov ústavnej zdravotnej starostlivosti, ktorý je rozčlenený podľa hodnotenia do dvoch skupín a zoznam zdravotných výkonov jednodňovej zdravotnej starostlivosti. 
Záver: Úloha splnená.
	
	MZ SR je kooperujúcim členom medzinárodného projektu, ktorý sa týka bezpečnosti pacienta „EUNETPAS“, zameraný na tri oblasti Kultúra bezpečnosti pacienta, Vzdelávanie a tréning, Lieková bezpečnosť. V rámci projektu MZ SR pripomienkuje materiály, ktoré dostáva z oblasti bezpečnosti pacienta od realizátorov podprogramov. Projekt sa realizuje v členských štátoch EÚ a je spolufinancovaný z prostriedkov EÚ. MZ SR podporuje realizáciu projektu a poskytuje stanoviská a informácie o situácii v SR v oblasti bezpečnosti pacienta, fungujúcich systémoch bezpečnosti pacienta, hlásnom a vzdelávacom systéme nežiaducich udalostí. Zámerom je vytvorenie vedomostného centra „webového programu“, ktorý bude slúžiť pre poskytovanie informácii o vysoko prioritných problémoch bezpečnosti pacientov a riešení problémov súvisiacich s touto agendou v členských štátoch EÚ. Zo získaných údajov sa vypracuje prehľad, ktorý poskytne informácie o organizačných a pracovných metódach, zberu údajov, analýz a správy o nežiaducich udalostiach v celej EÚ. Odpovede z členských štátov budú zapracované do novo vytvorenej databázy, do jej uzavretej časti (EUNETPAS hompage). Údaje budú dostupné len pre partnerov projektu a publikácia bude vydaná po schválení materiálu a s povolením jednotlivých účastníkov. Termín ukončenia je plánovaný na jún 2010. Sekcia zdravia Ministerstva zdravotníctva Slovenskej republiky plánuje účasť na medzinárodných projektoch, ktoré sa týkajú bezpečnosti pacienta. V roku 2012 v rámci programu Joint Action členských štátov Európskej únie plánuje sa zúčastniť na spoločnom projekte v oblasti bezpečnosti pacienta. Ministerstvo zdravotníctva Slovenskej republiky podporuje aj snahy, ktorých cieľom je zvýšiť úroveň dohľadu nad liekmi uvedenými na trh, so zreteľom na bezpečnosť lieku. Participuje na príprave a pripomienkovaní návrhu nariadenia Európskeho parlamentu a Rady, ktorý sa týka farmakovigilancie humánnych liekov. Cieľom tohto nariadenia je zvýšiť úroveň dohľadu nad liekmi uvedenými na trh, zjednodušiť a zrýchliť vzájomnú informovanosť kompetentných orgánov členských štátov o výskyte nežiaducich účinkov a tým umožnenie prijímania a zavádzania efektívnych opatrení v záujme ochrany pacienta. Zámerom je, aby sa dôsledne odlišovali nežiaduce účinky, ktoré sú zapríčinené zneužívaním lieku od  nežiaducich účinkov, ktoré sú zapríčinené nesprávnym používaním liekov.
Záver: Splnená a pokračovanie v plnení úlohy.

Úloha č. 25
Vláda bude presadzovať taký rozvoj zdravotníckeho školstva, ktorý zabezpečí primeraný počet kvalitne pripravených odborníkov pre všetky zdravotnícke činnosti.

1. Navrhnúť riešenie cieľov prostredníctvom štrukturálnych fondov v Národnom strategickom a referenčnom rámci Slovenskej republiky na roky 2007-2013.
Termín: do 31.12.2007

Plnenie: 
1)	Ministerstvo zdravotníctva SR navrhlo riešenie cieľov do Operačného programu Vzdelávanie, kde je v samostatnej časti zapracované opatrenie č.2.2 - Podpora ďalšieho vzdelávania v zdravotníctve. Cieľom tohto opatrenia je „podpora ďalšieho vzdelávania zdravotníckych pracovníkov so zreteľom na legislatívne zmeny a reštrukturalizáciu zdravotníctva".
Riadiace dokumenty – Operačný program Vzdelávanie a Programový manuál pre Operačný program Vzdelávanie boli vypracované. 
Ministerstvo zdravotníctva SR ako Sprostredkovateľský orgán pod riadiacim orgánom pre Operačný program Vzdelávanie je zodpovedné za implementáciu opatrenia 2.2. 

Na podporu a zavádzanie  inovácii  v systéme celoživotného vzdelávania zdravotníckych pracovníkov boli vyhlásené ďalšie výzvy na predkladanie žiadostí o nenávratný finančný príspevok  zamerané na doplnenie systému zdravotníctva o kvalifikovaných odborníkov a podporu hodnotenia sústavného vzdelávania zdravotníckych pracovníkov. 
Záver: Úloha splnená 

Úloha bola ďalej riešená prostredníctvom nasledovných výziev:
1.	OPV2009/2.2./01 zameraná na podporu hodnotenia sústavného vzdelávania zdravotníckych pracovníkov s dátumom vyhlásenia výzvy dňa  28. 5. 2009 a uzávierky prijímania žiadostí dňa 29. 7. 2009,
2.  OPV2009/2.2./02 zameraná na zvýšenie ďalších zručností pracovníkov v zdravotníctve s dátumom vyhlásenia výzvy dňa 30. 9. 2009 a uzávierky prijímania žiadostí dňa 30. 11.  2009

2) V legislatívnom rámci:
1.	transpozícia smernice č. 2005/36/ES do slovenského právneho poriadku zákonom č. 464/2007 Z. z., ktorým sa mení a dopĺňa zákon č. 578/2004 Z. z., v ktorom sa doplnila problematika uznávania diplomov o špecializáciách lekárov a zubných lekárov, problematika podmienok usadenia sa a výkonu zdravotníckych povolaní na území SR a problematika aplikácie voľného poskytovania služieb a administratívnej spolupráce s účinnosťou od dňa  20. 10. 2007,
2.	nariadenie vlády SR č. 478/2007 Z. z., ktorým sa mení a dopĺňa nariadenie vlády Slovenskej republiky č. 322/2006 Z. z. o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov v nadväznosti na časti smernice týkajúce sa vydávania potvrdení o nadobudnutých právach lekárov špecialistov a podmienkach realizácie špecializačného štúdia lekárov a zubných lekárov v SR s účinnosťou od dňa 20. 10. 2007,
3.	nariadenie vlády SR č. 12/2008 Z. z. o používaní profesijných titulov a ich skratiek viažucich sa na odbornú spôsobilosť na výkon zdravotníckeho povolania s účinnosťou od dňa 15. 1. 2008,
4.	zákon č. 192/2009 Z. z., ktorým sa mení a dopĺňa zákon č. 578/2004 Z. z., v ktorom sa zadefinovali zdravotnícke povolania v nadväznosti na autonómny výkon odborných pracovných činností zdravotníckych pracovníkov s účinnosťou od  dňa 1. 6. 2009,
Záver: Úloha splnená.

1.	Uznesením NR SR č. 2002 z 3.3. 2010 bol schválený vládny návrh zákona, ktorým sa  mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, v znení schválených pozmeňujúcich a doplňujúcich návrhov, ktorý vyšiel v Zbierke zákonov pod č. 133/2010. Uvedeným zákonom sa zjednocujú požiadavky pre sústavné vzdelávanie zdravotníckych pracovníkov a presnejšie sa definuje akreditačný proces v rámci ďalšieho vzdelávania zdravotníckych pracovníkov s účinnosťou od 1. 6. 2010,
2.	V nadväznosti na zmeny v zákone č. 578/2004 Z. z. bolo uznesením č. 391/2010 vládou SR schválené nariadenie vlády Slovenskej republiky o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností, ktoré zjednocuje doterajšie nariadenie vlády SR č. 742/2004 Z. z. a nariadenie vláda SR č. 322/2006 Z. z..
Záver: Úloha splnená 
Úloha č. 26
Prehodnotí počet fakultných nemocníc tak, aby sa týmto inštitúciám vrátila vážnosť zodpovedajúca ich významu a kvalite.

1.	Pripraviť novelu zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.
Termín: Podľa rámcového Plánu legislatívnych úloh vlády SR na roky 2006 až 2010

Plnenie: 
Návrh novely zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, ktorý navrhuje zakotviť do právneho systému pojem „univerzitné a fakultné nemocnice“, čím sa posilní význam týchto inštitúcií uskutočňujúcich praktickú výučbu zdravotníckych pracovníkov vo vysokoškolských pregraduálnych a postgraduálnych študijných odboroch bol dňa 10.12.2009 predložený na rokovanie vlády SR a dňa 16.12.2009 bolo znesením č. 915/2009 vládou SR schválený. 
Uznesením NR SR č. 2002 z 3.3. 2010 bol schválený vládny návrh zákona, ktorým sa  mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, v znení schválených pozmeňujúcich a doplňujúcich návrhov Zákonom č. 133/2010 Z. z ., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení sa ustanovuje označenie univerzitnej nemocnice a fakultnej nemocnice. Označenie univerzitnej nemocnice je oprávnený používať držiteľ povolenia na prevádzkovanie všeobecnej nemocnice, ktorý na území Slovenskej republiky má uzatvorenú zmluvu s univerzitnou vysokou školou a uskutočňuje praktickú výučbu lekárov a zdravotníckych pracovníkov v iných zdravotníckych povolaniach v pregraduálnych a postgraduálnych študijných programoch. Súčasne je ustanovené, že označenie fakultnej nemocnice je oprávnený používať držiteľ povolenia na prevádzkovanie všeobecnej alebo špecializovanej nemocnice, ktorý na území Slovenskej republiky má uzatvorenú zmluvu s vysokou školou a uskutočňuje praktickú výučbu zdravotníckych pracovníkov vo vysokoškolských pregraduálnych a postgraduálnych študijných odboroch v iných zdravotníckych povolaniach ako zdravotnícke povolanie lekár. 
Záver: Úloha splnená 

Úloha č. 27
Vláda rešpektuje stavovské, profesijné a odborové organizácie v zdravotníctve a garantuje spoluprácu s nimi predovšetkým pri tvorbe legislatívy a koncepčných materiálov.

Uvedené deklaratívne ciele a zámery sa budú realizovať pri rozpracovaní úloh tohto dokumentu.

Plnenie: Ministerstvo zdravotníctva Slovenskej republiky pri plnení úloh za rezort zdravotníctva spolupracuje so všetkými stavovskými, profesijnými a odborovými organizáciami v zdravotníctve, súvisiacimi s novelizáciou zákonov a iných všeobecne záväzných právnych predpisov, koncepčných materiálov a strategických plánov. 
Stavovské, profesijné a odborové organizácie v zdravotníctve sú riešené v novele zákone č. 578/2004 Z.z., ktorá bola dňa 16.12.2009 znesením č. 915/2009 schválená vládou SR. 
Uznesením NR SR č. 2002 z 3.3. 2010 bol schválený vládny návrh zákona, ktorým sa  mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, v znení schválených pozmeňujúcich a doplňujúcich návrhov, ktorý vyšiel v Zbierke zákonov pod č. 133/2010.
Záver: Úloha splnená

Úloha č. 28
Hlavným cieľom v oblasti liekovej politiky je zabezpečenie účinných, bezpečných a kvalitných liekov pre celú populáciu v objektívne potrebnom množstve a za primeranú cenu.  Vláda bude presadzovať zásadu, aby na každé závažnejšie ochorenie bol aspoň jeden liek plne hradený zo zdravotného poistenia a zasadí sa o výrazné zníženie doplatkov obyvateľstva na lieky a zdravotnícke pomôcky. Vláda uplatní transparentný systém pre liekovú politiku, založený na platných direktívach EÚ.

1.	Pripraviť novelu zákona č. 140/1998 Z. z. o lieku spolu so súvisiacimi zákonmi a inými všeobecne záväznými predpisov.
Termín: Podľa rámcového Plánu legislatívnych úloh vlády SR na roky 2006 až 2010

Plnenie: 
Základným cieľom novelizácie právnych predpisov v oblasti liekov a zdravotníckych pomôcok bolo prebranie smernice Európskeho parlamentu a Rady č. 2007/47/ES z 9. 9. 2007, ktorou sa mení a dopĺňa smernica Rady 90/380/EHS o aproximácii právnych predpisov členských štátov o aktívnych implantovateľných zdravotníckych pomôckach, smernica Rady č. 93/42/EHS o zdravotníckych pomôckach a smernica č. 98/8/ES o uvádzaní biocídnych výrobkov na trh a nariadenie (ES) č. 1394/2007 o liekoch na inovatívnu liečbu, ktorým sa mení a dopĺňa smernica č. 2001/83/ES a nariadenie (ES) č. 729/2004. Uvedená smernica bola prebraná týmito právnymi predpismi:
1.	zákonom č. 489/2008 Z. z., ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, ktorý nadobudol účinnosť dňa 21. 12. 2008,
2.	nariadením vlády SR č. 527/2008 Z. z., ktorým sa ustanovujú podrobnosti o technických požiadavkách a postupoch posudzovania zhody aktívnych implantovateľných zdravotníckych pomôcok, ktoré nadobudlo účinnosť dňa 21. 3. 2010,
3.	nariadením vlády SR č. 582/2008 Z. z., ktorým sa ustanovujú podrobnosti o technických požiadavkách a postupoch posudzovania zhody zdravotníckych pomôcok, ktoré nadobudlo účinnosť dňa 21. 3. 2010,
4.	nariadením vlády SR č. 610/2008 Z. z., ktorým sa mení a dopĺňa nariadenie vlády SR č. 569/2001 Z. z., ktorým sa ustanovujú podrobnosti o technických požiadavkách  a postupoch posudzovania zhody diagnostických zdravotníckych pomôcok in vitro, ktoré nadobudlo účinnosť dňa 1. 1. 2009,
5.	vyhláška MZ SR č. 572/2008 Z., ktorou sa mení a dopĺňa vyhláška MZ SR č. 542/2006 Z. z. o podrobnostiach vyhotovenia tlačív určených na predpisovanie liekov a zdravotníckych pomôcok, o grafických prvkoch a údajoch týchto tlačív a o ich predajných miestach súvisiaca so zavedením meny, ktorá nadobudla účinnosť dňa 1. 1. 2009, 
6.	zákon č. 77/2009 Z. z., ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch, ktorý nadobudol účinnosť dňa 1. 4. 2009,
7.	nariadenie vlády SR č. 120/2009 Z. z., ktorým sa ustanovujú analytické normy, toxikologicko-farmakologické normy, klinické normy a protokoly vzťahujúce sa na dokumentáciu o výsledkoch farmaceutického skúšania, toxikologicko – farmakologického skúšania a klinického skúšania vykonávaného na účely registrácie liekov, ktoré nadobudlo účinnosť dňa 1. 5. 2009,
8.	aproximačné nariadenie vlády SR č. 346/2009 Z. z., ktorým sa ustanovujú chemické, farmaceutické a analytické postupy, skúšky bezpečnosti a rezíduí vzťahujúce sa na spisovú dokumentáciu o výsledkoch farmaceutického skúšania, toxikologicko-farmakologického skúšania a klinického skúšania vykonávaného na účely registrácie veterinárnych liekov, ktorým sa preberá smernica č. 2009/9/ES s nadobudnutím účinnosti dňa 1. 9. 2009,
9.	zákonom č. 402/2009 Z. z, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach sa upravil zásielkový výdaj liekov a zdravotníckych pomôcok, odberové centrá transfuziologických zariadení, vyňatie posudzovania patentovej ochrany liekov pri registrácii liekov, obmedzenie výdaja liekov s obsahom drogových prekurzorov (pseudoefedrín) a predĺženie platnosti lekárskeho poukazu na individuálne zhotovované ortopedisko - protetické zdravotnícke pomôcky a poskytovania finančných zvýhodnení pri výdaji liekov na lekársky predpis (1€ za lekársky predpis) s nadobudnutím účinnosti dňa 1. 12. 2009,
10.	zákonom č. 468/2009 Z. z., ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov, ktorý nadobudol účinnosť dňa 1. 1. 2010,
11.	vyhláškou MZ SR č. 74/2010 Z. z., ktorou sa ustanovujú podrobnosti o zásielkovom výdaji liekov a zdravotníckych pomôcok, ktorá nadobudla účinnosť dňa 15. 3. 2010.
12. vyhláška MZ SR č. 158/2010 Z. z. o náležitostiach knihy omamných látok a o evidencii 
      dokladov preukazujúcich príjem a výdaj omamných látok a psychotropných látok 
      Účinnosť vyhlášky 15.4.2010,
13.	Národná rada Slovenskej republiky schválila dňa 3.3.2010 zákon č. 133/2010 Z. z., 
      ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, ktorým sa spresnil zásielkový výdaj zdravotníckych pomôcok. Účinnosť : zákona 1.6.2010.
Záver: Úloha splnená

V oblasti liekovej politiky sa uskutočnili tieto opatrenia:
V oblasti liekovej politiky prioritou zostáva zabezpečiť účinné, bezpečné a kvalitné lieky pre celú populáciu, presadzovať efektívne využívanie verejných zdrojov a uplatniť transparentný systém liekovej politiky a kategorizácie založený na platných právnych predpisoch Európskej únie. Zabezpečiť čo najväčší počet liekov na jednotlivé druhy ochorení plne uhrádzaných alebo čiastočne uhrádzaných na základe verejného zdravotného poistenia s doplatkom do 1 eura od pacienta s efektívnym využitím potenciálu generických liekov v oblasti znižovania cenovej úrovne liekov a rozširovať počet generických liekov v režime generickej substitúcie. Uplatňovať farmakoekonomické kritériá v procese rozhodovania. V oblasti cenotvorby naďalej uplatňovať princíp referencovania cien liekov v spolupráci s Ministerstvom financií Slovenskej republiky a s partnerskými zahraničnými inštitúciami v štátoch Európskej únie.
Úloha sa plní v oblasti kategorizácie a cenotvorby liekov, zdravotníckych pomôcok, dietetických potravín prehodnocovaním úhrad, preskripčných obmedzení, indikačných obmedzení na základe zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a Odborného usmernenie MZ SR o postupe pri podávaní žiadosti o zaradenie lieku alebo vyradenie lieku do alebo zo zoznamu liečiv a liekov plne uhrádzaných alebo čiastočne uhrádzaných na základe verejného zdravotného poistenia a cenových návrhov na lieky v súlade so smernicou Rady č. 89/105 EHS.
Zoznamy liečiv a liekov, zdravotníckych pomôcok a dietetických potravín publikované v Opatreniach MZ SR, ktorými sa vydáva Zoznam liečiv a liekov, zdravotníckych pomôcok a dietetických potravín plne uhrádzaných alebo čiastočne uhrádzaných na základe verejného zdravotného poistenia 4 x ročne (Vestník MZ SR, www.health.gov.sk, kategorizácia).
Cenové opatrenia publikované v Opatreniach MZ SR, ktorými sa mení opatrenie MZ SR č. 07045/2003-OAP z 30. 12. 2003, ktorým sa ustanovuje rozsah regulácie cien v oblasti zdravotníctva v znení neskorších predpisov štyri krát ročne (Vestník MZ SR, www.health.gov.sk, kategorizácia, cenové opatrenia).
Do Opatrení MZ SR, ktorými sa vydáva Zoznam liečiv a liekov, zdravotníckych pomôcok a dietetických potravín plne uhrádzaných alebo čiastočne uhrádzaných na základe verejného zdravotného poistenia a do Opatrení MZ SR, ktorými sa mení opatrenie MZ SR č. 07045/2003-OAP z 30. 12. 2003, ktorým sa ustanovuje rozsah regulácie cien v oblasti zdravotníctva v znení neskorších predpisov  boli premietnuté nasledovné zmeny:
1.	zaviedla sa znížená sadzba DPH na lieky a na určené zdravotnícke pomôcky z 19 % na 10 % s účinnosťou od dňa 1. 1. 2007,
2.	zaviedlo sa plošné zníženie cien liekov od výrobcov alebo dovozcov o 6,6 % s účinnosťou od dňa 15. 3. 2007,
3.	bola zavedená cenová regulácia dietetických potravín a degresívna obchodná prirážka pre lieky a dietetické potraviny ku dňu  1. 1. 2008, 
4.	uskutočnilo sa plošné zníženie cien liekov od výrobcov alebo dovozcov o 7,4 %, ku dňu  1. 7. 2008,
5.	nadobudla účinnosť vyhláška MZ SR č. 209/2008 Z. z., ktorou sa ustanovuje zoznam anatomicko - terapeuticko-chemických skupín liečiv, pri ktorých nie je možný výdaj náhradného generického lieku dňa 1. 7. 2008,
6.	vyhláškou MZ SR č. 343/2008 Z. z. o podrobnostiach farmako - ekonomického rozboru lieku, bolo zavedené farmako - ekonomické a medicínsko-ekonomické hodnotenie liekov s nadobudnutím účinnosti dňa 1. 9. 2008, 
7.	vyhláškou MZ SR č. 210/2008 Z. z., ktorou sa ustanovujú podrobnosti o medicínsko-ekonomickom rozbore zdravotníckej pomôcky bolo zavedené medicínsko-ekonomické hodnotenie zdravotníckych pomôcok s nadobudnutím účinnosti dňa 1. 7. 2008,
8.	vyhláškou MZ SR č. 149/2009 Z. z. o podrobnostiach medicínsko - ekonomického rozboru dietetickej potraviny bolo zavedené medicínsko - ekonomické hodnotenie dietetických potravín s nadobudnutím účinnosti dňa 1. 5. 2009, 
9.	opakovane sa uskutočnilo referencovanie cien liekov k 1. 4. 2009  a  k 1. 10. 2009,
10.	uskutočnilo sa plošné zníženie cien zdravotníckych pomôcok o 12,9  %  k 1. 10. 2009,
11.	prebieha kampaň „Lieky šetria“, ktorá je založená na princípe generickej náhrady lieku v súlade s vyhláškou MZ SR č. 209/2008 Z. z., jej podstatou je pacientovi dostupná elektronická pomôcka „kalkulačka“ na vyhľadávanie lieku s najnižším doplatkom pacienta priamo na internetovej stránke MZ SR a následná komunikácia pacienta s lekárom ohľadom preskripcie lacnejšieho lieku od mája 2009,
12.	bola upravená metodika stanovenia úhrady lieku vyhláškou MZ SR č. 419/2009 Z. z., ktorou sa mení a dopĺňa vyhláška MZ SR č. 723/2004 Z. z., ktorou sa upravujú podrobnosti postupu pri určovaní štandardnej dávky liečiva a maximálnej výšky úhrady zdravotnej poisťovne za štandardnú dávku liečiva od dňa 1. 11. 2009,
13.	nariadenie vlády SR č. 68/2010, ktorým sa dopĺňa nariadenie vlády SR č. 120/2009 Z. z., ktorým sa ustanovujú analytické normy, toxikologicko -farmakologické normy, klinické normy a protokoly vzťahujúce sa na dokumentáciu o výsledkoch farmaceutického skúšania, toxikologicko - farmakologického skúšania a klinického skúšania vykonávaného na účely registrácie liekov  účinnosť  dňa 1. 3. 2010.
14. Od 22.4.2010 v rámci celoeurópskej iniciatívy boja proti podvýžive prebieha kampaň pod záštitou Ministerstva zdravotníctva Slovenskej republiky „Výživa ako liek - Pomôžte svojim blízkym“. Cieľom kampane je dostať do povedomia problematiku podvýživy spojenej s ochorením, ako aj možnosti jej liečby prípravkami, ktoré sú u nás dostupné a uhrádzané z verejného zdravotného poistenia. Nakoľko podvýživa, môže negatívne ovplyvniť efektivitu liečby, najmä farmakologickú a samotnú dĺžku liečby, je kampaň zameraná najmä na najviac ohrozené skupiny pacientov ako sú geriatrickí a onkologickí pacienti, u ktorých v dôsledku podvýživy nastáva najviac komplikácií v liečbe, ktoré následne vedú k nárastu nákladov na samotnú liečbu a k zhoršeniu kvality života pacienta.
Záver: Úloha je splnená a čiastkové úlohy z nej vyplývajúce sa trvale plnia v súlade s aktuálne platnými všeobecne záväznými právnymi predpismi pre oblasť kategorizácie cenotvorby a liekovej politiky.

Úloha č. 29
Vláda presadí zvýšenie významu verejného zdravotníctva pre zachovanie zdravia občanov. Inštitúcie verejného zdravotníctva musia svojimi aktivitami a komplexnou odbornou činnosťou minimalizovať pôsobenie rizikových faktorov na zdravie obyvateľov, čím možno dosiahnuť skvalitnenie života a predĺženie ľudského veku.

1.	Pripraviť nový návrh zákona o ochrane, podpore a rozvoji verejného zdravia.
Termín: 31.3.2007

Plnenie: Vládny návrh zákona o ochrane, podpore a rozvoji verejného zdravia bol schválený NR SR dňa 21.6.2007.  K návrhu zákona boli pripravené vykonávacie predpisy v počte 22,  ktoré boli schválené v Stálej pracovnej komisie pre technické právne predpisy LRV SR. Zákon 355/2007 Z. z. o ochrane podpore a rozvoji verejného zdravia a o zmene a doplnení niektorých zákonov nadobudol účinnosť 1. septembra 2007.
Záver: Úloha splnená

Návrh zákona o pohrebníctve a o zmene zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov prerokovala Legislatívna rada vlády Slovenskej republiky dňa 8. decembra 2009 a dňa 13.1.2010 schválila Vláda SR uznesením číslo 7. Návrh zákona bol prerokovaný a schválený na 48 schôdzi NR SR dňa 3.3.2010 2010 a v zbierke zákonov bol publikovaný pod číslom 131/2010.
Záver: Úloha splnená.

2.	Pripraviť novelu zákona č. 377/2004 Z. z. o  ochrane nefajčiarov.
Termín: 31.12.2007

Plnenie:
Novela zákona č. 377/2004 Z. z. o ochrane nefajčiarov bola schválená GP ministra zdravotníctva dňa 21.1.2008 uznesenie č. 32.  Novelu zákona č. 377/2004 Z. z. o ochrane nefajčiarov schválila Vláda SR uznesením č. 807 dňa 6.11.2008. Návrh zákona bol prerokovaný a schválený na 32. schôdzi NR SR, uznesenie číslo 1320 zo dňa 17. 2. 2009. Zákon vyšiel v Zbierke zákonov 13. 3. 2009, čiastka 36/2009, číslo 87/2009.
Záver: Úloha splnená.

Čiastkové rozpracované úlohy ÚVZ SR

A) OBLASŤ  HYGIENY VÝŽIVY, BEZPEČNOSTI POTRAVÍN A KOZMETICKÝCH  VÝROBKOV

Úloha č. 1.
„Zabezpečiť na všetkých úrovniach v súlade s novou legislatívou nezávislý a objektívny výkon štátneho zdravotného dozoru a potravinového dozoru“ .

Plnenie:
Správy z výkonu úradnej kontroly potravín orgánov verejného zdravotníctva za daný predchádzajúci kalendárny rok boli každoročne spracované a predložené gestorovi úlohy Ministerstvu pôdohospodárstva SR vždy k 31. 1. nasledujúceho roka. Ministerstvo pôdohospodárstva SR následne vypracovalo každoročne spoločnú správu o úradnej kontrole potravín za Slovenskú republiku a výročnú správu o implementácii Viacročného národného plánu pre úradnú kontrolu potravín v SR, ktorú následne zasielalo Európskej komisii.
Informácie z výkonu úradnej kontroly potravín za daný predchádzajúci kalendárny rok v rámci implementácie Viacročného národného plánu pre úradnú kontrolu potravín v SR vykonávanú orgánmi verejného zdravotníctva boli publikované v Informačnom bulletine hlavného hygienika SR a na webovej stránke Úradu verejného zdravotníctva SR v priebehu prvého štvrťroka nasledujúceho roka.
V rokoch 2006 – 2010 boli štátny zdravotný dozor a úradná kontrola potravín vykonávané  priebežne podľa Viacročného národného plánu pre úradnú kontrolu potravín v SR vykonávanú orgánmi verejného zdravotníctva - aktualizácia na príslušný kalendárny rok, vyhlasovaného Úradom verejného zdravotníctva SR vždy v decembri predchádzajúceho roku. Úradom verejného zdravotníctva SR boli období 2006 – 2010 priebežne vyhlasované mimoriadne kontroly (mnohé opakovane) v rámci výkonu štátneho zdravotného so zameraním sa na dodržiavanie hygieny a manipulácie s potravinami a s pokrmami v zariadeniach spoločného stravovania na trasách cestovného ruchu, v obchodných reťazcoch a v domovoch sociálnej starostlivosti v Slovenskej republike, v zariadeniach spoločného stravovania orientálneho typu,  kontrolu hygieny predaja potravín a pokrmov na čerpacích staniciach,  kontrolu pripravenosti zariadení spoločného stravovania na letnú turistickú sezónu, kontrolu pripravenosti zariadení spoločného stravovania na zimnú turistickú sezónu v Slovenskej republike, kontrolu opatrení vyplývajúcich z hlásení rýchleho výstražného systému pre potraviny a krmivá (RASFF).
Štátny zdravotný dozor v oblasti kozmetických výrobkov bol vykonávaný v súlade s usmernením hlavného hygienika SR a od roku 2008 vychádzal z návrhu pre plán kontrol Európskej komisie. Národný plán kontroly bol v súlade s požiadavkami nariadenia Európskeho parlamentu a Rady uverejnený na webových stránkach Úradu verejného zdravotníctva SR a Európskej komisie. Výkon dozoru bol zameraný na kontrolu zloženia kozmetických výrobkov, kontrolu dodržiavania povinností výrobcov, dovozcov, distribútorov a predajcov a kontrolu výskytu nebezpečných kozmetických výrobkov na trhu v Slovenskej republike hlásených v rýchlom výstražnom systéme pre spotrebiteľské výrobky RAPEX. V zmysle celoslovenského plánu odberu vzoriek boli na kontrolu zloženia odoberané kozmetické výrobky pre deti a dospelých, výrobky vyrábané v Slovenskej republike, ako i výrobky dovozené z ostatných štátov Európskej únie a krajín mimo územia Európskej únie. Zvýšená pozornosť bola venovaná najmä výrobkom pre deti. 
Záver: Úloha bola splnená

Úloha č. 2.
„Program ozdravenia výživy obyvateľov SR“. Plniť opatrenia, vyplývajúce z programu za rezort zdravotníctva.

Plnenie:
Program ozdravenia výživy obyvateľov Slovenskej republiky prijatý dňa 13. 10. 1999 uznesením vlády Slovenskej republiky č. 894 za účelom znížiť negatívne vplyvy životného štýlu a najmä rizikových faktorov výživy bol kontinuálne plnený  regionálnymi úradmi verejného zdravotníctva v SR pod vedením Úradu verejného zdravotníctva SR prostredníctvom poradenskej, vzdelávacej činnosti a sledovaním a usmerňovaním stravovacích návykov a pohybovej aktivity v rámci monitorovacieho projektu „Sledovanie vybraných výživových ukazovateľov u vybraných skupín dospelej populácie obyvateľov SR“. 
Na základe uznesenia vlády SR č. 566 zo dňa 20.6.2001 Úrad verejného zdravotníctva SR pripravil  Informáciu o plnení úloh vyplývajúcich z  časového a vecného harmonogramu plnenia opatrení  Programu ozdravenia výživy obyvateľov SR za obdobie 2005-2006, ktorá bola v roku 2007 Ministerstvom zdravotníctva SR predložená vláde SR.
Uznesením vlády SR č. 940 zo 17. decembra 2008 bol schválený dokument „Aktualizácia Programu ozdravenia výživy obyvateľov SR“. Dôvodom uvedenej aktualizácie bolo prijatie viacerých významných dokumentov v oblasti výživy na úrovni Svetovej zdravotníckej organizácie (WHO) a Európskej komisie, ktoré obsahujú upravenú stratégiu, priority a ciele. 
V nadväznosti na uvedené uznesenie boli dňa 27. 2. 2009 predložené ministrovi zdravotníctva rozpracované úlohy vyplývajúce z aktualizácie Programu ozdravenia výživy obyvateľov SR za rezort zdravotníctva (za Úrad verejného zdravotníctva SR a regionálne úrady verejného zdravotníctva v SR), pripravené Úradom verejného zdravotníctva SR. Rozpracované úlohy vyplývajúce z aktualizácie Programu ozdravenia výživy obyvateľov SR za rezort zdravotníctva sa plnia priebežne.
Záver: Úloha bola splnená.

Úloha č. 3.
     „Zabezpečiť na všetkých regionálnych úradoch verejného zdravotníctva v SR skvalitnenie poradenských činností zameraných na 
-  zmeny stravovacích zvyklostí obyvateľov,
-  zmeny postoja občanov k vlastnému zdraviu, 
   -  informovanie občanov o zásadách správnej výživy, výživovej skladbe potravín,  
      nových druhoch potravín a rizikách vyplývajúcich z nesprávnej výživy“.

Plnenie:
Programové vyhlásenie vlády SR za úsek verejného zdravotníctva, v ktorom bola rozpracovaná uvedená úloha, bolo uverejnené v Informačnom bulletine hlavného hygienika č. 3/2006 a zaslané na všetky regionálne úrady verejného zdravotníctva v SR sprievodným listom č. KR/17317/2006 zo dňa 13.11.2006 na jej zabezpečenie. O Programovom vyhlásení vlády SR na roky 2006 - 2010 boli informovaní  riaditelia RÚVZ v SR na porade, ktorá sa konala v dňoch 15. – 16. 8. 2006 v Lučenci. 
Úloha sa aj v období 2006 - 2010 plnila priebežne prostredníctvom poradenských činností, realizovaných poradňami zdravia regionálnych úradov verejného zdravotníctva v SR. Úloha je zameraná aj na sledovanie a usmerňovanie stravovacích návykov a pohybovej aktivity v rámci monitorovacieho projektu „Sledovanie vybraných výživových ukazovateľov u vybraných skupín dospelej populácie obyvateľov SR“. 
Záver: Úloha bola splnená.

Úloha č. 4.
„Podporovať legislatívne normy s úpravou negatívnych a pozitívnych faktorov vo výžive“ 

Plnenie:
Úrad verejného zdravotníctva SR bol aj v období 2006 – 2010 aktívne zapojený do procesu tvorby spoločnej európskej legislatívy v oblasti bezpečnosti potravín a hygieny výživy, ktorá bola následne transponovaná do nášho právneho systému (v období 2006 – 2010  sa priebežne uskutočňovala transpozícia európskej legislatívy pre rezíduá prípravkov na ochranu rastlín, materiály a predmety určené na styk s potravinami, prídavné látky v potravinách, potraviny na osobitné výživové účely, výživové doplnky, všeobecné označovanie potravín, označovanie  výživovej hodnoty potravín do príslušných hláv Potravinového kódexu Slovenskej republiky). 
V uvedenom období bol Úrad verejného zdravotníctva SR aktívne zapojený aj do procesu tvorby národnej legislatívy pre mikrobiologické požiadavky na potraviny a na obaly na ich balenie, kontaminanty v potravinách, mrazené krémy, mlieko a výrobky z mlieka, požiadavky na zariadenia spoločného stravovania, všeobecné požiadavky na konštrukciu, usporiadanie a vybavenie potravinárskych prevádzkarní a niektoré osobitné požiadavky na výrobu a predaj tradičných potravín a na priame dodávanie malého množstva potravín, hygienické požiadavky na priamy predaj a dodávanie malého množstva prvotných produktov živočíšneho pôvodu, mäsa z hydiny a domácich králikov, voľne žijúcej zveri a zveriny z nej a požiadaviek na zariadenia spoločného stravovania.
Úrad verejného zdravotníctva SR sa v uvedenom období aktívne zúčastňoval na realizácii úloh vyplývajúcich z návrhu nariadenia EP a Rady o výživových a zdravotných tvrdeniach v označení potravín (nariadenie č. 1924/2006 z 20. decembra 2006). V nadväznosti na čl. 13 ods. 2 nariadenia (ES) č. 1924/2006,  Úrad verejného zdravotníctva SR zaslal v roku 2008 Európskej Komisii národný zoznam zdravotných tvrdení súvisiacich s potravinami umiestnenými na trhu v SR, ktorý sa stal súčasťou spoločnej databázy na úrovni Európskej Komisie, ktorá bude podkladom pre hodnotenie EFSA. Následne roku 2009 prebiehalo pripomienkovanie uvedenej databázy.  
Záver: Úloha bola splnená.

Úloha č. 5.
„Zabezpečovať výkon potravinového dozoru nad zdravotnou bezpečnosťou epidemiologicky rizikových potravín, s osobitným zreteľom na kontrolu dodržiavania mikrobiologických kritérií a systémov správnej výrobnej praxe, nad zdravotnou bezpečnosťou potravín na osobitné diétne použitie, vrátane potravín pre celiatikov, fenylketonurikov, diabetikov, potravín pre dojčatá a malé deti a výživové doplnky“

Plnenie:
Úradnú kontrolu potravín nad epidemiologicky rizikovými potravinami vykonávajú orgány verejného zdravotníctva v súlade s Viacročným národným plánom pre úradnú kontrolu potravín v SR v pôsobnosti orgánov verejného zdravotníctva rozpracovanom podľa požiadaviek nariadenia EP a Rady č. 882/2004 z 29. apríla 2004 o úradných kontrolách. Vyhodnotenie výkonu úradnej kontroly potravín orgánov verejného zdravotníctva sa vykonáva  každoročne k 31. 1. nasledujúceho roka.
V období 2006 - 2010 sa pokračovalo v plnení úlohy - zabezpečovať úradnú kontrolu nad zdravotnou bezpečnosťou epidemiologicky rizikových potravín, vrátane potravín na osobitné diétne použitie, potravín pre celiatikov, fenylketonurikov, diabetikov,  potravín pre dojčatá a malé deti a výživové doplnky priebežne podľa Viacročného národného plánu pre úradnú kontrolu potravín vykonávanú orgánmi verejného zdravotníctva v SR - aktualizácia na príslušný kalendárny rok, vyhlasovaného Úradom verejného zdravotníctva SR vždy v decembri predchádzajúceho roku.
Úradom verejného zdravotníctva SR boli období 2006 – 2010 priebežne vyhlasované mimoriadne kontroly (mnohé opakovane) v rámci výkonu štátneho zdravotného so zameraním sa na dodržiavanie hygieny a manipulácie s potravinami a s pokrmami v zariadeniach spoločného stravovania na trasách cestovného ruchu, v obchodných reťazcoch a v domovoch sociálnej starostlivosti v Slovenskej republike, v zariadeniach spoločného stravovania orientálneho typu,  kontrolu vybraných výživových ukazovateľov konzumného mlieka a mliečnych výrobkov, kontrolu hygieny predaja potravín a pokrmov na čerpacích staniciach,  kontrolu pripravenosti zariadení spoločného stravovania na letnú turistickú sezónu, kontrolu hygieny čerpacích staníc a zariadení zimnej turistickej sezóny v SR, kontrolu opatrení vyplývajúcich z hlásení rýchleho výstražného systému pre potraviny a krmivá (RASFF).
Za obdobie 2006 -2009 bola úloha splnená a správy z výkonu úradnej kontroly potravín orgánov verejného zdravotníctva za daný predchádzajúci kalendárny rok boli každoročne spracované a predložené gestorovi úlohy Ministerstvu pôdohospodárstva SR vždy k 31. 1. nasledujúceho roka. Ministerstvo pôdohospodárstva SR následne vypracovalo každoročne spoločnú správu o úradnej kontrole potravín za Slovenskú republiku a výročnú správu o implementácii Viacročného národného plánu pre úradnú kontrolu potravín v SR, ktorú následne zasielalo Európskej komisii.
Informácie z výkonu úradnej kontroly potravín za daný predchádzajúci kalendárny rok v rámci implementácie Viacročného národného plánu pre úradnú kontrolu potravín v SR vykonávanú orgánmi verejného zdravotníctva boli publikované v Informačnom bulletine hlavného hygienika SR a na webovej stránke Úradu verejného zdravotníctva SR v priebehu prvého štvrťroka nasledujúceho roka.
Záver: Úloha bola splnená.

Úloha č. 6.
„Presadzovanie preventívnych opatrení v oblasti kozmetických výrobkov, s osobitným zameraním na alergény a zakázané látky“.

Plnenie:
Úloha sa realizovala priebežne v rámci výkonu štátneho zdravotného dozoru. Pri kontrole kozmetických výrobkov na trhu sa pozornosť venovala hlavne dodržiavaniu ustanovení  právnych predpisov v oblasti zakázaných a regulovaných látok s prihliadnutím na ich alergénne vlastnosti a zavedeniu a zvalidovaniu vhodných laboratórnych metód v určených laboratóriách. V rámci zakázaných látok bola pozornosť sústredená na akrylamid a ftaláty v lakoch na nechty, ťažké kovy v dekoratívnej kozmetike pre deti a farbivá v oxidačných farbách na vlasy a pokožku. V oblasti regulovaných látok sa kontrolovali, najmä konzervačné látky vo výrobkoch pre deti a dospelých, ultrafialové filtre vo výrobkoch na ochranu pred slnečným žiarením a aromatické látky vo výrobkoch vonnej kozmetiky. 
Súčasťou úlohy boli i mediálne kampane zamerané na upevnenie správnych návykov dospelých a najmä detí počas ich pobytu na slnku a nepoužívanie dočasnej farby na pokožku „black hena“ z dôvodu stúpajúcej tendencie vzniku alergických reakcií u detí a dospelých.

Úloha č. 7.
„Presadzovanie preventívnych opatrení v oblasti znižovania zdrojov kontaminácie potravinového reťazca cudzorodými látkami ako sú dusičnany a dusitany, dioxíny a dioxínom podobné polychlórované bifenyly, reziduá pesticídov, ťažké kovy, mykotoxíny, s osobitným zreteľom na potraviny na osobitné výživové účely, vrátane potravín pre dojčatá a malé deti a epidemiologicky rizikové druhy potravín“

Plnenie:
Za obdobie 2006 – 2010  bola úloha splnená a a správy z výkonu úradnej kontroly potravín orgánov verejného zdravotníctva za daný predchádzajúci kalendárny rok boli každoročne spracované a predložené gestorovi úlohy Ministerstvu pôdohospodárstva SR vždy k 31. 1. nasledujúceho roka. Ministerstvo pôdohospodárstva SR následne vypracovalo každoročne spoločnú správu o úradnej kontrole potravín za Slovenskú republiku a výročnú správu o implementácii Viacročného národného plánu pre úradnú kontrolu potravín v SR, ktorú následne zasielalo Európskej komisii.
Informácie z výkonu úradnej kontroly potravín za daný predchádzajúci kalendárny rok v rámci implementácie Viacročného národného plánu pre úradnú kontrolu potravín v SR vykonávanú orgánmi verejného zdravotníctva boli publikované v Informačnom bulletine hlavného hygienika SR a na webovej stránke Úradu verejného zdravotníctva SR v priebehu prvého štvrťroka nasledujúceho roka.
V období 2006 - 2010 sa pokračovalo v plnení úlohy a úradná kontrola nad zdravotnou bezpečnosťou potravín z pohľadu chemických rizík kontaminácie, s dôrazom na potraviny na osobitné výživové účely, vrátane potravín pre dojčatá a malé deti a epidemiologicky rizikové druhy potravín, bola vykonávaná  priebežne podľa Viacročného národného plánu pre úradnú kontrolu potravín v SR  vykonávanú orgánmi verejného zdravotníctva - aktualizácia na príslušný kalendárny rok, vyhlasovaného Úradom verejného zdravotníctva SR vždy v decembri predchádzajúceho roku. 
Záver: Úloha bola splnená.

Úloha č. 8.
„Rozpracovať spoločné EU princípy pre výkon úradnej kontroly nad potravinami v rámci  viacročných národných plánov kontroly podľa požiadaviek čl. 43 nariadenia  Európskeho parlamentu a Rady č. 882/2004 z 29. apríla 2004 o úradných kontrolách, v zmysle kompetencií vyplývajúcich zo zákona č. 152/1995 Z. z. o potravinách v znení neskorších predpisov“ 

Plnenie:
V období 2006 – 2010 Úrad verejného zdravotníctva SR každý rok vypracoval aktualizáciu úloh na príslušný kalendárny rok vo Viacročnom národnom pláne pre úradnú kontrolu potravín v SR  vykonávanú orgánmi verejného zdravotníctva v súlade s požiadavkami nariadenia Európskeho parlamentu a Rady č. 882/2004 z 29. apríla  2004 o úradných kontrolách a následne ju zaslal všetkým regionálnym úradom verejného zdravotníctva v SR pre zabezpečenie výkonu úradnej kontroly v danom kalendárnom roku.  Uvedené aktualizácie Úrad verejného zdravotníctva SR vydal ako usmerňujúci materiál pre regionálne úrady verejného zdravotníctva. Okrem uvedených aktualizácií Úrad verejného zdravotníctva SR vydal v období 2006 -2010 viaceré usmernenia pre regionálne úrady verejného zdravotníctva v SR: usmernenie k výkonu kontroly v zariadeniach spoločného stravovania a v ostatných prevádzkach s epidemiologicky rizikovou činnosťou výroby potravín pri použití vajec, postup pri štátnom zdravotnom dozore zariadenia spoločného stravovania pre zaradenie do stupňa epidemiologickej rizikovosti podľa bodovacieho systému, postup pri štátnom zdravotnom dozore predajne pre zaradenie do stupňa epidemiologickej rizikovosti podľa bodovacieho systému, postup pre zaradenie výrobne do stupňa epidemiologickej rizikovosti podľa bodovacieho systému, usmernenie k stánkovému a ambulantnému predaju potravín, hotových pokrmov a nápojov z „Gazdovského dvora“ počas veľkonočných trhov v Slovenskej republike, usmernenie k výkonu úradnej kontroly označovania povinných údajov v prípade osobitných kategórií potravín pre dojčatá a malé deti definovaných v siedmej hlave Potravinového kódexu SR podľa platnej legislatívy, usmernenie k výkonu úradnej kontroly označovania povinných údajov v prípade výživových doplnkov, usmernenie k informačným a vzdelávacím prostriedkom a materiálom rozdávaným prevádzkovateľmi vyrábajúcimi alebo distribuujúcimi potraviny na počiatočnú výživu dojčiat,  usmernenie k vydávaniu rozhodnutí v súvislosti s ambulantným predajom potravín z pojazdných vozidiel prevažne poľskými a maďarskými občanmi, usmernenie k vydávaniu rozhodnutí v súvislosti s ambulantným predajom potravín  z pojazdných vozidiel, usmernenie k Zápisnici z kontroly vykonanej podľa ust. § 54 ods. 1/ a ods. 2/, zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov, metodický materiál pre výkon štátneho zdravotného dozoru a úradnej kontroly nad zdravotnou bezpečnosťou prírodných minerálnych vôd, pramenitých vôd a balených pitných vôd, odporúčanie pre kvantitatívne a kvalitatívne stanovovanie farbív v rámci výkonu úradných kontrol, usmernenie k automatom na surové kravské mlieko, metodický pokyn ku kontrole vyhlásení o zhode a podpornej dokumentácie, usmernenie ku kontrole umiestňovania nových potravín a nových zložiek potravín na trhu v SR, usmernenie k prevádzkovému poriadku pre zariadenia spoločného stravovania, metodický pokyn a kontrolný list pre výkon externých auditov zameraných na správne výrobné postupy u výrobcov materiálov a predmetov určených na styk s potravinami, usmernenie ku kalibrácii teplomerov používaných pri výkone úradnej kontroly a teplomerov používaných prevádzkovateľmi potravinárskych prevádzok na kontrolu a monitorovanie teploty, usmernenie k monitoringu spotreby vybraných prídavných látok do potravín, usmernenie k výkonu kontroly nad nakladaním s odpadmi vznikajúcimi v zariadeniach spoločného stravovania a v ostatných prevádzkach, kde sa manipuluje so živočíšnymi potravinami, usmernenie ku kompetenciám orgánov verejného zdravotníctva ako orgánu úradnej kontroly potravín pokiaľ sa jedná o problematiku kontroly škodcov v potravinárskych prevádzkach.  
Overenie plnenia prijatých úloh  v nadväznosti na nariadenie (ES) č. 882/2004 bolo tiež uskutočnené v rámci špecifických auditov Európskej Komisie – DG Sanco, prostredníctvom FVO Dublin v r. 2008 a v rámci Generálneho auditu v r. 2010.
Záver: Úloha bola splnená.

Úloha č. 9.
„Zabezpečovať úlohy v oblasti ochrany zdravia obyvateľstva pri hlásení zdravotne škodlivých potravín a kozmetických výrobkov prostredníctvom informačných systémov Spoločenstva, ako sú Rýchly výstražný systém nad potravinami a krmovinami v SR a RAPEX nad kozmetickými výrobkami“.

Plnenie:
Úrad verejného zdravotníctva SR v nadväznosti na zákon č. 152/1995 Z. z. o potravinách v znení neskorších predpisov a zákon č. 355/2007 Z. z. o ochrane, podpore a rozvoji verejného zdravia a o doplnení a zmene niektorých zákonov, aj v období 2006 – 2010 naďalej priebežne zabezpečoval úlohy v oblasti ochrany zdravia obyvateľstva pri obdržaných hláseniach zdravotne škodlivých potravín, materiálov a predmetov prichádzajúcich do kontaktu s potravinami a zdravotne škodlivých kozmetických výrobkov prostredníctvom informačných systémov Európskej únie, ako sú Rýchly výstražný systém pre potraviny a krmivá v SR (RAPID ALLERT SYSTEM) a výstražný systém RAPEX  pre  kozmetické výrobky. Hlásenia sa v zmysle stanovených termínov zasielali na regionálne úrady verejného zdravotníctva, ktoré vykonávali kontroly u  výrobcov, distribútorov a v obchodnej sieti vo veci zabezpečovania nápravných opatrení pred ohrozením verejného zdravia zdravotne škodlivými potravinami, nebezpečnými materiálmi a predmetmi prichádzajúcimi do kontaktu s potravinami a nebezpečnými kozmetickými výrobkami. 
Úrad verejného zdravotníctva SR a regionálne úrady verejného zdravotníctva v SR zabezpečovali v období 2006 - 2010 opatrenia pri zistení 67 druhov zdravotne škodlivých potravín, materiálov a predmetov prichádzajúcich do styku s potravinami na trhu v SR hlásených v rámci systému RAPID ALLERT SYSTEM Národným kontaktným bodom v SR.
V oblasti kozmetických výrobkov bolo v sledovanom období nahlásených do systému RAPEX 284 nebezpečných výrobkov. Z uvedeného množstva sa na trhu Slovenskej republiky našlo 15 výrobkov. V rámci výkonu dozoru zistili regionálne úrady verejného zdravotníctva v SR výskyt 6 druhov nebezpečných výrobkov, ktoré boli následne nahlásené do systému RAPEX.
Záver: Úloha bola splnená.

B) OBLASŤ OCHRANY ZDRAVIA PRED ŽIARENÍM

Úloha č. 1. 
Vypracovať návrh kritérií správnej praxe pri lekárskom ožiarení – vypracovať a uverejniť bezpečnostné návody a odporúčania.

Plnenie: 
V rámci úlohy zabezpečenia kvality na zdravotníckych rádiologických pracoviskách v SR  boli spracované podmienky pre výkon činností vedúcich k ožiareniu a činností dôležitých z hľadiska radiačnej ochrany na pracoviskách rádioterapie s externými ožarovačmi, náplň ŠZD a presný postup pri riešení radiačných udalostí. 
Záver : Úloha je splnená

Úloha  č. 2.
Vypracovať podrobné postupy a vzorové spôsoby zaznamenávania dávok, resp. údajov potrebných pre odhad radiačnej dávky pacientov, tak, aby mohli prevádzkovatelia v jednotnej forme predkladať Úradu verejného zdravotníctva Slovenskej republiky záznamy o dávkach pacientov a písomné záznamy o počte pacientov a veľkosti ožiarenia.

Plnenie: 
 Základná zmluva o založení Európskeho spoločenstva EURATOM ukladá všetkým členským krajinám povinnosť zabezpečiť monitorovanie, sledovanie a hodnotenie veľkosti ožiarenia obyvateľov z lekárskeho ožiarenia a z prírodných zdrojov žiarenia a veľkosť profesionálneho ožiarenia pracovníkov so zdrojmi ionizujúceho žiarenia, informovať o výsledkoch monitorovania obyvateľov a ostatné členské krajiny Európskeho spoločenstva a inštitúcie Európskej únie a Európskej komisie.
Povinnosť členských krajín EÚ zabezpečiť meranie veľkosti ožiarenia pacientov pri jednotlivých rádiologických výkonoch a zaznamenávanie veľkosti dávok pacientov bola uložená smernicou Európskej komisie 97/43/EURATOM, ktorá bola transponovaná do legislatívy Slovenskej republiky nariadením vlády Slovenskej republiky č. 340/2006 Z.z., platným od 1.6.2006. V súlade s týmto nariadením je povinnosť prevádzkovateľom zdravotníckych rádiologických zariadení zabezpečiť meranie veľkosti ožiarenia pacientov pri jednotlivých rádiologických výkonoch a zaznamenávanie veľkosti dávok. V prípade, že používané rádiologické zariadenia nie sú vybavené systémom monitorovania dávok pacientov, je potrebné zaznamenávať údaje o jednotlivých výkonoch tak, aby bolo možné stanoviť veľkosť ožiarenia pacientov.
Sledovanie a hodnotenie veľkosti ožiarenia obyvateľov z lekárskeho ožiarenia je veľmi komplikovaným, zložitým, finančne nákladným a veľmi rozsiahlym problémom, ktorý je prioritným problémom radiačnej ochrany nielen v krajinách EÚ ale na celom svete. Pre riešenie tejto úlohy bola vytvorená z pracovníkov Úradu verejného zdravotníctva SR a regionálnych úradov verejného zdravotníctva v Banskej Bystrici, Bratislave, Košiciach a Nitre malá pracovná skupina, ktorá by mala navrhnúť spôsob a postup riešenia tohto závažného problému. V prvej etape bolo nutné podrobnejšie sa oboznámiť s postupmi a možnosťami riešenia takejto úlohy publikovanými v zahraničnej literatúre a možnosťami ich aplikácie v SR. Uskutočnili sa 2 odborné stretnutia pracovníkov pracovnej skupiny, ktorá sa zaoberá riešením tejto úlohy, kde bol prerokovaný postup pracovníkov štátneho zdravotného dozoru pri výkone ďalšieho dozoru na rádiologických pracoviskách zameraný aj na kontrolu vybavenosti rádiologických zariadení dozimetrickými systémami na monitorovanie dávok pacientov tak, aby bol zistený reálny stav vybavenosti pracovísk na priame monitorovanie dopadových dávok na pacientov, alebo preverený spôsob zaznamenávania údajov o jednotlivých rádiodiagnostických vyšetreniach tak, aby bolo možné z týchto údajov spätne stanoviť veľkosť dopadovej dávky na pacienta. 
Záver : Úloha bola splnená.

Úloha  č. 3.
Vypracovať podklady pre software pre potreby spracovania a vyhodnotenia dávok pacientov pre rôzne rádiodiagnostické typy vyšetrení.

Plnenie:
ÚVZ SR vypracoval návrh podkladov pre software pre potreby spracovania a vyhodnotenia dávok pacientov pre rôzne rádiodiagnostické typy vyšetrení. Súčasťou návrhu je aj odborný odhad finančných nákladov pre splnenie uvedeného.
Záver : Úloha bola splnená.

Úloha č. 4.
Zabezpečiť efektívnu činnosť ústredia radiačnej monitorovacej siete a radiačnej monitorovacej siete. 

Plnenie:
Monitorovanie radiačnej situácie je realizované v redukovanom režime  podľa schváleného monitorovacieho plánu (hlavným hygienikom SR). 
Záver : Úloha  bola splnená

Úloha č. 5.
Vypracovať monitorovací plán a návrh na dovybavenie radiačnej monitorovacej siete a vykonávať radiačný monitoring územia SR.

Plnenie:
Monitorovanie rádioaktivity v životnom prostredí pre účely hodnotenia ožiarenia populácie sa vykonáva podľa  monitorovacieho plánu, ktorý zohľadňuje aktuálne prístrojové a personálne možnosti zložiek monitorovacej siete. Vzhľadom na úsporné opatrenia bol monitorovací plán modifikovaný.
Záver : Úloha bola splnená. 

Úloha č. 6.
Vypracovať správy, informovať verejnosť, poskytovať údaje príslušným inštitúciám    EÚ.

Plnenie:
Požiadavky monitorovania sú plnené v intenciách príslušného uznesenia vlády SR (implementácia požiadaviek Európskej komisie) na zabezpečenie radiačného monitoringu jednotlivých zložiek životného prostredia v SR. 
Záver : Úloha bola splnená.

C) OBLASŤ PODPORY ZDRAVIA 

Úloha č. 1: 
Zabezpečiť plnenie projektov Národného programu podpory zdravia na všetkých úrovniach spoločnosti na roky 2006-2010

Plnenie:
Odbor podpory zdravia ÚVZ SR sa svojou činnosťou v rámci plnenia Národného programu podpory zdravia podieľa na plnení 10 podprogramov s celonárodnou pôsobnosťou, z toho 6 podprogramov má charakter národných programov schválených vládou Slovenskej republiky (Národný program starostlivosti o deti a dorast v SR na roky 2008 – 2015, Národný program prevencie obezity, Národný program duševného zdravia, Národný program boja proti drogám a Program podpory zdravia znevýhodnených komunít, od marca 2010 aj Národný program prevencie ochorení srdca a ciev), 4 podprogramy majú charakter vlastných programov úradov verejného zdravotníctva Slovenskej republiky (Materské centrá, Zdravotno-výchovné pôsobenie u detí predškolského veku – stomatohygiena“, Mám 65+ a žijem zdravo, CINDI program SR). 
V rámci týchto programov odbor podpory zdravia ÚVZ SR v sledovanom období riešil alebo rieši samostatne, participoval alebo participuje na riešení 17-tich projektov a ďalších vzdelávacích a monitorovacích aktivít nasledovne:
1.	Národný program starostlivosti o deti a dorast v SR na roky 2008 – 2015  - projekty: 
a)	projekt – kampaň “...aby deti nezomierali, chráňme ich“, vyrobil Detský fond Slovenskej republiky v roku 2008  plagát s tematikou „...život deťom nekúpiš, PRILBU ÁNO“. ÚVZ SR zabezpečil distribúciu prostredníctvom RÚVZ v SR do ambulancií praktických lekárov pre deti a dorast. 
b)	projekt „Zdravé vzťahy v mladosti – základ zdravej rodiny“ - vzdelávací cyklus prednášok a besied pre stredoškolskú mládež cca 15 – 17 ročnú, ktorý sa realizuje  od roku 2002 na SOU služieb na Svätoplukovej ulici v Bratislave. Pri jeho realizácii sa vychádza z učebných osnov - výchova k manželstvu a rodičovstvu pre stredné školy. 
c)	celonárodná literárna súťaž pre stredoškolákov so zdravotno–výchovnou tematikou. Súťaž sa realizovala v školskom roku 2008/2009 pod názvom: “Zdravie mladých ľudí mojimi očami“ a mala štyri podtémy: Zdravá strava pre zdravý život., Pohyb ako podmienka zdravého životného štýlu., Sociálne prostredie, vzťahy a duševné zdravie ako predpoklad celkového zdravia., Tabak alkohol a drogy ako nepriatelia zdravia. Súťaže sa zúčastnilo dvestoosemnásť stredoškolských študentov. Súťaž bola oficiálne vyhlásená v decembri 2008 na tlačovej besede na pôde Úradu verejného zdravotníctva Slovenskej republiky prostredníctvom plagátov zaslaných na stredné školy a upútaviek v relácii TV Markíza – Teleráno.  Všetky informácie o súťaži sú uverejnené na stránke Úradu verejného zdravotníctva SR - www.uvzsr.sk Slávnostné vyhodnotenie súťaže sa uskutočnilo na tlačovej konferencii usporiadanej v priestoroch Úradu verejného zdravotníctva 28. mája 2009, kde sa odovzdali ceny výhercom.  
Úloha
2. 3. 11 Monitorovať fyzickú aktivitu detí a dorastu vrátane monitorovania stavu pohybového aparátu, zdravotne oslabených a zdravotne postihnutých detí a dorastu. 

Plnenie:
     V súvislosti s plnením uvedenej úlohy bol v 1. polroku 2009 vypracovaný Metodický pokyn Ministerstva zdravotníctva Slovenskej republiky (ďalej len MZ SR), súčasťou ktorého sú aj dotazníky. V mesiacoch december a január sa uskutočnili dva odborné semináre, ktoré boli zamerané na školenie monitorujúcich – odborných pracovníkov z odborov podpory zdravia a odborov hygieny detí a mládeže  z regionálnych úradov verejného zdravotníctva v Slovenskej republike v pôsobnosti vyšších územných celkov. Monitoringu sa zúčastnilo 1413 respondentov. Štatistické vyhodnotenie údajov monitoringu zabezpečil ÚVZ SR a bude súčasťou Správy o monitoringu.
Prínos monitoringu:
•	registrácia chybného držania tela, obezity a zníženej funkčnosti pohybového aparátu u detí a adolescentov v duchu prevencie vzniku kardiovaskulárnych chorôb a cukrovky v tejto vekovej skupine. 
•	na základe štatistickej analýzy výsledkov bude možné stanoviť plán zvýšenia pohybových aktivít na školách, prípadne navrhnúť zostavu rehabilitačných cvičení u postihnutých detí.
Úloha
6. 3. 7 Podporiť programy zamerané proti negatívnym javom (agresivita, suicidálne činy, užívanie návykových látok tabaku, alkoholu, omamných, dopingových a psychotropných látok, šikanovanie, atď.) na zlepšenie mentálneho zdravia detskej populácie a dorastu.  

Plnenie:
      ÚVZ SR v spolupráci s OZ Profkreatis ukončili v marci 2010 realizáciu vyššie uvedenej úlohy za rok 2009. Program bol zameraný na prevenciu sociálno-patologických javov v školách, najmä agresie, šikanovania a intolerancie medzi žiakmi. Pomáha tak napĺňať Národný program starostlivosti o deti a dorast v SR na roky 2008 – 2015 aj tým, že je svojimi aktivitami výrazne zameraný nielen na deti a mládež v materských, základných a stredných školách, ale aj na ich učiteľov najmä prostredníctvom ich vzdelávania.
Uskutočnené aktivity projektu:
Aktivita 1:  Bola vytvorená učebná pomôcka výchovno-preventívneho programu SRDCE NA DLANI, určená materským a základným školám.
 
Aktivita 2: Uskutočnilo sa vzdelávanie pedagogických pracovníkov materských, základných a špeciálnych základných škôl Bratislavského samosprávneho kraja v používaní učebnej pomôcky proti násiliu v školách SRDCE NA DLANI
•	Vyškolenie 20 učiteľov  z 12 vybraných materských a základných škôl (štátnych, špeciálnych a súkromných) Bratislavského samosprávneho kraja (učiteľov, školských psychológov, výchovných poradcov) pre používanie programu SRDCE NA DLANI  proti agresii, šikanovaniu a násiliu vo výchovno-vzdelávacom procese.
Aktivita 3: Publikácia a metodická príručka Rozvoj tolerancie v školách 
•	Autorská príprava metodickej príručky „Rozvoj tolerancie v školách“ (vo forme publikácie 200 ks aj v elektronickej podobe CD v počte 1000 ks), určenej pre výchovno-vzdelávaciu prácu učiteľov základných a stredných škôl, najmä koordinátorov projektu, výchovných poradcov, učiteľov etickej výchovy, asistentov učiteľov, ako aj školských psychológov a sociálnych pedagógov.

Aktivita 4: zdravotno-osvetový materiál  pre základné a stredné školy na prevenciu patologických javov v školách a rozvoj súdržnosti, spolupráce a tolerancie
•	Autorská príprava zdravotno-osvetového materiálu pre školy – metodické zabezpečenie osvetovej aktivity, tvorba textu, návrh vizuálu a tlač materiálu určeného všetkým základným a stredným školám  v SR (spolu 3500 ks). Ide o zdravotno-osvetový materiál vo forme posteru (plagátu) nabádajúci žiakov k súdržnosti, k práci v tíme, k dôvere, k opore, ku kamarátstvu, teda k takým životným hodnotám, ktoré by zmiernili agresiu v triedach. 
Úloha
7. 3. 6 Realizovať preventívne programy s využitím fyzickej aktivity detí v školách a školských zariadeniach ako účinného prostriedku podpory mentálneho zdravia detí a dorastu.  
Plnenie:
ÚVZ SR v spolupráci so Slovenskou gymnastickou federáciou (ďalej len SGF) sa v roku 2009 podieľal na projekte GYM FIT – Pre radosť! Pre zdravie! Pre život!
Pre radosť! Jednou z najdôležitejších úloh tohto projektu je priviesť deti k tomu, aby vykonávali pohybovú činnosť s radosťou. Chceme, aby im telesná činnosť prinášala radosť a uspokojenie. Avšak nielen im, ale aj učiteľom a trénerom, ktorí hodiny s pomocou programu GYM FIT budú viesť.
Pre zdravie!  Len činnosť, ktorú človek vykonáva s radosťou, sa pozitívne odráža na jeho zdraví a vytvára tak predpoklad zdravého telesného a psychického vývoja.
Pre život! Kladný vzťah k telesnej aktivite získaný v detstve zvyčajne pretrváva aj v dospelosti. Pravidelná pohybová aktivita preventívne pôsobí proti civilizačným chorobám, ktoré sú v súčasnosti najväčšou hrozbou pre populáciu dospelých.
Cieľom projektu je propagovať pohyb a priblížiť gymnastické cvičenia pre radosť – gymnastika vie byť aj zábavná, aj bezpečná, ak sa použijú správne pedagogické a metodické postupy. Je potrebné, aby si mládež stotožnila pravidelné gymnastické cvičenia so zdravým životným štýlom a prevenciou proti civilizačným chorobám.
ÚVZ SR sa metodicky spolupodieľal na príprave tohto projektu, ktorého skúsenosti sa vyhodnocujú a pripravuje sa pokračovanie a rozšírenie projektu.
2.	Národný program prevencie obezity – 2 projekty: 
a)	projekt „Schéma školského ovocia“ je zameraný na zlepšenie stravovacích návykov u detí na školách (uskutočňovaný od roku 2008 pod vedením a koordináciou Ministerstva pôdohospodárstva Slovenskej republiky) odbor podpory zdravia ÚVZ SR participuje na plnení v časti sprievodných výchovno-vzdelávacích aktivít na školách súvisiacich so zdravou výživou (poskytovania podkladov a príkladov dobrej praxe zakomponovania informácií o zdravej výžive do výchovno-vzdelávacieho procesu na školách, aktivizovania regionálnych úradov verejného zdravotníctva pre spoluprácu so školami, ktoré sa zapojili do projektu, priebežné dopĺňanie internetovej stránky www.skolskeovocie.sk). Metodický pokyn a dotazník k monitorovaniu zdravotného uvedomovania stravovacích návykov detí a rodičov sa vypracoval v mesiaci december 2009 a v mesiaci jún 2010 má byť schválený. Realizácia monitoringu začne od septembra 2010.
b)	projekt „GYM F!T“, ktorý realizuje Slovenská gymnastická federácia v spolupráci s Ministerstvom školstva Slovenskej republiky, Úradom verejného zdravotníctva SR, Slovenskou asociáciou športu na školách, pre deti materských a základných škôl  v rámci národnej kampane BUĎ F!T s gymnastikou.
c)	projekt EC/WHO „Monitorovanie pokroku zlepšenia výživy a fyzickej aktivity a prevencie obezity“ bol iniciovaný Kanceláriou Svetovej zdravotníckej organizácie na Slovensku. Zameriava sa na vytvorenie informačného systému na podporu zdravej výživy a fyzickej aktivity. Úrad verejného zdravotníctva Slovenskej republiky v priebehu roka 2009 poskytol hlavnému koordinátorovi projektu WHO do Kodane požadované informácie v oblastiach výživy, fyzickej aktivity a prevencie obezity t.j. dáta pre príslušný národný informačný systém na podporu zdravej výživy a fyzickej aktivity o situácii na Slovensku (realizované programy, projekty, prieskumy, iniciatívy a aktivity). 
3.	Národný program duševného zdravia – jednotlivé vzdelávacie aktivity:
Šírenie osvety: v roku 2008 bol vypracovaný materiál „Problematika týraných žien“, ktorý je uverejnený na internetovej stránke ÚVZ SR, v marci 2009 boli  zaslané  na všetky RÚVZ  materiály - "Prevencia samovrážd: príručka pre zdravotníckych pracovníkov v primárnej zdravotnej starostlivosti", "Prevencia samovrážd: príručka pre praktických lekárov", "Prevencia samovrážd: príručka pre učiteľov a ostatných pracovníkov školstva" s prosbou o ich následnú distribúciu kompetentným odborníkom (zdravotníkom, učiteľom). Tieto materiály sú voľne dostupné na odbornej internetovej stránke. Taktiež bol v roku 2009 vypracovaný materiál „Týranie detí“, ktorý je uverejnený na internetovej stránke ÚVZ SR.  
V roku 2010 bolo distribuovaných do 36 RÚVZ  740 plagátov  s tematikou duševného zdravia „Desatoro o tom, ako byť, duševne zdravý.                   
4.	Národný program boja proti drogám – 2 projekty a jednotlivé vzdelávacie aktivity:
a) projekt „Marihuana známa neznáma“ Išlo o prednášky na stredných školách spojené s autentickou výpoveďou mladého človeka, ktorý prešiel obdobím užívania marihuany. Súčasťou projektu bol aj dotazník a materiál pre žiakov, obsahujúci stručný prehľad  negatívnych účinkov marihuany (projektu sa zúčastnilo 10 tried – 218 žiakov, podľa počtu vyplnených dotazníkov. Projekt prebiehal v rokoch 2006 a 2007). Bol vytvorený vzdelávací materiál „Ako prestať brať“ a materiál o negatívnych účinkoch marihuany a pervitínu, ktorý bol rozposlaný na RÚVZ. 
b) projekt  „Súvislosti – otázky a odpovede“ – zabezpečili sa lektorské prednášky.  Išlo o prednášky pre štvrté  a piate ročníky ZŠ na tému Drogové závislosti – problematika tabaku, alkoholu a drog . Prednášok sa zúčastnilo cca 20 tried, z viacerých bratislavských základných škôl. Výstava prebehla v priestoroch Bibiany a na základnej škole v Devínskej Novej Vsi. V roku 2008 taktiež prebehla distribúcia brožúry „Treba hovoriť o drogách“ na niektoré základné a stredné školy. 
c) séria prednášok a besied pre stredné školy Prevencia zneužívania marihuany a pervitínu, prednášky sa uskutočnili v piatich triedach (prvé a druhé ročníky), zároveň boli študentom rozdané písomné materiály s touto tematikou. (2009), 7 besied na stredných školách na tému Drogová závislosť, gamblerstvo.    
5.	Program podpory zdravia znevýhodnených komunít - 1 projekt (odpočítaný nižšie).
6.	Materské centrá  - 1 projekt:
Séria prednášok na základe spolupráce s Úniou materských centier podľa požiadaviek (napr. strach a úzkosť u detí, výživa dojčiacich matiek, predchádzanie chrípke a chorobám z nachladnutia u detí predškolského veku a pod.). V roku 2009 boli poskytnuté materským centrám – prostredníctvom RÚVZ letáky s tematikou prevencie úrazov u detí v počte cca 2000 ks. 
7.	Zdravotno-výchovné pôsobenie u detí predškolského veku (stomatohygiena) – 1 projekt:
Pod gesciou Regionálneho úradu verejného zdravotníctva v Košiciach sa projekt od septembra 2005 realizoval vo vybraných MŠ na Slovensku. V rámci zdravotno-výchovnej činnosti bol pripravený animovaný film pre deti „Prečo vlk šušlal“, ktorý bol distribuovaný regionálnym úradom verejného zdravotníctva ako doplnok k edukačnej činnosti v MŠ. Projekt pokračoval v ďalšej etape od septembra 2006 v ďalších MŠ v rámci Slovenska v spolupráci s RÚVZ. V rámci projektu zdravotno-výchovného pôsobenia u detí predškolského veku – stomatohygiena bolo vytvorené DVD „Lakomý syseľ“ v spolupráci s ANIM-FILM. Uvedené DVD bolo zaslané na jednotlivé RÚVZ v SR a zároveň boli požiadaní o zaslanie informácii o rozsahu využitia DVD. Podľa poskytnutých podkladov využili DVD Lakomý syseľ v priebehu roka 2009 všetky regionálne úrady verejného zdravotníctva na Slovensku v rámci aktivít skupinového poradenstva pre školy. Regionálne úrady verejného zdravotníctva prehrali DVD v rámci nimi poskytovaného skupinového poradenstva priamo na školách v bezprostrednom kontakte so žiakmi škôl a to na 279 materských školách (skupinové poradenstvo vykonané RÚVZ s využitím DVD zachytilo 10% z celkového počtu 2873), 109 základných školách (5% z celkového počtu 2224)  a 7 špeciálnych školách (3% z celkového počtu 249). 
8.	Mám 65+ a teší ma, že žijem zdravo – 1 projekt:
Jednotlivé vzdelávacie aktivity: Obsahom vzdelávacej akcie sú napríklad životospráva a zdravotné problémy v staršom veku, psychologické aspekty starnutia a sociálne zabezpečenie. Absolventi vzdelávacej aktivity odovzdávajú získané informácie a poznatky svojim rovesníkom – seniorom a prenášajú tak myšlienky zdravého a úspešného starnutia do vlastnej komunity. Na konci vzdelávacej aktivity seniori dostávajú diplom o jej úspešnom ukončení. V rámci tohto projektu sa od jeho začiatku realizovalo viacero aktivít venovaných starším občanom, napríklad – Týždeň seniorov (rok 2007) Počas tohto týždňa sa meral záujemcom z radov dôchodcov krvný tlak, BMI, poskytovalo sa krátke poradenstvo ohľadom správneho životného štýlu v staršom veku.  Uskutočnilo sa taktiež niekoľko prednášok v Klube dôchodcov v Petržalke a v Klube dôchodcov zdravotne postihnutých na Gaštanovej ulici. 
Štúdia: V mesiaci máj  2009 sa začala realizácia dotazníkovej štúdie v rámci projektu 9.2. „Žiť  zdravší  a  kvalitnejší  život  v staršom  veku, alebo  mám  65+ a teší ma, že  žijem  zdravo“ s témou „Seniori v rodine a v spoločnosti“. Cieľom uvedeného projektu je zmeniť súčasné  vnímanie  starnutia populácie a postavenia seniorov v spoločnosti   len ako problém sociálnej a ekonomickej záťaže  spoločnosti. Projekt je navrhovaný ako prierezová štúdia pre štyri skupiny populácie a to nasledovne:
1.	žiaci ZŠ 9. ročník
2.	študenti SŠ s maturitou a bez maturity   3.-4. ročník
3.	verejnosť
4.	 seniori 
V máji 2010 bolo dokončené štatistické vyhodnotenie – tabuľkové spracovanie dotazníkovej štúdie pre skupiny populácie žiakov a študentov, verejnosť a seniorov. Členenie je podľa pohlavia, bydliska, veku, typu školy, respektíve dosiahnutého vzdelania. 
Konferencia: Pri príležitosti „Medzinárodného dňa starších ľudí“  sa dňa 1. októbra 2009 uskutočnila celoslovenská konferencia. Pracovníci Úradu verejného zdravotníctva SR a Regionálneho úradu verejného zdravotníctva SR so sídlom v Bratislave pred a počas konferencie merali hodnoty krvného tlaku. BMI a taktiež vykonávali poradenstvo o zdravom životnom štýle. 
9.	CINDI program SR – 3 projekty:
a)	projekt kampane „Quit and Win“ – uskutočňovaný každý párny kalendárny rok - riešiteľ Regionálny úrad verejného zdravotníctva so sídlom v Banskej Bystrici. 
b)	projekt kampane „Vyzvi srdce k pohybu“ – uskutočňovaný každý nepárny kalendárny rok – riešiteľ Regionálny úrad verejného zdravotníctva so sídlom v Banskej Bystrici – v roku 2009 sa ÚVZ SR zapojilo do kampane vlastným príkladom opatrení na zvýšenie pohybu prijatých na úrovni zamestnávateľa, ktoré boli tiež medializované ako príklad dobrej praxe v národných médiách. 
c)	projekt Svetový deň srdca 2007 – pri príležitosti Svetového dňa srdca, ktorému je venovaná posledná septembrová nedeľa (29. 9. 2007) sa v rámci prevencie kardiovaskulárnych ochorení realizujú podujatia pre verejnosť. ÚVZ SR a vybrané Poradne zdravia Regionálnych úradov verejného zdravotníctva v SR sa zapojili do 3. ročníka Behu o srdce.  V rámci sprievodnej kampane ÚVZ SR pripravil informačný materiál o možnosti využitia aeróbnej fyzickej aktivity v prevencii i liečbe kardiovaskulárnych ochorení, ktorý bol zverejnený v dennej tlači. Vybrané Poradne zdravia Regionálnych úradov sa zapojili do Svetového dňa srdca aj v roku 2008 a 2009 formou výjazdových aktivít, pri ktorých sa stanovovali niektoré rizikové faktory kardiovaskulárnych ochorení a poskytovalo sa krátke poradenstvo propagáciou zdravého životného štýlu.

Okrem uvedených projektov odbor podpory zdravia ÚVZ SR participoval na plnení projektov s celonárodnou pôsobnosťou iniciovaných Kanceláriou Svetovej zdravotníckej organizácie na Slovensku: 
a)	projekt „Monitorovanie pokroku zlepšenia výživy a fyzickej aktivity a prevencie obezity“, projekt prebieha v spolupráci  so zdravotníckymi a inými inštitúciami“, ktorý sa zameriava na vytvorenie informačného systému na podporu zdravej výživy a fyzickej aktivity,
b)	projekt HBSC „Health Behaviour in School Aged Children“ – Slovensko zameraný na monitorovanie zdravotného uvedomenia a správania sa školou povinnej mládeže (podrobnejší odpočet je uvedený nižšie).

Pokiaľ ide o projekty regionálnych úradov verejného zdravotníctva Slovenskej republiky, niektoré poradne zdravia z vlastnej iniciatívy realizujú aj projekty s celonárodnou pôsobnosťou, ako napríklad projekt „Zdravé deti v zdravých rodinách“ – Regionálny úrad verejného zdravotníctva so sídlom v Banskej Bystrici, pokračovanie projektu „Adamko“ – Regionálny úrad verejného zdravotníctva so sídlom v Galante a iné. 

Podúloha a) úlohy č. 1: 
Pripraviť grantový program pre realizáciu projektov Národného programu podpory zdravia na roky 2006-2010. Pripraviť kritériá, zriadiť komisiu a zverejniť výzvu na predkladanie projektov.
Plnenie: 
Od využitia grantovej metódy financovania projektov sa počas prípravy a realizácie projektov spontánne upustilo – buď sa projekty vykonávajú priamo pracovníkmi ÚVZ SR a RÚVZ SR, ktorí sú platení z rozpočtu ÚVZ SR alebo ÚVZ SR s partnermi participuje na projektoch zameraných na podporu zdravia populácie financovaných z iných zdrojov na základe grantov (Svetová zdravotnícka organizácia, Európska komisia – DG SANCO a podobne).

Podúloha b) úlohy č. 1: 
Zabezpečiť plnenie grantového programu.

Plnenie: 
Úrad verejného zdravotníctva SR nerealizuje plnenie projektov využitím grantovej metódy, ale projekty zamerané na podporu zdravia obyvateľstva sa vykonávajú priamo pracovníkmi ÚVZ SR a RÚVZ SR, ktorí sú platení z rozpočtu ÚVZ SR alebo ÚVZ SR s partnermi participuje na projektoch financovaných z iných zdrojov na základe grantov (Svetová zdravotnícka organizácia, Európska komisia – DG SANCO a podobne).

Podúloha c) úlohy č. 1: 
Predložiť vláde Správu o plnení Národného programu podpory zdravia za roky 2006-20010
T: do 31.12.2010
Plnenie: Podúloha c) ešte nie je splatná vzhľadom na prijatý termín.
Záver k úlohe č. 1 a jej podúlohám: 
Úlohy boli splnené.

Úloha č. 2:
Zabezpečiť zvýšenie zdravotného uvedomenia a zlepšenie zdravotného stavu u vybraných skupín populácie eliminovaním rizikových faktorov zdravia – príprava a realizácia preventívnych programov na národnej a regionálnej úrovni zohľadňujúca špecifiká zdravotného stavu a zdravotného uvedomenia u vybraných komunít.

Plnenie:
Zvyšovanie zdravotného uvedomenia poradenskými metódami (individuálne, skupinové, hromadné poradenstvo) a pedagogickými metódami (výchova a vzdelávanie všetkých skupín obyvateľstva priamo - prednášky, semináre, cvičenia, brožúry, letáky alebo nepriamo: rozprávky, magazíny, hrané filmy v médiách) sa uskutočňuje priebežne pracovníkmi odborov podpory zdravia úradov verejného zdravotníctva Slovenskej republiky, ako bolo podrobnejšie popísané pri odpočte  úlohy č. 1. 
V rámci stacionárnej aj výjazdovej činnosti poradní zdravia (t. j. splnenie zámeru národnej aj regionálnej úrovne prevencie) sa na regionálnych úradoch verejného zdravotníctva Slovenskej republiky uskutočňuje preventívny program zisťovania rizikových faktorov zdravia vo vzťahu k potenciálnemu výskytu kardiovaskulárnych ochorení (projekt CINDI v SR) - tlak krvi, váha, výška, BMI index WHR (pomer pás boky) atď. a v prípade zvýšených hladín sledovaných parametrov (rizikový faktor) sú klienti priamo v poradni zdravia edukovaní a v ďalšom poradenstve vedení v možnostiach zmeny vlastného životného štýlu pre udržanie si zdravia alebo (v prípade vysokých hodnôt vyžadujúcich medikamentóznu liečbu)  odporúčaní do starostlivosti príslušného všeobecného lekára. 
Podľa Správy o zdravotnom stave obyvateľstva SR za roky 2006 až 2010 bolo v rámci tohto programu v poradniach zdravia úradov verejného zdravotníctva Slovenskej republiky v roku 2006 prvovyšetrených 16 339 klientov, v roku 2007 prvovyšetrených 22 923 klientov a v roku 2008 prvovyšetrených 21 416 klientov, čo predstavuje po zaokrúhlení 0,4 % záchyt populácie prevažne osôb v produktívnom veku na Slovensku priemerne ročne. V roku 2009 v poradenských centrách ochrany a podpory zdravia bolo vyšetrených 24 559 klientov v tom 7 695 mužov a 16 864 žien. Z toho absolvovalo základné – prvé vyšetrenie 14 903 klientov, v tom 4 907 mužov a 9 996 žien (údaje len z Testu zdravé srdce).
Okrem toho Úrad verejného zdravotníctva v spolupráci s regionálnymi úradmi v rámci plnenia úlohy uskutočnil projekt „Posilnenie zdravotno-výchovného pôsobenia prirodzených vzorov medzi mládežou“ - formou pôsobenia sú 4 druhy plagátov, v ktorých osobnosti z oblasti športu a kultúry v prostredí detí a mládeže propagujú konkrétne zdravotno-výchovné témy. Ide o tieto tematické celky: Podpora zdravej výživy, Podpora bezpečného aktívneho pohybu, správne vypĺňanie voľného času, Prevencia rizík v doprave či pri iných situáciách typických pre dané vekové obdobie. Plagáty boli distribuované na všetky základné a stredné školy v SR a do detských domovov, spolu s plagátmi boli na školy zaslané aj metodické pokyny pre prácu s nimi, žiadajúce o ich vyvesenie na viditeľných miestach v škole a o podporenie ich cieľa následnými aktivitami na vyučovaní i mimo neho. Niektoré RÚVZ SR pri tejto príležitosti zorganizovali aj besedy k podpore a ochrane zdravia. Po dohode so SLS boli plagáty distribuované aj do ordinácií detských lekárov v SR. Projekt bol s úspechom prezentovaný na viacerých odborných podujatiach, taktiež na medzinárodnej konferencii „Fórum pedagogiky“ aj na stretnutí pracovnej skupiny pre ochranu zdravia a zdravotnú záchrannú službu SLOVENSKO – POĽSKEJ medzivládnej komisie pre cezhraničnú spoluprácu.
 V roku 2006 boli na ÚVZ SR vytvorené a distribuované na základné a stredné školy letáky (Determinanty zdravia) určené pre učiteľov v rámci celého územia SR, podobne boli vytvorené a v roku 2007 distribuované letáky určené riaditeľom základných a stredných škôl v SR o potrebe dodržiavania zdraviu prospešnej atmosféry v školách, prevencii v oblasti telesného i duševného  zdravia (Manažment zdravia v školskej komunite). V rámci regiónov prebehlo v školách množstvo jednotlivých prednáškových a vzdelávacích aktivít, najmä v nadväznosti na tematické dni vyhlásené WHO. V roku 2007- v metodicko-pedagogickom centre Bratislavského kraja na školiacej akcii – Vzdelávanie koordinátorov prevencie drogových závislostí- prezentácia projektu  a beseda k projektu - „Posilnenie zdravotnovýchovného pôsobenia prirodzených vzorov medzi mládežou.“ V roku 2007 – projekt prezentovaný -  na Pracovnom stretnutí hlavných hygienikov a odborníkov vo verejnom zdravotníctve Slovenskej republiky, Českej republiky, Maďarska a Poľska – konaného v dňoch 4. – 6. júna 2007 v Častej – Papierničke - v bloku „Zdravotná výchova detí a mládeže.
Ministerstvom dopravy, pôšt a telekomunikácií SR boli poskytnuté DVD a CD v problematike bezpečnosti cestnej premávky ako  edukačné materiály pre poradne zdravia regionálnych úradov verejného zdravotníctva v SR: 
1. Doplnkové učebné DVD – Becepáčik a dopravná výchova pre deti materských škôl, 
2. Doplnkové učebné CD dopravnej výchovy pre deti 1. stupňa ZŠ – Autoškola pre deti, 
3. Informácie o bezpečnosti cestnej premávky pre širokú verejnosť (napr. študenti, seniori); V roku 2010 v rámci projektu „Schéma školského ovocia“, ktorý je zameraný na zlepšenie stravovacích návykov u detí na školách (uskutočňovaný od roku 2008 pod vedením a koordináciou Ministerstva pôdohospodárstva Slovenskej republiky) odbor podpory zdravia ÚVZ SR zabezpečil preklad videa „Projekt zdravého stravovania na školách“ a jeho následnú implementáciu (na webovú stránku MP SR a www.skolskeovocie.sk) ako príklad dobrej praxe z EÚ.
Záver: Úloha bola splnená.

Úloha č. 3:
Zabezpečiť zvýšenie informovanosti širokej verejnosti o zdravom spôsobe života zabezpečiť šírenie informácii, formovanie vedomosti, postojov a návykov, zamerané na podporu, rozvoj a zachovanie zdravia obyvateľov SR

Plnenie:
Informovanie širokej verejnosti o zdravom spôsobe života sa uskutočňuje v rámci projektov odpočítaných pri plnení úlohy č. 1. Okrem projektov spomenutých v odpočte úlohy č. 1 v rámci zdravotno – výchovnej činnosti bol pripravený a odvysielaný dokumentárny film a vydaná videokazeta s názvom Vraždiaci návyk – fajčenie. Film bol odvysielaný viackrát na STV a sledovalo ho 229 000 divákov. Kazeta bola distribuovaná do RÚVZ  ako doplnkový zdravotno-výchovný materiál. Taktiež bol distribuovaný na 2700 stredných škôl. (rok 2006).
Kreslené rozprávky Prečo vlk šušľal a Maškrtná veverička pre deti predškolského a mladšieho školského veku, ktoré boli  odvysielané v STV a boli distribuované RÚVZ v SR na využitie v rámci zdravotnovýchovných projektov – Stomatohygiena, Materské centrá a iné. 
Zvýšenie informovanosti so zameraním na osvojenie si vedomostí, návykov zdravého životného štýlu a starostlivosti o zdravie u obyvateľov segregovaných a separovaných rómskych komunít zabezpečuje realizácia 2. etapy Programu podpory zdravia znevýhodnených komunít na Slovensku na roky 2009 – 2015 v rámci, ktorej komunitní pracovníci zdravotnej výchovy realizujú zdravotnú výchovu zameranú na viaceré problémové oblasti: osobnú hygienu, prevenciu infekčných ochorení, sexuálne a reprodukčné zdravie – zodpovedné rodičovstvo, manipuláciu s potravinami, orientáciu v označovaní potravín, ochranu životného prostredia, prevenciu úrazov a nehôd, starostlivosť o dieťa, zdravotnú starostlivosť (informovanosť o právach a povinnostiach pacienta, o zdravotnom poistení, o preventívnych prehliadkach). Obyvateľom segregovaných a separovaných rómskych osídlení a lokalít bol prostredníctvom komunitných pracovníkov zdravotnej výchovy distribuovaný zdravotno-výchovný materiál v slovenskom a rómskom jazyku: letáky na témy Vtáčia chrípka a Očkovanie  a publikácia Rozprávky z čistého lesa, ktorý zabezpečil Úrad verejného zdravotníctva SR. 
Záver: Úloha bola splnená.

Úloha č. 4:
Pripraviť komplexný program podpory zdravia znevýhodnených skupín  populácie
     
Plnenie:
Program podpory zdravia znevýhodnených komunít na Slovensku (ďalej len „Program“) realizuje rezort zdravotníctva od roku 2007, kedy bola schválená vládou  Uznesením č. 680/2007 zo dňa 15. 08. 2007 1. etapa Programu na roky 2007 - 2008. Koordinátorom programu je Úrad verejného zdravotníctva SR a realizátormi sú vybrané regionálne úrady verejného zdravotníctva (ďalej len „RÚVZ“) so sídlom v Košiciach, Prešove, Poprade, Spišskej Novej Vsi, Bardejove, Rimavskej Sobote, Rožňave, Michalovciach, Starej Ľubovni, Banskej Bystrici. Od roku 2009 sa zapojili aj RÚVZ so sídlom v Humennom a Vranove nad Topľou.  Program je zameraný na obyvateľov segregovaných a separovaných rómskych osídlení a lokalít, kde je zdravotno-hygienická situácia najhoršia. Cieľom Programu je zvýšenie zdravotného uvedomenia so zameraním na osvojenie si návykov zdravého životného štýlu,  starostlivosti o zdravie a zvýšením zodpovednosti  za vlastné zdravie obyvateľov segregovaných a separovaných rómskych osídlení a lokalít. S tým súvisí podpora integrácie, zvýšenie  šance zamestnať sa, podpora pre dosiahnutie vyššieho vzdelania, zvýšenie  kvality života a zlepšenie sociálno – ekonomického statusu.
Program sa realizuje prostredníctvom 30- tich komunitných pracovníkov zdravotnej výchovy, ktorí  zabezpečujú komunikáciu medzi obyvateľmi segregovaných a separovaných rómskych osídlení a lokalít a lekármi, sestrami prípadne pôrodnými asistentkami, verejnými zdravotníkmi, a šíria elementárnu zdravotnú osvetu a informovanosť v komunite. V rámci Programu sa v roku 2007 realizoval  Monitoring zdravotného stavu a životného štýlu obyvateľov segregovaných a separovaných rómskych komunít prostredníctvom Dotazníka životného štýlu a zdravotného stavu. 
Zdravotnícki pracovníci v rámci monitoringu odoberali respondentom  kapilárnu krv na vyšetrenie 4 biochemických parametrov prístorojom Reflotron (sledované parametre: celkový cholesterol, glukóza, HDL cholesterol, triacylglyceroly). Zároveň boli uskutočnené antropometrické merania (telesnej výšky, hmotnosti, obvodu pásu a bokov), meranie krvného tlaku a percenta tuku v tele. Celkovo bolo do monitoringu zapojených 2014 respondentov – obyvateľov segregovaných a separovaných rómskych osád z toho 941 mužov a 1073 žien.. Výsledky z monitoringu boli uvedené v Hodnotiacej správe o výsledkoch 1. etapy Programu podpory zdravia znevýhodnenej rómskej komunity za roky 2007 - 2008 schválenej vládou Uznesením č. 610/2008 zo dňa 10. 09. 2008. Uvedený monitoring bol zároveň východiskovým materiálom pre definovanie preventívnych aktivít a programov pre 2. etapu Programu podpory zdravia znevýhodnených komunít na Slovensku na roky 2009 – 2015, ktorá  bola schválená vládou Uznesením č.609/2008 zo dňa 10.09. 2008.  Realizácia Programu je i naďalej zameraná na sústavnú a systematickú zdravotnú výchovu obyvateľov segregovaných a separovaných rómskych osídlení  a lokalít.
Záver: Úloha bola splnená.

Úloha č. 5:
Zabezpečiť vytvorenie systému pre hodnotenie kvality, dopadu a efektívnosti  podpory zdravia a preventívnych programov podpory zdravia

Plnenie:
Dňa 17. – 18. februára 2009 sa uskutočnil v spolupráci WHO MZ SR odborný seminár zameraný na budovanie kapacít pre hodnotenie kvality, dopadu a efektívnosti podpory zdravia a preventívnych programov podpory zdravia. Témou odborného seminára bola integrácia sociálnych determinantov zdravia a rovnosti v zdraví vo verejnom zdravotníctve a uvedenie problematiky posudzovania stratégií, hodnotenia dopadov na zdravie a dekompozícia údajov. Odborný seminár poskytol možnosť lepšie pochopiť nástroje, metodológiu a mechanizmy na hodnotenie potenciálneho zdravotného dopadu jednotlivých stratégií a potenciálnych zdravotných dopadov na jednotlivé vrstvy v populácii, podporu používania HIA. V súčasnosti nie je ešte schválená koncepcia odboru podpory zdravia. Až po etablovaní podpory zdravia ako samostatného vedného odboru nielen na pôde regionálnych úradov verejného zdravotníctva, ale predovšetkým na akademickej pôde, bude možné v prvom rade pripravovať odborníkov v tejto oblasti a následne exaktne vzdelávať aj vybrané skupiny obyvateľstva v metodike hodnotenia dopadov na zdravie.
Záver:  Úloha bola splnená.

Úloha č. 6:
Priebežne sledovať zdravotný stav obyvateľov SR v zmysle uznesenia vlády SR.      Predložiť správu o zdravotnom stave obyvateľov SR na rokovanie vlády SR. 
Správu predkladať pravidelne každé tri roky.

Plnenie:
Správa o zdravotnom stave obyvateľstva bola zobraná na vedomie uznesením vlády Slovenskej republiky č. 596, dňa 2. septembra 2009. V zbere ukazovateľov o zdravotnom stave obyvateľstva pokračuje Národné centrum zdravotníckych informácií a štatistiky Bratislava v spolupráci s Úradom verejného zdravotníctva Slovenskej republiky tak, aby boli k dispozícii aktualizované údaje.
Záver: Úloha bola splnená.

Úloha č. 7:
Priebežne stanovovať  indikátory a determinanty zdravia, sledovať, hodnotiť  a analyzovať zdravotný stav obyvateľov SR

Plnenie:
Indikátory a determinanty zdravia sa stanovujú ad hoc priebežne v priamej komunikácii pracovníkov odboru podpory zdravia ÚVZ SR s Národným centrom zdravotníckych informácií Bratislava a to s využitím poznatkov o medzinárodných trendoch v tejto oblasti (projekt DG SANCO o zdravotných dátach ECHIM a informácie od Svetovej zdravotníckej organizácie o metodikách využívaných na meranie zdravia)  v rámci sledovania, hodnotenia a analyzovania zdravotného stavu obyvateľstva SR, ktoré je odpočítavané pod úlohou č. 6.
Záver: Úloha bola splnená. 

Úloha č. 8: 
Zabezpečiť vzdelávanie vybraných skupín obyvateľov v SR v podpore zdravia       
a.	zabezpečiť vzdelávanie študentov vysokých škôl v podpore zdravia
a)	študentov VZ
b)	študentov ošetrovateľstva
c)	študentov medicíny
d)	študentov pedagogiky
i.	zabezpečiť vzdelávanie odborníkov v podpore zdravia
e)	zdravotníckych pracovníkov
f)	iných zdravotníckych pracovníkov
g)	pedagógov
h)	iných zdravotníckych pracovníkov
-	zabezpečiť vzdelávanie  laikov a dobrovoľníkov v podpore zdravia

Podúloha pod prvou odrážkou v úlohe č. 8: Vzdelávanie študentov vysokých škôl v podpore zdravia.

Plnenie: 
Vzdelávanie v podpore zdravia je integrálnou súčasťou študijných programov všetkých študijných odborov vysokých škôl pripravujúcich zdravotníckych pracovníkov na výkon zdravotníckych povolaní (všeobecné lekárstvo, zubné lekárstvo, farmácia, ošetrovateľstvo, pôrodná asistencia, fyzioterapia, verejné zdravotníctvo, atď.) ako aj študijných odborov stredných zdravotníckych škôl (diplomovaný fyzioterapeut, diplomovaná dentálna hygienička, diplomovaný asistent hygieny a epidemiológie, zdravotnícky asistent, atď.) a študijných programov niektorých študijných odborov pedagogických fakúlt pripravujúcich študentov pre výkon činností v zdravotníckom sektore (logopédia, liečebná pedagogika).
Podúloha pod druhou odrážkou v úlohe č. 8: Vzdelávanie odborníkov v podpore zdravia.

Plnenie:
V rámci nadväzujúceho špecializačného štúdia zdravotníckych pracovníkov je zabezpečená len možnosť získania špecializácie v špecializačnom odbore výchova k zdraviu. Pre integráciu širších súvislostí do realizácie podpory zdravia zdravotníckymi pracovníkmi (napríklad meranie efektivity a dopadov realizovaných preventívnych programov, vyrovnávanie socio-ekonomických rozdielov obyvateľstva v možnosti zabezpečenia a udržiavania si vlastného zdravia) bola navrhnutá Koncepcia odboru podpory zdravia a Vzorový študijný program špecializačného študijného odboru podpora zdravia. Predpokladá sa, že študijného programu sa okrem zdravotníckych pracovníkov (lekári, sestry, verejní zdravotníci atď.) budú môcť zúčastniť aj iní zdravotnícki pracovníci:  psychológovia, logopédi a liečební pedagógovia.
Odbor podpory zdravia zrealizoval  organizačnú  prípravu a zabezpečenie vedeckej konferencie 35. Dni Zdravotnej výchovy MUDr. Ivana Stodolu. Konferencia bola zameraná  na tieto oblasti:
-	výmenu informácií, skúseností a poznatkov o hlavných výzvach vo verejnom zdravotníctve 
-	posilňovanie politík verejného zdravia s dôrazom na programy a projekty založené na podporu zdravého životného štýlu a 
-	redukovanie najväčších rizikových faktorov a bola rozdelená do nasledovných tematických okruhov:
1.	Verejné zdravotníctvo v krízových situáciách
2.	Posilňovanie zdravotníckeho systému a zdravotníckych politík 
3.	Rovnaký prístup k zdraviu a zdravotnej starostlivosti (znevýhodnené skupiny)
4.	Interdisciplinárny prístup v manažmente chronických neinfekčných ochorení
Odbor podpory zdravia realizoval organizačnú prípravu a zabezpečenie vedeckej konferencie Dni zdravotnej výchovy MUDr. Ivana Stodolu aj v rokoch 2006 a 2007.

Podúloha pod treťou odrážkou v úlohe č. 8: Zabezpečiť vzdelávanie laikov a dobrovoľníkov v podpore zdravia.

Plnenie:
V rámci Programu podpory zdravia znevýhodnených komunít na Slovensku  bolo zabezpečené vzdelávanie komunitných pracovníkov zdravotnej výchovy prostredníctvom 3 školení:

1.	školenie na tému „Prevencia infekčných chorôb“, hotel Satel, Poprad, 20.04. 2007
2.	 školenie na témy „Zdravotná výchova“ a „Stomatohygiena“, účelové vzdelávacie zariadenie SZU, Modra – Harmónia, 3.- 4.10. 2007   
3.	školenie na tému „ Tréning pracovných a komunikačných zručností“, hotel Satel, Levoča, 21.-23.11.2007.
Záver:  Úloha bola splnená.

Úloha č. 9:
K zásadným  legislatívnym materiálom predkladaným do vlády SR zaviesť doložku  dopadu na verejné zdravotníctvo.

Plnenie:
Úloha bola plnená v spolupráci s RÚVZ so sídlom v Košiciach. Dňa 17. – 18. februára 2009 sa uskutočnil v spolupráci WHO MZ SR odborný seminár zameraný na budovanie kapacít. Témou odborného seminára bola integrácia sociálnych determinantov zdravia a rovnosti v zdraví vo verejnom zdravotníctve a uvedenie problematiky posudzovania stratégií, hodnotenia dopadov na zdravie a dekompozícia údajov. Odborný seminár poskytol možnosť lepšie pochopiť nástroje, metodológiu a mechanizmy na hodnotenie potenciálneho zdravotného dopadu jednotlivých stratégií a potenciálnych zdravotných dopadov na jednotlivé vrstvy v populácii, podporu používania HIA.
Záver:  Úloha bola splnená.

Úloha č. 10:
Pripraviť návrh zákona o ochrane, podpore a rozvoji verejného zdravia s jasne  stanovenými kompetenciami pre orgány štátnej správy, samosprávy, fyzické a právnické osoby a iné organizácie s dôrazom na medzirezortnú spoluprácu a poskytovanie údajov pre trvalé monitorovanie zdravotného stavu obyvateľov, odporu a ochranu zdravia. Akceptovať v zákone Medzinárodné zdravotné predpisy (2005) – IHR, schválené SZO v roku 2005.
Plnenie:
Zákon nadobudol účinnosť 1. 9. 2007, požadované definovanie kompetencií je v ňom obsiahnuté.
Záver: Úloha bola splnená.

Úloha č. 11:
Vypracovať Rámcový plán úloh verejného zdravotníctva do roku 2010 s harmonogramom plnenia úloh v roku 2007 až 2010.
      
Plnenie:
Rámcový plán úloh vymedzujúci činnosti verejného zdravotníctva bol vypracovaný a predložený Ministerstvu zdravotníctva Slovenskej republiky, ako plnenie Programového vyhlásenia vlády SR pre oblasť verejného zdravotníctva v októbri roku 2006. Materiál Programy a projekty Úradov verejného zdravotníctva v Slovenskej republike na roky 2007 a ďalšie roky sa plní priebežne.
Záver: Úloha bola splnená.

Úloha č. 12:
Vypracovať Národný program prevencie obezity a nadváhy

Plnenie:
Národný program prevencie obezity bol schválený uznesením vlády č. 10 z 9. januára 2008 vládou Slovenskej republiky. 
Záver: Úloha bola splnená.

D) OBLASŤ HYGIENY DETÍ A MLÁDEŽE

Úloha č. 1.
Podporovať zabezpečovanie zodpovedajúcej výživy a správneho zloženia výživy detí a mládeže s cieľom zlepšenia súčasného štandardu v zmysle zásad racionálnej výživy, ktorý zaznamenal v poslednom období negatívny trend - v zmysle uznesenia vlády SR č. 837/2002 zo dňa 7.8.2002 k návrhu Národného akčného plánu pre deti.

Plnenie:
Pri usmerňovaní správnej výživy sa vychádza z presadzovania riadeného procesu ozdravenia výživy, ktorý predstavuje jeden zo základných spôsobov, ako možno prispieť k zlepšeniu zdravotného stavu populácie.
V tejto súvislosti sme v roku 2006 začali realizovať činnosti zamerané na sledovanie skupinových trendov so špeciálnym dôrazom na sledovanie nadhmotnosti a obezity u detí a mládeže v nadväznosti na celoštátny antropometrický prieskum detí a mládeže, ktorý prebehol v roku 2001. V tomto roku sa začali zostavovať percentilové tabuľky a grafy určujúce hraničné hodnoty BMI pre nadhmotnosť a obezitu. 
V roku 2007 sa zrealizovalo niekoľko projektov, resp, aktivít v súvislosti s horeuvedenou úlohou:
•	pokračovalo sa v riešení projektu „Trendy v telesnom raste a vývine slovenských detí   a mládeže, v rámci ktorej sme sa zamerali na vytvorenie národných štandardov,
•	zrealizoval sa pilotná časť  projektu   „Súčasný stav výživy a výskyt obezity u detí vo veku od 6 do 15 rokov života vo vybraných regiónoch Slovenska“, 
•	pracovníci regionálnych úradov verejného zdravotníctva   zapojili do realizácie medzinárodného projektu “Project of Lifestyle Determinants of  Obesity“,
•	v spolupráci s agentúrou Comm, s.r.o. sa pracovníci regionálnych úradov verejného zdravotníctva v SR zapojili do riešenia projektu „Desiatové hliadky na základných školách“ formou metodického vedenia.
V roku 2008  prebehlo vyhodnotenie pilotnej časti projektu   „Súčasný stav výživy a výskyt obezity u detí vo veku od 6 do 15 rokov života vo vybraných regiónoch Slovenska“. V priebehu tohto roka  boli vypracované odporúčania v oblasti podpory vhodného stravovania detí a mládeže, rozvoja školského stravovania, podpory zvýšeného príjmu mlieka, ovocia a zeleniny a správneho pitného režimu detí  v rámci pripravovanej novelizácie Programu ozdravenia výživy.
V roku  2009 sme sa zamerali v rámci riešenia projektu „Trendy v telesnom raste a vývine slovenských detí  a mládeže“ na porovnanie trendov rastovej rýchlosti u chlapcov a dievčat. Sledovali sme zmeny rastovej rýchlosti u oboch pohlaví v priebehu rokov 1951 až 2001.  V tomto roku bola vypracovaná metodika a začalo sa s realizáciou projektu „Monitoring stravovacích zvyklostí a  výživových preferencií vybranej populácie detí SR a  hodnotenie expozície vybraných rizík spojených s konzumáciou jedál“. Zabezpečeniu správnej výživy a vhodnému zloženia stravy detí a mládeže sa okrem iného venuje aj projekt „Zdravé deti v zdravých rodinách“, ktorého cieľom je   získať poznatky o životnom štýle a zdraví mladej populácie a aktualizovať intervenčné opatrenia na individuálnej a populačnej úrovni. Projekt bol zahájený v roku 2009.
V prvom štvrťroku 2010  sa pokračovalo v riešení projektu „Trendy v telesnom raste a vývine slovenských detí  a mládeže“. Odbor hygieny detí a mládeže začal s prípravou vykonania siedmeho celoštátneho antropometrického prieskumu, ktorý sa realizuje na Slovensku od roku 1951 každých 10 rokov.  Cieľom monitorovania rastu detí a mládeže  je získať štandardné referenčné hodnoty  a zachytiť vývojové trendy detskej a dorastovej populácie. Realizácia celoslovenského  výskumu telesného vývinu detí a dorastu je aj jednou z úloh Národného programu starostlivosti o deti a dorast v Slovenskej republike na roky 2008 – 2015. 
Záver. Úloha bola splnená.

Úloha č. 2.
Podporovať rozvoj školského stravovania tak, aby vyhovovalo zásadám zdravej výživy

Plnenie:
Pri usmerňovaní správnej výživy sa vychádzalo z presadzovania riadeného procesu ozdravenia výživy, ktorý predstavuje jeden zo základných spôsobov, ako možno prispieť k zlepšeniu zdravotného stavu populácie.
V rokoch 2006 – 2010 pracovníci odboru hygieny detí a mládeže RÚVZ v SR vykonávali v rámci štátneho zdravotného dozoru hygienické previerky školských stravovacích zariadení zamerané na dodržiavanie zásad na zostavovanie jedálnych lístkov a pestrosť stravy. Súčasťou previerok bolo vykonávanie odberov vzoriek stravy na laboratórne vyšetrenie energetickej a nutričnej hodnoty stravy a na mikrobiologické vyšetrenie.
Počas celého obdobia  pokračovala aktívna spolupráca s MŠ SR v oblasti školského stravovania, v rámci ktorej  hlavná odborníčka HH SR pre odbor hygieny detí a mládeže odborne viedla pravidelné školenia pre metodičky školského stravovania. Pravidelne sa realizovali pracovné stretnutia členov pracovnej skupiny pre spracovanie materiálno – spotrebných noriem v oblasti školského stravovania. V prvom štvrťroku roka 2010 hlavná odborníčka HH SR pre odbor hygieny detí a mládeže pracovala na posudzovaní  materiálno-spotrebných noriem a receptúr pre školské stravovanie. 
V rámci realizácie tejto úlohy sa vykonávala tiež poradenská činnosť orientovaná na zásady správnej výživy a správny spôsob stravovania s postupným odstraňovaním negatívnych trendov. Intenzívne sa spolupracovalo so školskými úradmi prostredníctvom metodikov pre školské stravovanie. Orgány verejného zdravotníctva vyvíjali aktivity smerujúce k zdravotno-výchovnému pôsobeniu na mladú generáciu v oblasti zmeny stravovacích návykov a presunu ku konzumácii zdravších potravín. Zdôrazňovali riziká vzniku civilizačných ochorení v dôsledku nesprávnej výživy, poukazovali na  následky zvýšeného príjmu a zníženého výdaja energie, pričom ide o  dlhodobý proces, ktorého výsledky budú badateľné v dlhšom časovom horizonte.
Záver. Úloha bola splnená.
                                                       
Úloha č. 3.
Podporovať konzumáciu mlieka a mliečnych výrobkov v rámci školského stravovania

Plnenie:
V rámci úlohy sa počas celého obdobia spolupracovalo s Metodicko-poradenským centrom MŠ SR pre školské stravovanie pri praktickej realizácii školského mliečneho programu v školách a v školských zariadeniach, a to najmä v oblasti odborného zdôvodňovania nutnosti konzumácie mlieka a mliečnych výrobkov a v oblasti zabezpečovania podmienok, zodpovedajúcich požiadavkám stanoveným súčasnými právnymi predpismi, na podávanie mlieka a mliečnych výrobkov deťom a žiakom v rámci ich pobytu v školskom zariadení a škole.
V súvislosti s výkonom štátneho zdravotného dozoru v oblasti riešenia školského mliečneho programu sa zisťoval dátum spotreby, resp. dátum minimálnej trvanlivosti mlieka  mliečnych výrobkov, manipulácia s mliekom, zdravotná a odborná spôsobilosť pracovníkov a skladovacie podmienky.
Mliečny program sa dlhodobo realizuje rôznymi spôsobmi, jednak formou  podávania mliečnych  výrobkov v rámci desiat, ktoré boli denne pripravované a podávané cez veľkú prestávku pre žiakov v školských jedálňach a  „Školský mliečny program“ v zmysle NV SR z 20. augusta 2008 o poskytovaní pomoci na podporu spotreby mlieka a mliečnych výrobkov pre deti v materských školách, pre žiakov na základných školách a pre žiakov na stredných školách, ktoré nahradilo nariadenie vlády Slovenskej republiky č. 412/2007 a v ktorom sú zapracované aj pripomienky úradov verejného zdravotníctva.
Záver. Úloha bola splnená.

Úloha č. 4.
Podporovať pitný režim s preferovaním zdravotne vyhovujúcich nápojov

Plnenie:
V rámci výkonu štátneho zdravotného dozoru sa v predškolských a školských zariadeniach pre deti a mládež pravidelne sledovalo  zabezpečovanie pitného režimu,  spôsob jeho realizácie, druh podávaných nápojov a zabezpečovanie tekutín priebežne počas celého dňa.  
Vhodný sortiment tovaru v bufetoch a automatoch, zriadených v rámci školy alebo školského zariadenia a zabezpečujúci adekvátny pitný režim je legislatívne upravený vo vyhláške MZ SR  č. 527/2007 Z. z. o podrobnostiach o požiadavkách na zariadenia pre deti a mládež, ktorá nadobudla účinnosť 1. decembra 2007.  
Pracovníci pri previerkach upozorňovali vedenia škôl, aby sortiment tovaru v bufetoch a automatoch zriadených v rámci školy alebo školského zariadenia, ktorý je dostupný žiakom a deťom, zodpovedal zásadám zdravej výživy a neobsahoval alkoholické nápoje, nápoje s obsahom kofeínu a chinínu a tabakové výrobky tak, ako to vyplýva z uvedeného predpisu.
V rámci výchovy ku zdraviu pracovníci informovali deti a žiakov formou krátkych  prednášok a besied o význame  nezávadnej pitnej vody pre organizmus  a o potrebe  konzumácie  pitnej vody  v dostatočnom množstve.
Pitný režim bol predmetom záujmu aj v rámci riešenia projektu „Súčasný stav výživy a výskyt obezity u detí vo veku od 6 do 15 rokov života vo vybraných regiónoch Slovenska“, výsledky ktorého poukázali na to, že u cca 87% respondentov je pitný režim uspokojivý. Väčšina vyšetrených detí preferovala stolové vody, pitnú vodu, alebo ovocné a bylinkové čaje.
Záver. Úloha bola splnená.

Úloha č. 5.
Podporovať napĺňanie bodov vládneho Programu boja proti drogám a drogovým závislostiam

Plnenie:
Na základe spolupráce s Generálnym sekretariátom Výboru ministrov pre drogové závislosti a kontrolu drog Úradu vlády SR sa odbor hygieny detí a mládeže zaradil v rámci riešenia projektu Pompidou Group do celoeurópskej elektronickej databázy o súčasných  výskumoch a výskumných pracovných tímoch v protidrogovej oblasti v Európe. 
Vzhľadom na nové inštitucionálne postavenie Národného monitorovacieho centra pre drogy (NMCD) ako samostatného odboru na Úrade vlády SR v rámci aktualizácie zloženia pracovných skupín NMCD  boli vytvorené dve pracovné skupiny, a to pracovná skupina pre populačné prieskumy a pracovná skupina pre prevenciu a monitoring preventívnych intervencií. Do oboch pracovných skupín boli nominované pracovníčky odboru  hygieny detí a mládeže ÚVZ SR. Úlohou členov pracovných skupín je podporovať komunikáciu a výmenu informácií medzi NMCD a ÚVZ SR; facilitovať zber údajov podľa požiadaviek a potrieb NMCD a  zabezpečiť prípravu podkladov a informácií pre Výročnú správu o drogovej problematike na Slovensku. Od roku 2008 každoročne pracovníci odboru hygieny detí a mládeže ÚVZ SR poskytujú podklady Úradu vlády SR – Národnému monitorovaciemu centru pre drogy v súvislosti s vypracovaním Výročnej správy o stave drogovej problematiky na Slovensku. 
Každoročne sa v rámci týždňa, ktorý sa viaže k  Medzinárodnému dňu boja proti drogám a obchodovaniu s nimi, konali rôzne preventívne aktivity v mestách a na školách formou prezentácií, výstav, workshopov a podujatí, na ktorých sa organizátori snažili upozorniť na dôležitosť postavenia drogovej problematiky v krajine a vo svete.  Pracovníci regionálnych úradov verejného zdravotníctva v SR  svojimi zdravotno-výchovnými aktivitami v tejto oblasti prispeli k zlepšeniu zdravotného uvedomenia   najohrozenejšej skupiny populácie, ktorou  je dospievajúca mládež.   
V rámci protifajčiarskych aktivít sa vykonávajú hygienické previerky v školách a školských zariadeniach zamerané na dodržiavanie ustanovení zákona č.377/2004 Z. z.  o ochrane nefajčiarov v znení neskorších predpisov. Prednášky o fajčení a iných návykových látkach sa vykonávajú odborníkmi priebežne, osveta sa realizuje v rámci vyučovania etickej výchovy, biológie a iných predmetov. Intervenčné opatrenia v tejto oblasti smerujú k vytváraniu podmienok pre deti a mládež na užitočné trávenie voľného času - najmä rozvoj voľných časových aktivít (aktívny šport, rekreačná pohybová aktivita, verejnoprospešná práca, neformálna záujmová činnosť, práca s počítačom apod.) a k vytváraniu rovesníckych skupín pozitívne pôsobiacich na ostatné deti a mládež.
Záver. Úloha bola  splnená.

Úloha č. 6.
Vykonávať realizáciu celoslovenských a celoeurópskych epidemiologických prieskumov zameraných na zistenie situácie ohľadom zneužívania návykových látok u žiakov a študentov, ako aj učiteľov základných, stredných a vysokých škôl  s cieľom zmapovania trendov v tejto oblasti

Plnenie:
Úrady verejného zdravotníctva dlhodobo spolupracujú s Úradom vlády SR, Generálnym sekretariátom Výboru ministrov pre kontrolu drog a drogové závislosti na monitorovaní zneužívania legálnych i nelegálnych návykových látok u detí a mladistvých na Slovensku.
V roku 2006 prešla koordinácia celoštátnych prieskumov „Tabak, alkohol, drogy“ (TAD) a  „Európsky  školský   prieskum  o alkohole  a  drogách“ (ESPAD) z NMCD   na 
Výskumný ústav detskej psychológie a patopsychológie (VÚDPaP). Pod jeho garanciou začali pracovníci odborov hygieny detí a mládeže realizovať štvrtú vlnu celoslovenského prieskumu TAD 1,2 a 3 u žiakov základných škôl, študentov stredných škôl, ako aj u pedagogických pracovníkov a koordinátorov prevencie. Dotazníky centrálne štatisticky spracoval VÚDPaP.  
V roku 2007  sa uskutočnil  dotazníkový prieskum „ESPAD 2007“, ktorý sa zrealizoval v nadväznosti na predchádzajúce celoeurópske školské prieskumy ESPAD.  Prieskum bol zameraný na užívanie legálnych a nelegálnych drog u študentov stredných škôl, 8-ročných gymnázií a žiakov 9. ročníkov základných škôl v Slovenskej republike. Údaje sa získali od 14 000 žiakov a študentov stredných škôl na Slovensku.
V roku 2008 sa v nadväznosti na predchádzajúce celoeurópske školské prieskumy ESPAD konal zber údajov v rámci ďalšieho opakovania prieskumu užívania legálnych a nelegálnych drog u študentov vysokých škôl. U vysokoškolských študentov išlo o druhé  zopakovanie celoštátneho prieskumu.  Štatistikom ŠÚ SR bola vybraná reprezentatívna vzorka cca 4000 vysokoškolských študentov vybraných fakúlt v Bratislave, Banskej Bystrici, Košiciach, Nitre, Prešove, Trenčíne, Trnave a Žiline tak, aby bolo prieskumom pokryté celé územie Slovenska.   
V roku 2009 sa v  súlade s Programami a projektmi úradov verejného zdravotníctva v Slovenskej republike na rok 2009 a na ďalšie roky a v nadväznosti na predchádzajúce celoslovenské prieskumy TAD1,2 a 3 začal realizovať pilotný projekt prieskumu užívania legálnych a nelegálnych drog u žiakov základných a študentov stredných škôl a ich učiteľov. Ide o štúdiu, ktorá predchádza realizácii samotného celoslovenského projektu, ktorý sa plánuje na rok 2010. V rámci pilotnej štúdie bola vybraná reprezentatívna vzorka žiakov základných a študentov stredných škôl a ich učiteľov na vybraných základných školách, 8 ročných gymnáziách a stredných školách. Pilotný projekt sa riešil dotazníkovou metódou, pri ktorej sa použili tri druhy dotazníkov, určené žiakom základných škôl, študentom stredných škôl a ich pedagógom. Dotazníky boli zamerané na rodinnú anamnézu v súvislosti s fajčením a konzumáciou alkoholu, ako aj na vlastné skúsenosti respondenta s rôznymi návykovými látkami. 
Začiatkom roka 2010 sa začala metodicky pripravovať piata vlna reprezentatívneho prieskumu TAD1,2 a 3 (Tabak, alkohol, drogy a šikanovanie), ktorej hlavným cieľom  je poskytnúť verejnosti, odborníkom a tvorcom protidrogovej politiky informácie o trendoch v užívaní a nadmernom užívaní tabaku, alkoholu a nelegálnych drog a postojov k nim u žiakov základných škôl, študentov stredných škôl, ich učiteľov a koordinátorov protidrogovej prevencie.
Údaje, získané na základe horeuvedených prieskumov, slúžia na porovnanie s údajmi z minuloročných prieskumov a na zmapovanie trendov v danej oblasti s cieľom vypracovať účinné intervenčné aktivity.
Záver. Úloha bola splnená.

E) POLITIKA KONTROLY TABAKU A PREVENCIE FAJČENIA

Úloha č. 1.
Predložiť návrh Národného programu kontroly tabaku.

Plnenie:
V rámci politiky kontroly tabaku a prevencie fajčenia bol vo vláde SR schválený uznesením č. 398 zo dňa 2.5.2007 Národný program kontroly tabaku. 
Záver. Úloha bola splnená.

Úloha č. 2.
Predložiť návrh Národného akčného plánu na kontrolu tabaku.

Plnenie:
Návrh akčného plánu na kontrolu tabaku bol schválený vládou SR dňa 2.7.2008 uznesením č. 438.
Záver: Úloha bola splnená.

Úloha č. 3.
Sledovať a hodnotiť výkon kontroly zákona o ochrane nefajčiarov na základe oznámenia kontrolných inštitúcií.

Plnenie:
Priebežne v r. 2006 až 2010 boli vykonané  hodnotenia výkonu kontroly zákona o ochrane nefajčiarov, ktoré boli  prijaté  gremiálnou poradou ministra zdravotníctva SR a  Národným koordinačným výborom na kontrolu tabaku.
Záver: Úloha bola splnená.

Úloha č. 4.
Hodnotiť účinnosť súťaže pre fajčiarov Prestaň a Vyhraj 2006.

Plnenie:
Výsledky prieskumu boli spracované do správy a odovzdané na Protidrogový fond SR, podľa ktorého sa projekt realizoval.
Záver: Úloha bola splnená.

Úloha č. 5.
Realizácia  súťaže per fajčiarov Prestaň a Vyhraj 2008.

Plnenie: 
Úloha bola ukončená. Súťaž bola realizovaná v termíne. V roku 2008 si na Slovensku  pomocou súťaže Prestaň a Vyhraj úplne odvyklo od fajčenia takmer 40% súťažiacich a rovnaký počet fajčiarov obmedzil počet denne vyfajčených cigariet. 
Súťaž je vyhlasovaná každé dva roky. Aj v roku 2010 prebieha na Slovensku už ôsmy ročník tejto úspešnej súťaže. 
Záver: Úloha bola splnená.

Úloha č. 6.
Školenie koordinátorov prevencie v prevencii užívania tabakových výrobkov.

Plnenie:
Školenie koordinátorov a uskutočnilo v r. 2007 v problematike: "Vypracovania a implementácia komunikačnej, vzdelávacej a informačnej stratégie v oblasti prevencie a kontroly tabaku na Slovensku" - 12. júla 2007 – SZU Bratislava "Vnímanie a postoje mládeže vo veku 15 - 29 rokov k prevencii fajčenia a kontrole alkoholu" -  4 - 5. december 2007 - SZU Modra - Harmónia
Záver: Úloha bola splnená.

Úloha č. 7.
Pripraviť novelu zákona č. 377/2004 Z. z. o ochrane nefajčiarov.

Plnenie:
Úrad verejného zdravotníctva SR pripravil  a predložil Ministerstvu zdravotníctva SR návrh novely zákona č. 377/2004 Z. z. o ochrane nefajčiarov, ktorý bol schválený na 32. schôdzi NR SR, uznesenie číslo 1320 zo dňa 17. 2. 2009. Zákon vyšiel v Zbierke zákonov 13. 3. 2009, čiastka 36/2009, číslo 87/2009.
Záver: Úloha bola splnená.
F)  OBLASŤ PRENOSNÝCH OCHORENÍ

Národný imunizačný program zahŕňa sledovanie výskytu ochorení, ktorým možno predchádzať očkovaním, realizáciu imunizácie obyvateľstva ako aj kontrolu jej efektu. Aktuálnu stratégiu očkovania v SR určuje ÚVZ SR na základe odporúčania Pracovnej skupiny pre imunizáciu (PSPI), ktorá bola dňa 7. 11. 2006 rozhodnutím ministra zdravotníctva ustanovená ako poradný orgán ÚVZ SR pre problematiku týkajúcu sa imunizácie. Cieľom Národného imunizačného programu v SR je znížiť až eliminovať výskyt infekčných ochorení systematickým a komplexným zabezpečovaním imunizácie najmä detskej populácie. Národný imunizačný program zahŕňa pravidelné povinné očkovanie detí a dospelých, odporúčané očkovanie pre osoby v riziku infekcie a očkovanie všeobecne odporúčané v záujme prevencie ochorení
Úloha č. 1.
Plánovať, organizovať a zabezpečiť realizáciu a kontrolu imunizácie u ochorení, ktorým možno predchádzať očkovaním v súlade s najnovšími odbornými poznatkami a v súlade s odporúčaniami Svetovej zdravotníckej organizácie a krajinami EÚ

Plnenie:
Úloha sa priebežne plní v rámci Národného imunizačného programu. ÚVZ SR v súlade so zákonom 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov plánuje, koordinuje a určuje rozsah a očkovacie schémy imunizačného programu. Národný imunizačný program sa realizuje v súlade s cieľmi programu Svetovej zdravotníckej organizácie (SZO) „Zdravie pre všetkých v 21. storočí “ a v súlade s odporúčaniami Európskej komisie. 
Prioritné úlohy Národného imunizačného programu v období rokov 2006 – 2010 boli:
1.	Udržanie vysokej zaočkovanosti detskej populácie u všetkých druhov pravidelného povinného očkovania.
2.	Zjednodušovanie schémy pravidelného povinného očkovania, zosúlaďovanie pravidelného povinného očkovania s očkovaním v krajinách Európskej únie. 
3.	Používanie bezpečných a vysoko účinných očkovacích látok. 
Na rokovanie vlády SR bol pripravený podrobný materiál „Informácia o plnení Národného imunizačného programu v Slovenskej republike v roku 2006“, ktorého súčasťou bola aj perspektíva pravidelného povinného očkovania v ďalšom období. Materiál bol prerokovaný na rokovaní vlády SR na základe plánu hlavných úloh MZ SR na rok 2007 dňa 23. 5. 2007 a bol vládou SR vzatý na vedomie (UV – 9012/2007).
V roku 2007 bola zahájená príprava iniciatívneho materiálu do gremiálnej porady ministra zdravotníctva SR – Zabezpečenie Národného imunizačného programu v SR na rok 2007. Najvýznamnejšou úlohou v rámci zabezpečovania imunizačného programu v SR bola participácia na tvorbe základných legislatívnych predpisov a to zákona o o ochrane, podpore a rozvoji verejného zdravia a vyhlášky, ktorou sa ustanovujú podrobnosti o prevencii a kontrole prenosných ochorení. Schválený zákon o ochrane, podpore a rozvoji verejného zdravia  č. 355/2007 Z. z. v znení neskorších predpisov zásadne rozšíril kompetencie ÚVZ SR   v oblasti zabezpečovania imunizačného programu v SR a posilnil  kontrolné funkcie ÚVZ SR a RÚVZ pri prevencii a kontrole prenosných ochorení, konkrétne pri kontrole správnych postupov a manipulácii s očkovacími látkami na všetkých úrovniach. Predmetná vyhláška č. 585/2008 bola zásadne prepracovaná tak, aby komplexne zohľadnila problematiku imunizácie. V nadväznosti na vyhlášku č. 585/2008 Z. z. bol pripravený materiál „Zásady povinného a odporúčaného očkovania osôb, ktoré sú profesionálne vystavené zvýšenému nebezpečenstvu vybraných nákaz. Listom č. OE/9503/2008 bol predmetný materiál zaslaný regionálnym úradom verejného zdravotníctva v SR. 
Vzhľadom na nutnosť niektorých zmien v pravidelnom povinnom očkovaní bol vypracovaný a v Stálej legislatívnej rade vlády SR aj dňa 28. 5. 2010 schválený materiál „Návrh novely vyhlášky, ktorou sa mení a dopĺňa vyhláška MZ SR č. 585/2008 Z. z., ktorou sa ustanovujú podrobnosti o prevencii a kontrole prenosných ochorení“. Cieľom prijatia týchto legislatívnych noriem je skvalitnenie zabezpečenia a plnenia imunizačného programu v SR, zjednodušenie legislatívy a systému zabezpečenia očkovacích látok pre povinné očkovanie detí a dospelých.
Na zabezpečenie plynulosti realizácie povinného očkovania bol každoročne pripravený očkovací kalendár pre pravidelné povinné očkovanie detí  a dospelých. Očkovací kalendár bol vypracovaný v súlade s § 5 zákona č. 355/2007 Z. z., vyhláškou MZ SR č. 585/2008 Z. z., ktorou sa ustanovujú podrobnosti o prevencii a kontrole očkovania v SR a s kategorizáciami očkovacích látok v určených obdobiach podľa zákona č. 577/2004 Z. z. v znení neskorších predpisov. Očkovací kalendár bol každoročne zaslaný na RÚVZ v SR, MZ SR a zdravotným poisťovniam.
Najvýznamnejšou zmenou v realizácií Národného imunizačného programu v roku 2007, ktorou sa SR zosúladila s ostatnými vyspelými štátmi EÚ, bolo zavedenie pravidelného povinného očkovania dojčiat proti záškrtu, tetanu, čiernemu kašľu, detskej obrne, vírusovej hepatitíde typu B a hemofilovým invazívnym infekciám šesťzložkovou očkovacou látkou (hexavakcínou) s nebunkovou (menej reaktívnou) zložkou proti čiernemu kašľu. Ďalšou významnou zmenou v rámci pravidelného povinného očkovania bolo zavedenie preočkovania detí trivakcínou proti záškrtu, tetanu a detskej obrne v 13. roku života, čo prispelo k lepšej akceptovateľnosti očkovania. Uvedené zmeny boli zapracované do Očkovacieho kalendára pravidelného povinného očkovania detskej populácie v roku 2007. V roku 2008 bolo ukončené očkovanie adolescentov v 11-roku života proti VHB. Ďalšou významnou zmenou v očkovaní bolo zavedenie povinného očkovania proti pneumokokovým invazívnym ochoreniam platné od 1. 1. 2009. V tomto roku bolo zrušené prvé preočkovanie trojročných detí proti diftérii, tetanu a pertussis a zároveň sa v preočkovaní detí proti diftérii, tetanu a pertussis začala používať vakcína s acelulárnou pertussickou zložkou. 
Z úloh, ktoré posilňujú význam imunizácie treba uviesť účasť na Európskom imunizačnom týždni (EIW). Touto aktivitou sa SR pripojila k výzve Euroregiónu SZO na jeho realizáciu. SR sa do realizácie aktivít v rámci EIW zapojila celkovo štyri krát, a to v rokoch 2007 - 2010. Do  realizácie aktivít EIW sa pravidelne zapájali všetky RÚVZ v SR a ÚVZ SR. Cieľom aktivít v rámci EIW bolo zvyšovanie zaočkovanosti a úrovne vedomostí o infekčných chorobách, ktorým možno predchádzať očkovaním. Aktivity EIW boli zamerané na význam a efektivitu očkovania, právo detí byť chránené očkovaním, význam dostatočnej kolektívnej imunity, riziká vyplývajúce z odmietania očkovania, zvýšenie informovanosti rodičov o povinnom očkovaní a očkovacích látkach a zvýšenie zaočkovanosti sociálne neprispôsobivých skupín populácie a iných rizikových skupín. Aktivity boli orientované na štyri cieľové populácie: laickú verejnosť, zdravotníckych pracovníkov, rómske komunity a iné rizikové skupiny. Medzi aktivity patrili prednášky, publikácia článkov v printových médiách a na webových stránkach, rozhlasové a televízne relácie, poskytnutie letákov, plagátov, vyvesenie násteniek, informačných panelov s tematikou očkovania, besedy, vakcinačná poradňa a iné aktivity (informačné stánky, deň otvorených dverí a pod.). Konečné vyhodnotenie aktivít EIW bolo zasielané do regionálneho úradu WHO pre Európu, do kancelárie WHO na Slovensku aj na RÚVZ v SR. Počet aktivít v rámci EIW každoročne stúpal. V roku 2009 bolo realizovaných viac ako 1 000 aktivít. Listom č. OE/3148/2010 boli všetky RÚVZ v SR aj v roku 2010 požiadané o zabezpečenie aktivít v rámci EIW 2010, ktorý prebiehal od 24. 4. 2010 do 1. 5. 2010. V súčasnosti prebieha vyhodnocovanie týchto aktivít. 
V rámci včasnej prípravy na zabezpečenie špecifickej prevencie chrípky v chrípkových sezónach bol vypracovaný pokyn hlavného hygienika SR o objednávaní chrípkových vakcín na sezónu 2007/2008 a Zabezpečenie chrípkových vakcín na sezónu 2007/2008. V záujme zabezpečenia dostatočného množstva chrípkových vakcín a vzhľadom na určenie stratégie očkovania proti chrípke v jednotlivých chrípkových sezónach boli  výrobcovia chrípkových vakcín  požiadaní o nahlásenie údajov o množstve chrípkových vakcín určených pre SR s termínmi predpokladaných dovozov.
Na základe uznesenia pandemickej komisie vlády SR č. 8 zo dňa 20. 11. 2007 bol vypracovaný Návrh zabezpečenia SR prepandemickou vakcínou pre prípad pandémie chrípky. Listom č. OE/2399/2008 zo dňa 31. 1. 2008 bol predmetný materiál predložený ministrovi zdravotníctva SR. Taktiež na základe uznesenia pandemickej komisie vlády SR č. 9 zo dňa 8. 4. 2008 bola vypracovaná Informácia o stave a možnostiach zabezpečenia prepandemickej a pandemickej vakcíny pre populáciu SR na ochranu zdravia obyvateľstva pre prípad vyhlásenia pandémie chrípky Svetovou zdravotníckou organizáciou. Materiál obsahoval  zdôvodnenie zabezpečenia pandemickej vakcíny, zdravotné a ekonomické dopady pri očkovaní jednou dávkou prepandemickej vakcíny, organizačné a technické zabezpečenie prepandemickej vakcíny a stratégiu očkovania. Do gremiálnej porady ministra zdravotníctva bol pripravený kompletný materiál návrh „Informácie o pripravenosti Slovenskej republiky na pandémiu chrípky“. Na základe rokovania gremiálnej porady ministra zdravotníctva zo dňa 5. 3. 2009 bol listom č. OE/2802/2009 dňa 20. 3. 2009  predmetný materiál predložený kancelárii ministra zdravotníctva. 
V poslednom štvrťroku 2009 bola činnosť v rámci imunizácie zameraná na prioritnú úlohu, a to zabezpečenie postupov distribúcie pandemickej vakcíny v SR. V rámci tejto úlohy bola úzka spolupráca ÚVZ SR, MZ SR, RÚVZ v SR, VÚC, zdravotných poisťovní, riaditeľov lôžkových zariadení a ďalších inštitúcií. Osobitne boli vypracované usmernenia pre postup očkovania pandemickou vakcínou, ktoré boli schválené uznesením Pandemickej komisie vlády SR č. 12 zo dňa 14. októbra 2009. Distribúcia pandemickej vakcíny bola zabezpečená vypracovaním zoznamov určených rizikových skupín, kde boli zahrnutí zdravotnícki pracovníci, tehotné ženy, chronicky chorí na závažné ochorenie, osoby zabezpečujúce zachovanie chodu hospodárstva a verejného života, resp. pre ďalšie definované skupiny obyvateľstva. V decembri 2009 sa začalo s očkovaním zdravotníckych pracovníkov vo fakultných nemocniciach a ostatných lôžkových zariadeniach. V súvislosti s pandemickou chrípkou sa zaviedlo pokynom hlavného hygienika SR (list č. OE/8239/2009) zo dňa 26. 11. 2009 osobitné sledovanie, virologické vyšetrovanie a individuálne hlásenie tzv. SARI, ide o ochorenia a úmrtia na závažné akútne respiračné infekcie vyžadujúce hospitalizáciu z dôvodu respiračných ťažkostí. Odbory epidemiológie ÚVZ SR a RÚVZ v SR priebežne sledujú a monitorujú epidemiologickú situáciu týkajúcu sa pandemickej chrípky a SARI. Zabezpečujú priebežné hlásenie pozitívnych prípadov, prípadne úmrtí na pandemickú chrípku zo systému rýchleho varovania v rámci Epidemiologického informačného systému. Zároveň priebežne sledujú aktuálnu situáciu v okolitých krajinách. 
V súlade s uznesením vlády NR SR č. 1852 zo dňa 20. 1. 2010 bol vypracovaný materiál Správa o nákupe pandemickej vakcíny v SR. Materiál bol dňa 27. 1. 2010 prejednaný na rokovaní vlády SR. V januári a februári roku 2010 sa pokračovalo v distribúcii pandemickej vakcíny a v očkovaní pandemickou vakcínou. Boli vypracované informácie o očkovaní pandemickou vakcínou a distribúcii pandemickej vakcíny pre ministra zdravotníctva SR. Bol vypracovaný návrh listu ministra zdravotníctva SR, týkajúci sa zabezpečenia prednostného dodania 1000 dávok pandemickej vakcíny pre MO SR. Dňa 7. 1. 2010 bol listom č. OE/125/2010 požiadaný štátny tajomník MZ SR o zabezpečenie podpisu listu, týkajúceho sa informácie o prijatých opatreniach v súvislosti s očkovaním proti pandemickej chrípke adresovaného ministrovi obrany SR, ministrovi vnútra SR a ministrovi dopravy, pôšt a telekomunikácií SR ministrom zdravotníctva SR. Na podpis ministrom zdravotníctva SR bol pripravený návrh listu adresovaného zdravotným poisťovniam so žiadosťou o zabezpečenie informovanosti lekárov primárneho kontaktu, prostredníctvom vyšších územných celkov o postupe a spôsobe úhrady výkonov za očkovanie pandemickou vakcínou. Listom č. OE/1001/2010 zo dňa 25. 1. 2010 bol štátny tajomník MZ SR požiadaný o predloženie návrhu listu ministra zdravotníctva SR zameraného na získanie informácie o počte požadovaných dávok pandemickej vakcíny pre kľúčových zamestnancov všetkých ministerstiev na podpis ministrovi zdravotníctva SR. Na podnet ministra zdravotníctva SR boli všetky krajské RÚVZ dňa 2. 2. 2010 e-mailom požiadané, aby podľa jednotlivých okresných RÚVZ zaslali na ÚVZ SR informáciu o počte zaočkovaných tehotných žien a chronicky chorých osôb pandemickou vakcínou. Boli vypracované opakované výzvy na očkovanie pandemickou vakcínou zamerané predovšetkým na očkovanie rizikových skupín obyvateľstva. Dňa 5. 2. 2010 bola na webovej stránke ÚVZ SR uverejnená informácia o sprístupnení očkovania všetkým osobám, ktoré majú o očkovanie záujem. Na podpis ministra zdravotníctva SR bol pripravený návrh listu ministra zdravotníctva SR ostatným ministrom v SR zameraný na informovanie ostatných ministrov v SR o sprístupnení očkovania všetkým osobám, ktoré majú o očkovanie záujem. 
Farmaceutické spoločnosti v SR boli každoročne požiadané o spoluprácu pri vyhodnotení zaočkovanosti proti chrípke v chrípkových sezónach 2005/2006, 2006/2007, 2007/2008, 2008/2009 a 2009/2010 (zaslanie počtu dovezených a aj distribuovaných dávok chrípkových vakcín).
V rámci plnenia imunizačného programu boli vypracovávané desiatky stanovísk pre odbornú, laickú verejnosť aj médiá týkajúce sa očkovania proti jednotlivým očkovaním preventabilným ochoreniam (o spôsobe očkovania, dôvodoch očkovania, nežiaducich reakciách po očkovaní, úrovni zaočkovanosti, dostupnosti očkovacích látok atď.). Priebežne sa vypracovávali pripomienky k návrhom kategorizačného zoznamu liečiv a liekov plne uhrádzaných alebo čiastočne uhrádzaných na základe verejného zdravotného poistenia, týkajúcich sa očkovacích látok. ÚVZ SR musel v priebehu rokov 2006 – 2010 čeliť aj útokom antivakcinačných aktivistov. Bolo pripravených niekoľko návrhov listov ministra zdravotníctva SR ako reakcií na tieto aktivity. Osobitne treba spomenúť návrh listu ministra zdravotníctva SR slovenskému ombudsmanovi a vedúcemu kancelárie prezidenta SR. 
Bola zabezpečená aj príprava podkladov – kapitol o infekčných ochoreniach vrátane úrovne zaočkovanosti do správy o zdravotnom stave obyvateľstva. 	                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     
Záver: Úloha bola splnená. 

Úloha č. 2.
Vyhodnotenie celoslovenskej zaočkovanosti a plnenia ostatných úloh v SR 

Plnenie: 
Vyhodnotenie celoslovenskej zaočkovanosti sa priebežne vykonáva v rámci každoročnej administratívnej kontroly očkovania, v súlade so zákonom 355/2007 Z. z. o ochrane, podpore a rozvoji verejného zdravia. Vyhodnocuje sa zaočkovanosť podľa jednotlivých druhov povinného očkovania, vzhľadom na dosiahnutý vek dieťaťa. Podmienkou dosiahnutia dostatočnej kolektívnej imunity proti ochoreniam ktorým možno predchádzať očkovaním je 95 % zaočkovanosť na celoslovenskej úrovni. Zaočkovanosť populácie detí v SR dlhodobo prekračuje 95 % nielen na celoslovenskej úrovni, ale aj na úrovni krajov. Snahou je, aby sa aj na úrovni všetkých  okresov dosiahla 95 % zaočkovanosť a na úrovni obvodov minimálne 90 % zaočkovanosť.
V období rokov 2006 – 2010 boli realizované celkovo štyri vyhodnotenia administratívnej kontroly očkovania v SR – k 31. 8. 2006 – 2009. Okrem pravidelného povinného očkovania detí sa kontrolovala zaočkovanosť u vybraných skupín populácie vo vysokom riziku nákazy vírusom hepatitídy B, vírusom chrípky, očkovanie detí v utečeneckých táboroch a očkovanie po transplantácii krvotvorných buniek. Kontrolovala sa aj úplnosť záznamov o očkovaní v zdravotnej dokumentácii, vyhodnocovali sa kontraindikácie očkovania, nežiaduce reakcie po očkovaní a dodržiavanie chladového reťazca pri manipulácii s očkovacími látkami a ich uskladnením. Kontrolu zaočkovanosti  vykonali všetky RÚVZ v SR. Vyhodnocovali sa výsledky kontroly očkovania zisťované na obvodnej, okresnej, krajskej aj celoslovenskej úrovni. Zaočkovanosť sa zisťovala zo zdravotnej dokumentácie z pediatrických ambulancií v SR. Výsledky kontrol očkovania boli u všetkých druhov očkovania priaznivé. Úroveň zaočkovanosti detskej populácie sa v celoslovenskom priemere pohybovala v rozmedzí 98 – 99 %. Na úrovni krajov taktiež zaočkovanosť neklesla pod 95 %. Vyhodnotenie zaočkovanosti bolo súčasťou výročných správ o epidemiologickej situácii v SR za roky 2006 - 2009.     
V záujme zabezpečenia administratívnej kontroly očkovania bol každoročne vypracovaný metodický pokyn hlavného hygienika SR na jej vykonanie. Súčasťou usmernenia bola príprava 16-tich resp. 17-tich tabuliek na vyhodnotenie zaočkovanosti (proti tuberkulóze, diftérii, tetanu, pertussis, osýpkam, mumpsu, rubeole, poliomyelitíde, VHB, hemofilovým invazívnym infekciám a pneumokokovým invazívnym ochoreniam) na okresnej, krajskej aj celoslovenskej úrovni.  Predmetné usmernenie bolo pravidelne v období júl – august zasielané na všetky RÚVZ v SR. 
Očkovanie proti jednotlivým infekčným ochoreniam je kompatibilné s očkovaním realizovaným v ostatných členských štátoch EÚ a je v súlade s odporúčaniami Svetovej zdravotníckej organizácie. SR sa dlhodobo udržiava na popredných miestach v dosiahnutej zaočkovanosti populácie v porovnaní s ostatnými krajinami EÚ.
Záver: Úloha bola splnená.   

G) OBLASŤ  PREVENTÍVNEHO  PRACOVNÉHO  LEKÁRSTVA

Úloha č. 1:
Zabezpečiť znižovanie miery zdravotných rizík zamestnancov z pracovného  prostredia, pracovných podmienok a spôsobu práce (hluk, vibrácie, nebezpečné chemické faktory, karcinogénne a mutagénne faktory, azbest, biologické faktory,  dlhodobé nadmerné a jednostranné zaťaženie, psychická pracovná záťaž), najmä zamestnancov, ktorí vykonávajú rizikové práce

Plnenie:
ÚVZ SR a RÚVZ v SR priebežne viedli evidenciu rizikových prác za príslušný okres, región a SR v súlade nariadením vlády SR č. 357/2006 Z. z. o podrobnostiach o faktoroch práce a pracovného prostredia vo vzťahu ku kategorizácii pracovných činností a o náležitostiach návrhu na zaradenie pracovných činností do kategórií z hľadiska zdravotných rizík, resp. od 1.10.2007 v súlade s vyhláškou MZ SR č. 448/2007 Z. z. o podrobnostiach o faktoroch práce a pracovného prostredia vo vzťahu ku kategorizácii prác z hľadiska zdravotných rizík a o náležitostiach návrhu na zaradenie prác do kategórií V sledovanom období rokov 2006 až 2009 boli vyhlasované nové rizikové práce a prehodnocované existujúce v súlade so zmenami legislatívy ako aj zmenami pracovných podmienok na pracoviskách. 
V rámci štátneho zdravotného dozoru RÚVZ v SR sledovali pracovné podmienky zamestnancov, mieru expozície zamestnancov a realizáciu náhradných opatrení zo strany zamestnávateľov na pracoviskách, kde zamestnanci vykonávajú rizikové práce. Sumarizovali aktuálne údaje o počte exponovaných zamestnancov vykonávajúcich rizikové práce v jednotlivých okresoch, regiónoch a v SR podľa štandardných výstupov programu ASTR (Automatizovaný systém triedenia rizík). Ukladali  zamestnávateľom sankcie za neplnenie opatrení na ochranu zdravia na pracoviskách, kde zamestnanci vykonávali rizikové práce a sledovali vývoj zmien (trendy) počtu  zamestnancov vykonávajúcich rizikové práce v porovnaní s predchádzajúcimi rokmi.
V hodnotenom období  bol zrejmý postupný pokles zamestnancov vykonávajúcich rizikové práce zo 116 343 v r. 2006 na 106 570 v r. 2009, čo predstavuje pokles o 8,5 %. Za pozitívny možno považovať najmä pokles počtu zamestnancov v kategórii 4, kde je pri výkone prác zdravie zamestnancov reálne najviac ohrozené. V kategórii 4 bol zaznamenaný pokles o 22 % (zo 17 480 zamestnancov v r. 2006 na 13 716 v r. 2009).

Počet zamestnancov vykonávajúcich rizikové práce v Slovenskej republike 
podľa kategórie rizikového faktora
Rok	Počet exponovaných zamestnancov	
	3. kategória	4. kategória	spolu	
	celkom	žien	celkom	žien	celkom	žien	
2006	98 863	24 568	17 480	2 403	116 343	26 971	
2007	100 216	24 474	16 081	2 247	116 297	26 721	
2008	99 739	24 706	16 086	1 835	115 825	26 541	
2009	92 854	23 087	13 716	1 531	106 570	24 618	
Poznámka: Skutočný počet zamestnancov (fyzických osôb). Jeden zamestnanec môže byť exponovaný niekoľkým rizikovým faktorom. Zdroj: Evidencia rizikových prác RÚVZ v SR (ASTR)
Ako najčastejšie sa vyskytujúci faktor pracovného prostredia dlhodobo dominuje hluk, ktorému bolo v sledovanom období exponovaných približne 75 % všetkých zamestnancov  vykonávajúcich rizikové práce. Druhým najčastejším rizikovým faktorom pracovného prostredia je prach (exponovaných cca 19% zamestnancov) a chemické látky (exponovaných cca 6 % zamestnancov). Počas r. 2006 – 2009 bol u väčšiny faktorov zaznamenaný pokles počtu exponovaných zamestnancov.

Počet zamestnancov vykonávajúcich rizikové práce v Slovenskej republike 
podľa druhu a kategórie rizikového faktora 

Faktor	2006	2007	2008	2009	
	3.kat.	4.kat.	spolu	3.kat.	4.kat.	spolu	3.kat.	4.kat.	spolu	3.kat.	4.kat.	spolu	
Prach	21 520	4 384	25 904	20 864	3 426	24 290	19 422	3 669	23 091	16 812	3 784	20 596	
Hluk	74 302	12 970	87 272	76 046	12 373	88 419	76 015	12 285	88 300	71 035	9 925	80 960	
Vibrácie	4 433	1 018	5 451	4 339	943	5 282	3 431	1 471	4 902	2 945	1 415	4 360	
chemické látky	9 280	1 371	10 651	8 610	769	9 379	7 408	619	8 027	6 396	357	6 753	
chem. karcinogény	3 096	291	3 387	2 938	274	3 212	3 121	246	   3 367	2 840	205	3 045	
dermatotropné látky	1 379	30	1 409	1 229	58	1 287	1 160	33	1 193	959	58	1 017	
ionizujúce žiarenie	7 790	53	7 843	7 172	3	7 175	7 582	3	7 585	6 721	2	6 723	
jednostr. nadm. zať.	2 348	106	2 454	2 388	0	2 388	2 215	0	2 215	896	0	896	
elektromag. žiarenie	23	0	23	23	0	23	19	0	19	116	0	116	
Lasery	926	0	926	1 019	0	1 019	1 037	0	1 037	447	0	447	
infračervené žiarenie	167	0	167	201	0	201	251	0	251	477	0	477	
Infekcie	3 384	0	3 384	3 489	0	3 489	3 219	0	3 219	3 195	0	3 195	
Alergény	2 102	125	2 227	2 093	132	2 225	1 980	154	2 134	1 055	108	1 163	
zvýš. tlak vzduchu	21	0	21	21	0	21	21	0	21	21	0	21	
tlak na lakťový nerv	234	0	234	195	0	195	134	0	134	109	0	109	
nešpecifické faktory	5 738	285	6 023	5 874	277	6 151	7 302	255	7 557	7 998	312	8 310	
Zdroj: Evidencia rizikových prác RÚVZ v SR (ASTR)

Pri hodnotení podľa prevažujúcej činnosti jednoznačne najväčší počet zamestnancov v riziku bol v priemysle, kde pracuje viac ako 70 % zo všetkých zamestnancov vykonávajúcich rizikové práce. Druhú najväčšiu skupinu vykonávajúcu rizikové práce riziku tvoria zamestnanci v zdravotníctve (cca 9 % zo všetkých zamestnancov vykonáva-júcich rizikové práce).
Výskyt chorôb z povolania a profesionálnych otráv je najdôležitejším ukazovateľom starostlivosti o zdravie zamestnancov vykonávajúcich rizikové práce. Najčastejšie hlásenými chorobami z povolania boli ochorenia z dlhodobého nadmerného a jednostranného zaťaženia a choroba z vibrácií. V sledovanom období rokov 2006 až 2009 si výskyt chorôb z povolania zachováva približne rovnakú úroveň, i keď dlhodobý trend (od r. 1994) vykazuje mierny pokles počtu priznaných chorôb z povolania.

Vývoj chorôb z povolania, profesionálnych otráv a iných poškodení zdravia z práce

Roky	1994	....	2006	2007	2008	2009	
Choroby z povolania spolu	723	....	504	575	429	470	
Zdroj:  Národné centrum zdravotníckych informácií

Záver: Úloha bola splnená.

Úloha č. 2.
Navrhovať a realizovať intervenčné aktivity zamerané na ochranu a podporu zdravia zamestnancov 

Plnenie:
ÚVZ SR a RÚVZ v SR sa každoročne zapájajú do informačných kampaní vyhlasovaných Európskou agentúrou pre bezpečnosť a ochranu zdravia pri práci v Bilbao.
V roku 2006 prebiehala celoeurópska informačná kampaň: Bezpečný štát – mladí zamestnanci (zameraná na ochranu zdravia pri práci a dvíhanie povedomia o ochrane vlastného zdravia pri práci hneď od nástupu do pracovného procesu u mladých zamestnancov); v roku 2007: Chráňte svoje zdravie – obmedzte záťaž! – ochorenia a poškodenia podporno-pohybovej sústavy (zameraná na ochranu a prevenciu pred kostro-svalovými poškodeniami zdravia z práce, ktoré tvoria najväčšiu položku zoznamu chorôb z povolania); v rokoch 2008-2009: Zdravé pracoviská – hodnotenie rizík (dvojročná kampaň s cieľom zamerať pozornosť zamestnávateľov aj zamestnancov na dôležitosť hodnotenia rizík vyplývajúcich z faktorov práce a pracovného prostredia, zvýšiť povedomie o právnej zodpovednosti, význame a praktickej potrebe priebežného hodnotenia rizík na pracovisku).
Úrad verejného zdravotníctva SR (ÚVZ SR) a regionálne úrady verejného zdravotníctva v SR (RÚVZ v SR) sa na kampani podieľali intenzívnymi informačnými a intervenčnými aktivitami zameranými na prevenciu a znižovanie zdravotných rizík pri práci. 
Informačné aktivity tvorila každoročne hlavne masívna kampaň vedená prostredníctvom internetových stránok RÚVZ v SR a ÚVZ SR, prostredníctvom printových a audiovizuálnych regionálnych aj mainstreamových médií, ako aj v spolupráci s mestami (Dni zdravia). Zároveň boli vypracovávané a prezentované zdravotno-výchovné materiály, poskytované poradenstvo zamestnávateľom a zamestnancom v ochrane zdravia pri práci, realizované prezentácie a workshopy zamerané na poznanie vplyvu faktorov práce a pracovného prostredia na zdravie, organizované výjazdy s poradňami zdravia, inštalované informačné tabule v podnikoch a vývesné tabule na verejných priestranstvách a pod. 
Informačná kampaň vrcholí každoročne v októbrovom týždni, kedy sa koná Európsky týždeň bezpečnosti a ochrany zdravia pri práci. ÚVZ SR a RÚVZ v SR organizujú dni otvorených dverí. 
Na roky 2010 – 2011 je vyhlásená európska kampaň na tému Bezpečnosť v údržbe, do ktorej sú opäť zapojené RÚVZ v SR a ÚVZ SR z hľadiska prístupu v ochrane k zdraviu pri práci.
Intervenčné aktivity boli realizované najmä prostredníctvom projektu WHO Zdravé pracoviská. V súvislosti s Európskou informačnou kampaňou Zdravé pracoviská – hodnotenie rizík bolo do projektu zapojených najviac organizácií (39) za 15 rokov, počas ktorých sa program WHO Zdravé pracoviská na Slovensku realizuje prostredníctvom regionálnych úradov verejného zdravotníctva. V roku 2006 bolo do projektu zapojených 13 „zdravých“ pracovísk, v roku 2007 ich počet narástol na 17, v roku 2008 na 23 a v roku 2009 na 39.  
V rámci projektu sa realizovali analýzy rizík práce a pracovného prostredia spolu s objektivizáciou rizikových faktorov v pracovnom prostredí (najmä mikroklimatické podmienky, hluk, vibrácie, pevné aerosóly, chemické faktory, fyzická záťaž). Pozornosť bola zameraná aj na hodnotenie úrovne a účinnosti opatrení vykonávaných zamestnávateľom na predchádzanie vzniku ochorení podmienených prácou a na ich obmedzenie, vypracovanie prevádzkových poriadkov, zabezpečenie zdravotného dohľadu nad pracovnými podmienkami a zabezpečenie lekárskych preventívnych prehliadok vo vzťahu k práci pracovnou zdravotnou službou a na monitorovanie úrovne expozície zamestnancov rizikovým faktorom (napr. RÚVZ Rožňava vypracoval dizajn projektu Beethoven, cieľom ktorého je zníženie počtu zamestnancov exponovaných riziku hluku o 20 % u konkrétneho zamestnávateľa).  Zároveň sa sledoval a hodnotil zdravotný stav zamestnancov rizikových profesií pomocou objektívnych vyšetrení rizikových faktorov životného štýlu a pomocou dotazníkov. Výsledkom týchto aktivít boli návrhy a realizácia intervenčných aktivít zameraných na zlepšenie pracovného prostredia a zdravotného stavu zamestnancov, ochranu a podporu zdravia zamestnancov, stratégie boja proti fajčeniu a pod. Každoročne sa aktualizujú zdravotno-výchovné materiály na zvýšenie povedomia v ochrane zdravia pri práci.
V roku 2009 nastal vzhľadom na globálnu hospodársku krízu v niektorých organizáciách útlm činnosti spojený s reorganizáciou a prepúšťaním zamestnancov a to sa prejavilo aj prerušením alebo ukončením realizácie projektu Zdravé pracoviská v týchto podnikoch. V niektorých organizáciách pokračovali intervenčné aktivity z predchádzajúceho roku, v nových organizáciách prebiehali iniciačné rokovania. V súlade s európskou informačnou kampaňou bola pozornosť venovaná aj malým a stredným podnikom. Skutočnosť, že aj napriek hospodárskej kríze každoročne narastá počet organizácií ochotných investovať energiu, čas a prostriedky do ochrany a podpory zdravia práci a tým nepriamo do starostlivosti a rozvoja ľudských zdrojov, možno pripísať pozitívnemu intervenčnému efektu európskych kampaní, ktoré RÚVZ v SR spolu s ÚVZ SR u zamestnávateľov a širokej verejnosti propagujú.
 Záver: Úloha bola splnená.

Úloha č. 3.
Zabezpečiť efektívny štátny zdravotný dozor v oblasti ochrany zdravia pri práci zameraný na kontrolu plnenia povinností zamestnávateľov vyplývajúcich z legislatívnych úprav harmonizovaných s právom Európskych spoločenstiev. Zvýšiť rozsah špecializovaných odborných činností zameraných na prioritné oblasti ochrany zdravia pri práci.

Plnenie: 
V rámci plnenia tejto úlohy orgány verejného zdravotníctva sledovali počas výkonu štátneho zdravotného dozoru (ŠZD) plnenie povinností zamestnávateľov v oblasti ochrany zdravia pri práci so zameraním na špecifické riziká vplyvu práce a pracovného prostredia na zdravie zamestnancov a na dodržiavanie kritérií zdravých pracovných podmienok na pracoviskách zo strany zamestnávateľov. Cielene sa upriamili na vykonávanie opatrení zamestnávateľmi, ktoré majú znižovať dopad nepriaznivých účinkov fyzikálnych, chemických, biologických a iných faktorov práce a pracovného prostredia na zamestnancov.
Orgány verejného zdravotníctva systematicky kontrolovali plnenie povinností zamestnávateľov v oblasti ochrany zdravia zamestnancov, vyplývajúce zo zákona č.  355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a z aproximačných nariadení vlády SR harmonizovaných s právom Európskych spoločenstiev, ktoré upravujú problematiku ochrany zdravia pri práci. Pri zistení nedostatkov počas výkonu ŠZD na pracoviskách nariaďovali vykonanie opatrení na ich odstránenie a priebežne kontrolovali ich plnenie a účinnosť, aby sa predchádzalo negatívnemu dopadu na zdravie zamestnancov. 
V odôvodnených prípadoch v rozsahu svojej pôsobnosti ukladali zamestnávateľom sankcie. Na žiadosť pracovísk klinického pracovného lekárstva vykonávali orgány verejného zdravotníctva prešetrovania podozrení na chorobu z povolania, zisťovali možný súvis práce a pracovného prostredia s príslušným ochorením. Prejednávali so zamestnávateľmi príčiny vzniku profesionálnych poškodení zdravia u zamestnancov, hodnotili pracovné prostredie a podmienky práce zamestnancov a navrhovali opatrenia na zníženie zaťaženia zamestnancov v exponovaných profesiách. 
Pracovníci odborov preventívneho pracovného lekárstva RÚVZ v SR spolupracovali s laboratórnymi pracoviskami, ktoré pre potreby ŠZD vykonávali objektivizáciu chemických a fyzikálnych faktorov v pracovnom prostredí.

Štátny zdravotný dozor nad ochranou zdravia pri práci, ktorý vykonávali orgány verejného zdravotníctva - RÚVZ v SR v r. 2006 – 2009

Štátny zdravotný dozor	P o č e t	
	
2006
	2007	2008	2009	
Kontrola – miestne zisťovanie
(ukončená záznamom)	20 239	19 112	18 017	19 377	
Vydané pokyny a uložené opatrenia
na odstránenie nedostatkov
zistených počas výkonu ŠZD
	946	2148	1329	965	
Zdroj: RÚVZ v SR

Orgány verejného zdravotníctva vykonávali aj spoločné dozorné aktivity s orgánmi inšpekcie práce na základe Dohody o spolupráci a koordinácii činností medzi MPSVaR a MZ SR v oblasti bezpečnosti a ochrany zdravia pri práci.
V rámci tejto spolupráce bolo v r. 2006 uskutočnených 32 spoločných previerok, ktoré boli zamerané na dodávateľské firmy, resp. živnostníkov zabezpečujúcich pre iné organizácie pracovné činnosti spojené so zdravotnými rizikami a na pracoviskách odbornej prípravy žiakov na budúce povolanie. 
Spoločné aktivity sa v r. 2007 venovali problematike práce s bremenami v záujme prevencie ochorení podporno-pohybovej sústavy a pracovným podmienkam pri montážnych linkách, spolu bolo vykonaných 24 kontrol. 
Spolupráca s inšpekciou práce v r. 2008 bola zameraná na pracovné podmienky a prácu v prevádzkach veľkých obchodných reťazcov hypermarketov. 18 kontrol malo za cieľ zhodnotiť pracovné podmienky a najmä fyzickú záťaž u vybraných profesií.
V r. 2009 v rámci spoločnej kontrolnej činnosti orgánov verejného zdravotníctva a orgánov inšpekcie práce bolo vykonaných 20 dozorných aktivít sústredených na zdravotné a bezpečnostné riziká v stavebníctve, najmä na riziká z expozície azbestu pri búracích a rekonštrukčných prácach.   
Po dohovore  s generálnym riaditeľom Národného inšpektorátu práce sú previerky  v r. 2010 zamerané na upratovacie služby v priemyselných podnikoch, ktoré sú zabezpečované dodávateľským spôsobom. Cieľ previerok vychádza z výzvy Európskej agentúry pre bezpečnosť a ochranu zdravia pri práci, ktorej kampaň je v rokoch 2010 – 2011 zameraná na oblasť bezpečnej údržby. 

Výkon spoločných dozorných aktivít orgánov verejného zdravotníctva  s orgánmi inšpekcie práce v r. 2006 – 2009

Štátny zdravotný dozor
	
P o č e t	
	2006	2007	2008	2009	
Spoločné previerky s inšpekciou práce	32	24	18	20	
Zdroj: RÚVZ v SR

Orgány verejného zdravotníctva vykonávali v rámci spoločných dozorných aktivít v r. 2006-2010 aj spoločné koordinované previerky s orgánmi štátnej správy podľa zákona č. 261/2002 Z. z. o prevencii závažných priemyselných havárií a o zmene a doplnení niektorých zákonov v znení neskorších predpisov. Previerky realizovali vo vybraných podnikoch  na základe harmonogramu plánu kontrol, ktorý vypracoval gestor koordinovaných kontrol, ktorým je  Slovenská inšpekcia životného prostredia. 
V r. 2006 bolo vykonaných 43 koordinovaných kontrol, z toho 39 v podnikoch zaradených do kategórie B a 4 previerky v podnikoch zaradených do kategórie A. Kontroly boli zamerané najmä na stupeň vypracovania bezpečnostnej správy a na kontrolu vedenia dokumentácie v zmysle platného zákona. V r. 2007 orgány verejného zdravotníctva vykonali spoločné previerky v 33 vybraných organizáciách. Koordinované kontroly vykonané v r. 2008  v 7 podnikoch, boli zamerané najmä na kontrolu dodržiavania zákona č. 261/2002 Z. z. o prevencii závažných priemyselných havárií a o zmene a doplnení niektorých zákonov v znení neskorších predpisov, zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, zákona č. 163/2001 Z. z. o chemických látkach a chemických prípravkoch v znení neskorších predpisov, ustanovení súvisiacich nariadení vlády SR a vyhlášok MZ SR.
Orgány verejného zdravotníctva sa zúčastňovali spoločných dozorných aktivít aj v r. 2009, kedy zrealizovali 30 spoločných previerok, z toho v 24 spoločnostiach zaradených do kategórie B a v 6 spoločnostiach zaradených do kategórie A. Aj v r. 2010 sa vykonávajú koordinované kontroly podľa harmonogramu plánu kontrol. 
Dozorné orgány verejného zdravotníctva vykonali v r. 2006-2010 celkom 114 spoločných koordinovaných kontrol podľa zákona č. 261/2002 Z.z.. 
Záver: Úloha bola splnená.

Úloha č. 4.
Zabezpečiť efektívny odborný dozor nad výkonom činnosti pracovnej zdravotnej služby zahŕňajúcim dohľad nad pracovnými podmienkami a nad zdravím zamestnancov v súvislosti s prácou. 

Plnenie:
Pracovná zdravotná služba (PZS) je  dôležitým odborným poradcom zamestnávateľa, ktorá vykonáva zdravotný dohľad na pracovisku, zabezpečuje primárnu starostlivosť o zdravie zamestnancov na pracovisku, a jej hlavným cieľom je prevencia chorôb z povolania a udržanie pracovnej spôsobilosti zamestnancov. 
Zamestnávateľ si môže zabezpečiť PZS dvoma spôsobmi a to vlastnými odbornými zamestnancami,  ktorí vykonávajú PZS len pre tohto zamestnávateľa, alebo si môže zmluvne dohodnúť vykonávanie PZS dodávateľským spôsobom s právnickou osobou alebo s fyzickou osobou - podnikateľom, ktoré majú oprávnenie vydané Úradom verejného zdravotníctva SR  a vykonávajú túto činnosť na území Slovenskej republiky pre akéhokoľvek zamestnávateľa.  Väčšina zamestnávateľov využíva na zabezpečenie PZS služby dodávateľský spôsob. 
Úrad verejného zdravotníctva SR vydáva a odoberá oprávnenia na výkon činnosti PZS fyzickým osobám – podnikateľom a právnickým osobám, ktoré vykonávajú túto činnosť dodávateľským spôsobom na celom území SR v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. 
Úrad verejného zdravotníctva SR vydal od 1.7.2006 do 31.5.2010  oprávnenie na výkon činnosti PZS dodávateľským spôsobom 115 právnickým osobám a fyzickým osobám – podnikateľom. Za porušenie určených podmienok, na základe ktorých bolo vydané oprávnenie na výkon činnosti PZS, alebo za závažné porušovanie právnych predpisov súvisiacich s činnosťou PZS  môže Úrad verejného zdravotníctva SR oprávnenie odobrať. Do 31.5.2010 odobral oprávnenie 29 právnickým osobám a fyzickým osobám – podnikateľom. 
Fyzické osoby – podnikatelia alebo právnické osoby oprávnené na výkon PZS sú povinné umožniť Úradu verejného zdravotníctva SR kontrolu plnenia podmienok, na základe ktorých im bolo vydané oprávnenie na výkon činnosti PZS. Úrad verejného zdravotníctva SR vykonal od septembra 2007 do 31.5.2010  kontrolu u 54 právnických osôb a fyzických osôb – podnikateľov, ktoré vykonávajú činnosť PZS dodávateľským spôsobom.  Záverom kontrol bola u 9 právnických osôb zápisnica, t.j. pri kontrole PZS neboli zistené závažné nedostatky, u  45 kontrolovaných subjektov bol záverom protokol o zistených nedostatkoch. 
Najčastejšie nedostatky zistené ÚVZ SR pri kontrole plnenia podmienok na výkon činnosti PZS na základe vydaného oprávnenia boli najmä nedostatočný počet členov tímu PZS vzhľadom na zazmluvnených zamestnávateľov a počet ich zamestnancov, lekárske preventívne prehliadky (LPP) vo vzťahu k práci vykonával lekár bez špecializácie, oprávňujúcej na výkon LPP vo vzťahu k práci, chýbajúce posudky o zdravotnej spôsobilosti na výkon práce, nedostatky v archivácii zdravotnej dokumentácie, zdravotné záznamy bez pracovnej anamnézy, chýbajúca dokumentácia náhodne vybraných zamestnávateľov o výkone LPP vo vzťahu k práci.
Všetky nedostatky, ktoré boli uvedené v protokoloch z kontroly boli prerokované na ÚVZ SR za účasti konateľov jednotlivých spoločností vykonávajúcich PZS dodávateľským spôsobom a vedúcich tímov PZS, zároveň  bol dohodnutý spôsob  a termín odstránenia zistených nedostatkov. Splnenie opatrení uložených v rámci kontrol ÚVZ SR priebežne kontroluje.
V SR vykonáva  k 31.5.2010  činnosť pracovnej zdravotnej služby dodávateľským spôsobom  85 právnických osôb a fyzických osôb - podnikateľov oprávnených na túto činnosť.
Počet vydaných oprávnení (od 1.7.2006 do 31.5.2010)				            115
Počet odobraných oprávnení (od 1.7.2006 do 31.5.2010)		  	 	  29
Počet pozastavených činností obvodným úradom (od 1.7.2006 do 31.5.2010)	                1
Počet vykonaných kontrol Úradom verejného zdravotníctva SR 			  54
(od 1.1.2009 do 31.5.2010).	  							  
Kontrolu rozsahu činnosti PZS u zamestnávateľa vykonávajú priebežne príslušné regionálne úrady verejného zdravotníctva v rámci štátneho zdravotného dozoru.
Záver: Úloha bola splnená.

H) OBLASŤ  HYGIENY ŽIVOTNÉHO PROSTREDIA

Úloha č. 1.
Realizovať Akčný plán pre životné prostredie a zdravie obyvateľov SR III s osobitným dôrazom na detskú populáciu (National Environmental and Health Action Plan – NEHAP III)

Plnenie:
•	„Národná správa o stave implementácie NEHAP III v Slovenskej republike“ - Akčný plán pre životné prostredie a zdravie obyvateľov Slovenskej republiky III (National Environmental and Health Action Plan for the Slovak Republic III), ktorý bol schválený na rokovaní vlády SR dňa 11. januára 2006 uznesením č.10.  Posledný aktualizovaný NEHAP III na roky 2006 - 2010 je dôležitým nástrojom na posilnenie procesov v prospech zlepšenia environmentálneho zdravia so zapojením čo najväčšieho počtu partnerov z rôznych oblastí, ktorých ciele sa plnia v rámci jednotlivých rezortov. Rozpracováva prioritné oblasti životného prostredia a zdravia so zreteľom na zdravie detí, v ktorých rámci sú navrhnuté aktivity na zlepšenie podmienok života obyvateľov Slovenskej republiky. Základným cieľom je prostredníctvom navrhnutých aktivít jednotlivých rezortov minimalizovať riziká pochádzajúce z prostredia, ktoré môžu poškodzovať a ohrozovať zdravie ľudí, osobitne detí. Akčný plán pre životné prostredie a zdravie sa v nadväznosti na aktuálne problémy hygieny životného prostredia neustále aktualizuje každých 5 rokov. Na základe uvedeného uznesenia boli vypracované dve Národné správy o stave a implementácie NEHAP III. v Slovenskej republike a to v roku 2007 a 2009. Obe národné správy majú informatívny charakter a ich hlavnú časť tvorí vyhodnotenie aktivít v prioritných oblastiach Európskeho akčného plánu pre prostredie a zdravie detí (CEHAPE).
Záver: Úloha bola splnená.

•	Zavedenie registra sledovania úrazovosti detí a mladistvých v dôsledku vonkajších príčin – Odbor hygieny ŽP a zdravia sa problematikou úrazov zaoberá od roku 2006, kedy bol na základe záverov 4. ministerskej konferencie o životnom prostredí a zdraví, konanej v Budapešti prijatý Európsky akčný plán pre životné prostredie a zdravie detí (CEHAPE). Slovenská republika CEHAPE zapracovala do aktualizovaného Akčného plánu pre životné prostredie a zdravie obyvateľov Slovenskej republiky (NEHAP III.). Problematiku úrazovosti rieši regionálny prioritný cieľ II (RPGII), ktorý stanovuje úlohu zaviesť register sledovania úrazovosti detí a mladistvých v dôsledku vonkajších príčin na národnej úrovni. V súvislosti so zavedením registra úrazovosti v roku 2008 prebiehali rokovania medzi českou a slovenskou stranou v rámci prevzatia modelu zavedenia registra úrazovosti k vypracovaniu Národného registra detských úrazov, ako aj vypracovanie relevantnej štatistiky detských úrazov porovnateľnej s medzinárodnými databázami. 
Po oznámení Národného koordinačného výboru pre prevenciu detských úrazov o neprevzatí českého modelu registra úrazovostí v SR z dôvodu neodsúhlaseného finančného krytia, sa Ministerstvo zdravotníctva SR rozhodlo informačný systém sledovania úrazovosti detí a mladistvých zaviesť až po vytvorení 4 traumatologických centier, ktoré sú momentálne v štádiu vývoja. Celý proces vývoja traumatologických centier je usmerňovaný Ministerstvom zdravotníctva SR, Sekciou zdravia. V súčasnosti sa pripomienkuje návrh hlásenky o úraze a diskutuje sa o údajoch, ktoré by mali byť v hlásenke vedené. Tiež sa vedú diskusie o možnostiach sledovania úrazovosti detí a mladistvých prostredníctvom elektronickej karty pacienta (eHealth). Koncepcia samostatného informačného systému sledovania úrazovosti detí a mladistvých sa považuje za neaktuálnu.
V rámci edukačnej činnosti odbor HŽP v spolupráci s Ministerstvom zdravotníctva SR a WHO v roku 2007 vydal príručku s názvom „Plánovanie opatrení na ochranu detí pred možnými rizikami“, ktorá popisuje jednotlivé regionálne ciele CEHAPE vrátane problematiky úrazovosti.
Záver: Úloha bola splnená.
•	Projekt COPHES – Koordinácia aktivít zameraných na ľudský biomonitoring v celoeurópskom meradle ( na podporu RPGIV 4). –  V rokoch 2006 - 2008 ÚVZ SR participoval na medzinárodných pracovných stretnutiach smerujúcich k zavedeniu koordinovaného prístupu k ľudskému biomonitoringu na celoeurópskej úrovni. Výsledkom spolupráce bolo zapojenie SR prostredníctvom ÚVZ SR do účasti na medzinárodnom projekte COPHES. Spusteniu projektu predchádzali prípravné práce na návrhu projektu, definovaní jeho cieľov, časovom pláne úloh, pripomienkovaní a zaslaní povinných podkladov od partnerov projektu. Návrh projektu bol následne zaslaný do EK a v roku 2009 bol COPHES schválený EK na financovanie zo 7 FP. Nasledoval proces notifikácie partnerov podľa pravidiel FP7. Realizácia projektu sa oficiálne začala 1. 12. 2009, bližšie úlohy sa budú ešte špecifikovať podľa jednotlivých pracovných skupín v priebehu roka 2010. 
Záver: Úloha bola splnená.

•	Projekt „Kvalita vnútorného ovzdušia v Európskych školách; prevencia a zníženie respiračných ochorení - SEARCH - medzinárodný projekt s účasťou 6 európskych krajín (Albánsko, Bosna a Hercegovina, Maďarsko, Slovensko, Srbsko, Taliansko). Projekt bol zameraný na zisťovanie súvislostí medzi kvalitou vnútorného prostredia v školách a vznik respiračných a alergických ochorení u detí.

Aktivity projektu:
r. 2006  -	zjednotenie metodiky merania, vypracovanie a preklad dotazníkov, analýza prístrojového vybavenia, zabezpečenie technickej a personálnej pripravenosti,
r. 2007  -	výber 10 základných škôl v Bratislave (6 škôl) a v Banskej Bystrici (4 školy), v ktorých sa do riešenia projektu zapojilo spolu 1000 žiakov,  identifikácia participujúcich tried a žiakov, realizácia merania parametrov vonkajšieho a vnútorného ovzdušia škôl,  meranie vitálnej kapacity pľúc žiakov, vykonanie dotazníkového zberu údajov o školskom prostredí, o triedach a o zdravotnom stave a domácom prostredí detí  (12/2007 – 3/2008)
r. 2008  -	príprava elektronickej databázy údajov získaných dotazníkovým prieskumom, spracovanie dát z merania,  odoslanie databáz a vzoriek na analýzu do Národného inštitútu environmentálneho zdravia v Maďarsku na vyhodnotenie
r. 2009  -  	uskutočnenie medzinárodného stretnutia účastníkov všetkých participujúcich krajín v Bratislave zorganizovaného ÚVZ SR a zameraného na vyhodnotenie doterajšieho priebehu a realizácie projektu, prezentáciu praktických skúseností jednotlivých členských krajín vrátane diskusie o predbežných výsledkoch a úlohách, ktoré budú realizované v ďalšom období  (3/2009), dokončenie prípravy podkladových materiálov v slovenskom jazyku pre školiaci program zameraný na zlepšovanie vnútorného prostredia v školách  (5/2009), spracovanie a prezentácia predbežných výsledkov a skúseností z riešenia projektu na odborných seminároch
r. 2010  -  získanie ďalších odborných výstupov a výsledkov projektu ako aj tlačenej podoby školiaceho programu, ktorý bude využitý pri prezentácii výsledkov projektu  zástupcom vedenia škôl, učiteľom, prípadne ďalším zamestnancom základných škôl.      
Úrad verejného zdravotníctva SR pripravuje v nadväznosti na pripravený školiaci program prezentáciu základných výsledkov projektu, s ktorými budú zúčastnené školy oboznámené na pripravovanom seminári. Prezentácia výsledkov odbornej verejnosti sa  tiež priebežne realizuje prostredníctvom prednášok na rozličných seminároch a konferenciách.
Záver: Úloha bola splnená. 

Úloha č. 2.
Posilniť prevenciu expozície hluku v životnom prostredí prostredníctvom mapovania environmentálneho hluku

Plnenie:
Prevencia a znižovanie nežiadúcich účinkov expozície hluku z rozličných zdrojov je cieľom Smernice Európskeho parlamentu a Rady 2002/49/EC týkajúcej sa posudzovania a riadenia environmentálneho hluku, ktorá bola do právneho systému Slovenskej republiky transponovaná zákonom č. 2/2005 Z. z. o posudzovaní a kontrole hluku vo vonkajšom prostredí. 
V zmysle uvedenej legislatívy sa úloha realizuje priebežne s využitím schválených metodík ako aj metodických usmernení Úradu verejného zdravotníctva SR. Pozostáva predovšetkým zo zberu geografických a demografických údajov, údajov o doprave, meraní a výpočtov hlukovej záťaže z cestnej, železničnej a leteckej dopravy, ako aj z priemyselných zdrojov.
V roku 2007 bola zodpovednými subjektami dokončená prvá etapa vypracovania strategických hlukových máp (ďalej SHM) zahŕňajúca územie aglomerácie Bratislavy a okolie väčších pozemných komunikácií s prejazdom viac ako 6 000 000 vozidiel za rok.
Košický samosprávny kraj určil na základe stanoviska Úradu verejného zdravotníctva SR všeobecne záväzným nariadením hranice aglomerácie mesta Košice, pre ktorú by mala byť v zmysle legislatívy (SHM) vypracovaná v termíne do 30. júna 2012.
Na základe praktických skúseností z prvej etapy realizácie úloh vyplývajúcich z uvedenej smernice pripravil Úrad verejného zdravotníctva SR v spolupráci s Ministerstvom zdravotníctva SR novelu zákona č. 2/2005 Z. z. za účelom úpravy a aktualizácie vybraných ustanovení, ktorý o. i. rieši aj problematiku financovania (SHM) a akčných plánov. Uvedený návrh zákona bol v januári 2009 schválený na rokovaní vlády SR a následne prerokovaný v NR SR s termínom účinnosti od 1. 8. 2009.
V nadväznosti na vypracované (SHM) zabezpečili zodpovedné subjekty prípravu akčných plánov ochrany pred hlukom pre územia v okolí väčších diaľnic, rýchlostných ciest a ciest I. triedy. Problematickou však aj naďalej zostáva otázka financovania akčného plánu aglomerácie Bratislavy.
Informácie o (SHM), akčných  plánoch,  ako aj ďalších súvisiacich údajoch a prijatej národnej legislatíve pripravené Úradom verejného zdravotníctva SR sú v zmysle požiadaviek vyplývajúcich z uvedenej smernice priebežne odosielané aj Európskej komisii prostredníctvom Stáleho zastúpenia SR pri EÚ. 
Informácie zo (SHM) a akčných plánov sú verejnosti prístupné prostredníctvom internetovej stránky http://www.hlukovamapa.sk.
Záver:  Úloha bola splnená.

Úloha č. 3.
Realizovať opatrenia na predchádzanie ochoreniam, ktoré súvisia s užívaním pitnej vody a s využívaním prírodných vôd na kúpanie

Plnenie:
Opatrenia na predchádzanie ochoreniam, ktoré súvisia s užívaním pitnej vody a s využívaním prírodných vôd na kúpanie vyplývali orgánom verejného zdravotníctva zo zákona č. 126/2006 Z. z. o verejnom zdravotníctve a o zmene a doplnení niektorých zákonov a od júna 2007 zo zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Charakter opatrení závisel od závažnosti zistených nedostatkov v kvalite pitnej vody a prírodných vôd na kúpanie, pri prevádzkovaní verejných vodovodov a kúpalísk a predpokladaného rizika ohrozenia zdravia obyvateľstva. V prípade nevyhovujúcej kvality pitnej vody mali opatrenia charakter obmedzenia až zákazu používania vodu na pitné účely a nariadenia náhradného zásobovania s následným informovaním dotknutého obyvateľstva. 
Úlohu vykonávali všetky RÚVZ v regióne svojej pôsobnosti v rámci monitoringu a výkonu štátneho zdravotného dozoru trvale a priebežne. Účinnosť vykonaných opatrení bola následne kontrolovaná. Najčastejšou príčinou nariadenia opatrení boli povodňové situácie, kedy dochádzalo nielen k zaplavovaniu individuálnych zdrojov pitnej vody, ale aj zaplaveniu a ohrozeniu vodárenských zdrojov pitnej vody a podľa aktuálnej situácie často k zmenám pri zabezpečení zásobovania pitnou vodou. Regionálni hygienici sa ako členovia protipovodňových komisií zúčastňovali zasadnutí krízových štábov a nariaďovali v ohrozených územiach prevádzkovateľom vodovodov zvýšenú dezinfekciu vodných zdrojov a kontrolu pásiem hygienickej ochrany. Zároveň poskytovali prevádzkovateľom, obciam, médiám a širokej verejnosti pokyny na ochranu zdravia pre obyvateľov po povodniach.
Osveta a aktivity v súvislosti s predchádzaním ochoreniam súvisiacim s vodou sa okrem celoročných akcií každoročne sústreďovali na Svetový deň vody (22. marec), kedy bolo občanom a širokej verejnosti poskytované bezplatné vyšetrenie vzoriek pitnej vody z vlastných studní. Poradenstvo bolo  zamerané na význam používania zdravotne bezpečnej pitnej vody, používanie vlastných studní, úpravy vody, význam stopových prvkov pre zdravie človeka atď.
Dôraz na prevenciu ochorení súvisiacich s vodou kladie v rámci stanovených národných cieľov aj materiál Protokol o vode a zdraví k Dohovoru o ochrane a využívaní hraničných vodných tokov a medzinárodných jazier z roku 1992, ktorý Slovenská republika ratifikovala v roku 2001. V roku 2007 bolo vládou na základe aktuálnej situácie a skúseností schválených 9 nových národných cieľov, na plnení ktorých sa podieľajú spoločne rezort zdravotníctva a rezort životného prostredia. V plnení národných cieľov je potrebné pokračovať, o čom svedčí aj dotazník o plnení národných cieľov Protokolu (pilotná správa), ktorú vypracovala Slovenská republika na základe požiadavky WHO a UNECE v marci 2010. Slovenská republika sa tiež podieľala na tvorbe pokynov pre prevenciu ochorení, súvisiacich s vodou a trvale komunikuje v rámci  pracovných skupín, pôsobiacich v rámci Protokolu. 
Záver:  Úloha bola splnená.

Úloha č. 4.
Monitorovanie kvality pitných vôd u spotrebiteľa a kvality vôd na kúpanie

Plnenie:
Monitoring pitných vôd a vôd na kúpanie vykonávali všetky RÚVZ na Slovensku v rámci špecializovaných úloh verejného zdravotníctva. Monitoring zabezpečovali pracovníci odborov hygieny životného prostredia a zdravia v súlade s národnými legislatívnymi predpismi (NV SR č.354/2006 Z. z., ktorým sa ustanovujú požiadavky na vodu určenú na ľudskú spotrebu a kontrolu kvality vody určenej na ľudskú spotrebu; NV SR č. 87/2008 Z. z. o požiadavkách na prírodné kúpaliská; Vyhláška MZ SR č. 72/2008 Z. z. o podrobnostiach o požiadavkách na kvalitu vody kúpalísk, vody na kúpanie a jej kontrolu a na kúpaliská príp. VN SR č. 252/2006 Z. z. o podrobnostiach o prevádzke kúpalísk a podrobnostiach o požiadavkách na kvalitu vody kúpalísk, vody na kúpanie a jej kontrolu) a s požiadavkami, stanovenými pre vyhodnotenie údajov o pitnej vode a vode na kúpanie Európskou komisiou. Monitoring prebieha priebežne a trvale.
Plán odberu pitných vôd je zostavený tak, aby bola odberom a následným laboratórnym vyšetrením zistená kvalita vody na každom spotrebisku verejných vodovodov. Výsledky laboratórnych rozborov odobratých vzoriek vody pitnej vody u spotrebiteľa boli každoročne spracované programom VYDRA a zhodnotené NRC pre pitnú vodu pri RÚVZ v Košiciach v národnej Hodnotiacej správe z výsledkov monitorovania kvality pitnej vody dodávanej spotrebiteľom z verejných vodovodov v SR. Na začiatku roku 2009 bola ďalej Európskej komisii predložená Správa Slovenskej republiky o kvalite vody určenej na ľudskú spotrebu za roky 2005 – 2007, vypracovaná na základe požiadavky článku 13 smernice Rady 98/83/ES o kvalite vody určenej na ľudskú spotrebu. Správa bola spracovaná ÚVZ SR na základe podkladov poskytnutých všetkých RÚVZ a podkladov z Výskumného ústavu vodného hospodárstva. V období rokov 2008 – 2009 sa realizoval projekt Informačný systém o kvalite vody určenej na ľudskú spotrebu, ktorý bol financovaný z prostriedkov EÚ. V rámci projektu bol vytvorený nový informačný systém o pitnej vode v súlade s požiadavkami súčasnej legislatívy SR a EÚ, ktorý umožňuje spracovanie údajov a výstupov pre potreby SR a reportingu voči EK a sprístupnenie informácií o kvalite pitnej vody pre verejnosť. Informačný systém bol do prevádzky spustený v januári 2010.
Aktuálne sa do legislatívneho procesu na základe požiadaviek praxe predkladá novela NV SR č.354/2006 Z. z..
V oblasti vôd na kúpanie bola NV SR č. 87/2008 Z. z. v roku 2008 implementovaná smernica Európskeho parlamentu a Rady 2006/7/ES o riadení kvality vody určenej na kúpanie, ktorou sa zrušuje smernica 76/160/EHS. V súvislosti s každoročným monitoringom a reportingom kvality vôd na kúpanie sa každoročne do EK pred začiatkom sezóny predkladá aktuálny  zoznam vôd vhodných na kúpanie (kúpaliská vyhlásené KÚŽP v zmysle vodného zákona). Kvalita ich vôd na kúpanie je sledovaná aj v súlade s európskymi požiadavkami. V súvislosti s implementáciou článku 6 smernice boli v spolupráci s rezortom životného prostredia zahájené práce na vytvorení profilov vôd, ktoré  je povinná každá členská krajina vytvoriť do 24. marca 2011.  
Okrem toho orgány verejného zdravotníctva monitorujú kvalitu vody na kúpanie podľa národných požiadaviek na prírodných aj umelých kúpaliskách nielen počas letnej kúpacej sezóny, ale aj počas celého roka. Pred  zahájením sezóny každoročne ÚVZ SR vypracúva pokyny pre zabezpečenie monitoringu a výkonu štátneho zdravotného dozoru nad vodou na kúpanie a na základe podkladov RÚVZ pripravuje Správu o pripravenosti na LTS. Na zabezpečenie informovanosti obyvateľstva o kvalite vody na kúpanie a o prevádzke kúpalísk počas sezóny slúži od roku 2008 Informačný systém o kúpaliskách a kvalite vody na kúpanie a týždenné aktualizácie počas kúpacej sezóny t.j. od 15. júna do 15. septembra vždy pred víkendom. Po ukončení sezóny ÚVZ SR vypracúva za uplynulý rok národnú hodnotiacu Správu o sledovaní hygienickej situácie na  prírodných a umelých kúpaliskách a Správu Slovenskej republiky o kvalite vody určenej na kúpanie pre Európsku komisiu
Záver:  Úloha bola splnená.

Úloha č. 5
Zaviesť informačný systém založený na indikátoroch životného prostredia a zdravia pre potreby monitorovania vývoja a stavu environmentálneho zdravia

Plnenie:
V roku 2006 pokračovala realizácia medzinárodného projektu ENHIS 2. Projekt na medzinárodnej úrovni bol oficiálne skončený 31.10. 2007. Výsledkom bolo publikovanie medzinárodnej správy, ktorá zhodnotila situáciu v environmentálnom zdraví v európskom meradle a vytvorenie webovskej domovskej stránky informačného systému o životnom prostredí a zdraví, ktorá funguje doteraz. V roku 2008 sa medzinárodná správa preložila do slovenského jazyka a v tlačenej podobe distribuovala relevantným partnerom.
Dňa 1. júla 2008 bol predložený národný projekt Informačný systém životného prostredia a zdravia na regionálnej úrovni. Cieľom tohto projektu je zaviesť informačný systém v oblasti životného prostredia a zdravia, ktorý je založený na zbere a spracovaní údajov o indikátoroch ako nástroja pre hodnotenie stavu environmentálneho zdravia na národnej aj regionálnej úrovni. Cieľom je taktiež implementácia aktivít WHO (Svetovej zdravotníckej organizácie) z predchádzajúceho medzinárodného projektu a rozširovanie už existujúcich informácií, ktoré sa zozbierali v ENHIS2-e. Na zabezpečenie šírenia informácií o stave indikátorov životného prostredia a zdravia v Európe sa publikovali správy tzv. factsheets o stave indikátorov životného prostredia a zdravia v slovenskom jazyku na domovskej stránke Úradu verejného zdravotníctva SR.
http://www.uvzsr.sk/priloha.html/592280/3/enhis_sk_factsheets.pdf?html=1. 
Štúdia uskutočniteľnosti tzv. feasibility study, ktorá bola zameraná na selekciu indikátorov životného prostredia a zdravia bola ukončená a zoznam indikátorov, ktorý sa bude sledovať je uvedený v projekte. V súčasnosti sa pracuje s metodikou vypracovania indikátorov životného prostredia a zdravia, ktorá bude v slovenskom jazyku predložená jednotlivým regionálnym úradom verejného zdravotníctva ako podklad k realizácii jednotlivých cieľov v projekte. Medzi ďalšie plánované aktivity patrí ustanovenie pracovnej skupiny, pracovné stretnutie s členmi pracovnej skupiny, zozbieranie relevantných informácií o stave indikátorov životného prostredia a zdravia na regionálnej úrovni, zozbieranie dát z prípadových štúdií, tvorba analýzy vyhodnocujúca dostupnosť dát na regionálnej úrovni.
V rokoch 2008 – 2009 sa mapoval výber vhodných indikátorov  a relevantný zber údajov na regionálnej úrovni. V roku 2010 sa na základe spracovaných údajov pilotne spracuje indikátor úrazovosti na regionálnej úrovni.
Záver: Úloha bola splnená.

Úloha č. 6
Vydávanie odborných publikácií SZO z rôznych oblastí environmentálneho zdravia

Plnenie:
	V rokoch 2006 – 2010 boli vydané nasledovné letáky, príručky a brožúry: letáky „Čo robiť počas horúčav?“, „Prevencia a zníženie respiračných ochorení – príspevok na 5. ministerskú konferenciu o životnom prostredí a zdraví v Parme, 2010“ príručka „Plánovanie opatrení na ochranu detí pred možnými rizikami“, brožúry: “ Fakty o životnom prostredí a zdraví v Európe (ENHIS)“, „Ochrana environmentálneho zdravia – prehľad o situácii na Slovensku“.
 	Záver: Úloha bola splnená.

L) LABORATÓRNE ZLOŽKY OBJEKTIVIZÁCIE FAKTOROV ŽIVOTNÝCH PODMIENOK

Úloha č. 1.
Zabezpečovať rozvoj laboratórnych zložiek úradov verejného zdravotníctva.

Plnenie:
Laboratórne odbory na objektivizáciu faktorov životných podmienok sú zriadené na 10 úradoch verejného zdravotníctva. Všetky sú akreditované SNAS-ILAC podľa STN EN ISO/ IEC 17 025:2005 a úspešne prešli procesom reakreditácie alebo dohľadu  nad dodržiavaním podmienok akreditácie. Laboratóriá ÚVZ SR sú reakreditované s platnosťou do roku 2013 a  počet akreditovaných skúšok v oblasti laboratórneho skúšania, fyzikálneho merania, interpretácie výsledkov je 160 laboratórnych skúšok a meraní a 17 postupov odberov vzoriek. Tento počet skúšok znamená, že chemické, fyzikálne a biologické laboratóriá sú schopné objektivizovať spoľahlivými, presnými a  overenými  metódami 357 ukazovateľov hygienickej nezávadnosti ovzdušia, vôd, potravín, kozmetiky, predmetov bežného používania a fyzikálnych faktorov prostredia. Na každom z ostatných 9 vybraných RÚVZ je priemerne akreditovaných 80 laboratórnych skúšok, ktorými sa na každom RÚVZ analyzuje priemerne 140 ukazovateľov kvality životných podmienok obyvateľstva a na akreditáciu sa pripravujú ďalšie novozavádzané analytické metódy. Laboratóriá riešia 17 projektov a programov verejného zdravotníctva, objektivizujú faktory životného a pracovného prostredia pri výkone štátneho zdravotného dozoru a pri úradnej kontrole potravín. Jednou z týchto úloh je úradná kontrola obsahu rezíduí pesticídov v detskej a dojčenskej výžive podľa smerníc EÚ 2006/125/EC a 2006/141/EC prijatých v rámci dohovoru s krajinami EU o kontrole obsahu rezíduí pesticídov v dojčenskej a detskej výžive. Ročne sa vyšetrí cca 80 vzoriek potravín. V súčasnosti je zavedených 136 druhov pesticídov a zavádzajú sa analýzy ďalších druhov, ktorých sledovanie sa vyžaduje v rámci sledovania zdravotnej bezpečnosti detskej a dojčenskej výživy. Na analýzy sa používa plynová chromatografia s využitím detektorov ECD a  PFPD, GC/MS/MS s tripletquadrupolom a GC/MS/MS s iónovou pascou a LC/MS/MS. Laboratóriá úradov verejného zdravotníctva boli vybavené novou laboratórnou technikou, niektorá technika však už zostala zastaraná a potrebuje obnovu. Rozvoj laboratórií sa zabezpečuje aj odborným rastom pracovníkov. Pracovníci chemických, fyzikálnych, biologických a mikrobiologických laboratórií sa zúčastňujú na odborných seminároch a konferenciách, kde prezentujú výsledky  laboratórií  verejného zdravotníctva. Vzdelávajú sa formou kurzov, školení a konzultácií najmä prostredníctvom Slovenskej zdravotníckej univerzity a ÚVZ SR. 
Rozvoj laboratórií bol zabezpečený na úrovni dostupných finančných prostriedkov. Tieto sa využili efektívne na skvalitnenie prístrojového vybavenia laboratórií, rast odbornej úrovne pracovníkov a na  rozvoj medzinárodných kontaktov a spolupráce. Efektívnosť rozvoja sa odráža v objeme a kvalite výsledkov laboratórnych rozborov pri objektivizácii faktorov životných podmienok na ochranu, podporu a rozvoj verejného zdravia.
Záver: Úloha splnená

Úloha č. 2.
Zabezpečovať činnosť národných referenčných centier (NRC) vo verejnom zdravotníctve

Plnenie:
V oblasti objektivizácie faktorov životných podmienok je  vo verejnom zdravotníctve zriadených 15 NRC. Tri z nich boli zriadené v tomto období. Všetky NRC pracujú na vysokej odbornej a technickej úrovni, sú akreditované v zmysle STN EN ISO/IEC 17 025. Centrá zabezpečujú chemické, biologické a fyzikálne analýzy faktorov prostredia s vplyvom na zdravie, pre výkon štátneho zdravotného a úradnej kontroly potravín, pre riešenie programov a projektov verejného zdravotníctva, spolupracujú s medzinárodnými vedeckými a odbornými inštitúciami a plnia úlohy vyplývajúce zo záväzkov EÚ. NRC sú zároveň metodickými centrami pre jednotlivé odborné oblasti vo verejnom zdravotníctve.
NRC pre mikrobiológiu životného prostredia je zapojené do činnosti EÚ siete národných referenčných laboratórií členských štátov EÚ v úradnej kontrole potravín podľa čl. 33 ods. 1 nariadenia Európskeho Parlamentu a Rady č. 882/2004 o úradných kontrolách pre oblasť : 
•	Listeria monocytogenes (sídlo komunitného NRC Agence Francaise De Sécurité Sanitaire des Aliments, Maisons-Alfort, FR)
•	Koagulázapozitívne stafylokoky  (sídlo komunitného NRC Agence Francaise De Sécurité Sanitaire des Aliments, Maisons-Alfort, FR)
•	Escherichia coli vrátane VTEC (sídlo komunitného NRC Instituto Superiore di Sanita, Roma, IT)
NRC sa zúčastňuje na medzinárodných štúdiach: Sérotypizácia Listeria  monocytogenes a PCR typizácia v rámci ktorej sa určujú sérotypy Listeria monocytogenes sklíčkovou aglutináciou a zároveň navrhujú a skúšajú nové priméry pre metódu polymerázovej reťazovej reakcie vhodných na PCR serotypizáciu Listeria monocytogenes a iných mikroorganizmov významných z hľadiska ochrany zdravia. 
Vedúca NRC pre mikrobiológiu životného prostredia je členkou pracovnej skupiny pre biologické riziká za SR v EK SV PS pre oblasť mikrobiológie potravín. Zúčastňuje sa prípravy legislatívy v oblasti mikrobiologických kritérií na potraviny a pripomienkovania materiálov týkajúcich sa biologickej bezpečnosti potravín (materiály Codex Alimentarius). 
Vedúca NRC pre hydrobiológiu je národným reprezentantom medzinárodnej siete na sledovanie a výskum cyanobaktérií CYANONET. V rámci tejto činnosti sa vykonáva prieskum výskytu sinicových (cyanobaktériových) vodných kvetov na rekreačných a vodárenských nádržiach na území Slovenska. Vykonávajú sa komplexné biologické, ekotoxikologické a chemické analýzy cyanobaktériovej biomasy, ktorá môže byť nebezpečná produkciou toxínov a alergénov a ohrozovať zdravie rekreantov na prírodných kúpaliskách a najmä obyvateľstvo zásobované pitnou vodou upravovanou z povrchových zdrojov (vodárenských nádrží) ohrozených premnoženými cyanobaktériami. Laboratórium v ÚVZ SR je jediným laboratóriom na Slovensku, ktoré vykonáva takúto komplexnú diagnostiku cyanobakérií akreditovanými metódami. Sledovanie výskytu týchto organizmov a prognózy ich rozvoja sú jednou zo základných požiadaviek Smernice Európskeho parlamentu a Rady 2006/7/ES o riadení kvality vody určenej na kúpanie pri vytváraní profilu každej prírodnej rekreačnej lokality vyhlásenej za kúpaciu oblasť.
Vedúci NRC pre neionizujúce žiarenie zastupuje Slovenskú republiku v pracovnej skupine pre limitné hodnoty vystavenia širokej verejnosti elektromagnetickým poliam pre Odporúčanie Rady 1999/519/ES.
NRC pre legionely v životnom prostredí je zaradené do siete 33 krajín EU/EFTA a kandidátskych krajín projektu EWGLI  (European Working Group for Legionella Infections) na externé sledovanie kvality analýz legionel vo vodách v medzinárodnej EQA (Environmental Quality Analyses) schéme. NRC je jediným laboratóriom na Slovensku, ktoré akreditovanými metódami dokáže izolovať a sérologicky identifikovať legionely v životnom prostredí. V súčasnosti rieši úlohu Legionely a améby v zdravotníckych zariadeniach, nebytových budovách a oddychových zónach, v rámci ktorej kontroluje zamorenosť budov zdravotníckych zariadení legionelami. 
NRC pre genotoxikológiu sleduje každý rok od februára do októbra peľovú situáciu v Bratislave a pravidelne v týždenných intervaloch  informuje o stave kontaminácie ovzdušia peľom jednotlivých sezónne kvitnúcich druhov rastlín na webovej stránke www.uvzsr.sk a  www.zdravie.sk a do tlačových agentúr SR a tiež podáva hlásenie koordinačnému centru v RÚVZ Banská Bystrica, ktoré reportuje správu o stave peľovej situácie na Slovensku do európskej peľovej databázy vo Viedni.
NRC pre expozičné testy xenobiotík sleduje expozíciu zamestnancov rôznym chemickým faktorom v pracovnom prostredí sledovaním týchto faktorov a ich metabolitov v biologickom materiáli akreditovanými metódami. Spolupracuje s klinickými pracoviskami pri otravách ťažkými kovmi a vykonáva odhad expozície operátorov, zamestnancov a rezidentov prípravkom na ochranu rastlín.
NRC pre ekotoxikológiu a NRC pre hydrobiológiu sú jediné laboratóriá na Slovensku, ktoré akreditovanými metódami komplexne riešia problematiku toxicity pitnej vody a vôd na kúpanie. V súvislosti s ochranou zdravia obyvateľov pri kúpaní zabezpečujú vo vybraných lokalitách pre všetky RÚVZ v SR stanovenie akútnej toxicity vzoriek povrchovej vody, vody z prírodných kúpalísk, surovej vody, pitnej vody, vodného kvetu, resp. zahusteného planktónu. 
ÚVZ SR každý rok organizuje Dni národných referenčných centier vo verejnom zdravotníctve, na ktorých sa prezentuje činnosť a výsledky NRC. 
Záver: Úloha splnená

Úloha č. 3
Vypracovať analýzu a štúdiu uskutočniteľnosti vytvorenia informačnej siete laboratórií verejného zdravotníctva, miesta a úlohy laboratórií ÚVZ SR, RÚVZ a NRC.

Plnenie:
V roku 2007 bola vypracovaná analýza a harmonogram plnenia úlohy, s cieľom prípravy materiálov pre vytvorenie informačnej siete laboratórií verejného zdravotníctva. 
Záver: Úloha bola splnená.

Úloha č. 30
Rozhodujúcim zámerom vlády bude rozvoj informatizácie systému zdravotníctva na všetkých úrovniach. Vláda zabezpečí legislatívne a inštitucionálne podmienky na realizáciu informačných a komunikačných systémov, ktoré zásadným spôsobom napomôžu zlepšovať kvalitu, nákladovú efektivitu a časovú dostupnosť služieb.  V tejto oblasti bude vláda podporovať projekt informatizácie zdravotníctva a postupne realizovať ciele národnej eHealth stratégie.

1.	Aktualizovať  dokumenty:
a.	Koncepciu rozvoja informačnej sústavy zdravotníctva. 
b.	Koncepciu informatizácie zdravotníctva (Slovak eHealth National Strategy).

Termín:  priebežne 2006 až 2010

Plnenie:
Zabezpečovanie uvedenej úlohy začalo ihneď po schválení Rozpracovania PVV SR prípravou aktualizácie a spracovaním návrhov zásadných koncepčných dokumentov
Vyššie uvedené dokumenty nadväzujú na východiskové dokumenty predošlej vlády SR pre oblasť informatizácie zdravotníctva, schválené uznesením gremiálnej porady ministra zdravotníctva   č. 66/GP zo dňa 6. februára 2006: 
•	Koncepciu rozvoja informačnej sústavy zdravotníctva, 
•	Koncepciu informatizácie zdravotníctva SR (Slovak eHealth National Strategy).
V nadväznosti na výsledky rokovaní týkajúcich sa finančného zabezpečenia rozvoja informatizácie v rezorte zdravotníctva z prostriedkov ŠR a štrukturálnych zahraničných fondov EÚ na splnenie vyššie uvedenej úlohy bol vypracovaný a uznesením č. 218/GP zo dňa 4.7.2007 schválený materiál „Koncepcia informatizácie zdravotníctva na roky 2007 až 2010“. Materiál je aktualizáciou uvedených v bode 1. písm. a) a b) a obsahuje návrh hlavných zámerov a nových úloh informatizácie zdravotníctva SR na obdobie počnúc rokom 2007, ktoré spolu súvisia a vzájomne na seba nadväzujú. 
V zmysle bodu B. b) uvedeného uznesenia Odbor informatiky (OI) navrhol a predložil Sekcii financovania (SF) variantné riešenia potreby finančných zdrojov na realizáciu schválenej koncepcie na rok 2007. Následne po oznámení možnosti financovania realizácie koncepcie zo strany SF riaditeľ OI predložil na rokovanie gremiálnej porady Akčný plán informatizácie zdravotníctva.
Materiál „Koncepcia informatizácie zdravotníctva na roky 2007 až 2010“ bol podľa     § 3 ods. 2 písm. a) zákona č. 275//2006 Z.z. o informačných systémoch verejnej správy a o zmene a doplnení niektorých zákonov predložený Ministerstvu financií SR (MF SR) na schválenie.
Informácie o priebehu a výsledkoch realizácie Koncepcie boli spracované v „Správe o stave informatizácie v rezorte zdravotníctva“ a materiál predložený na rokovanie vlády SR. 
V nadväznosti na uznesenie vlády SR č. 191 z  26.3.2008 prijaté k „Správe o stave informatizácie v rezorte zdravotníctva“ pripravil OI  dokument „Strategické ciele eHealth – kľúčový nástroj informatizácie verejnej správy v oblasti zdravotníctva na Slovensku“ (Strategické ciele eHealth v SR), ktorý definuje v súlade z rozpracovaným PVV SR na podmienky rezortu zdravotníctva, ciele národnej eHealth stratégie.
Predmetný dokument v súlade s vládou SR schválenými dokumentmi „Strategické ciele informatizácie verejnej správy“ a  „Národná koncepcia informatizácie verejnej správy“ spresňuje zameranie informatizácie zdravotníctva a jej postavenie v rámci budovania eGovernmentu v SR. Materiál obsahuje aktualizované všetky podúlohy, uvedené v úlohe č. 30 PVV SR. Súčasťou materiálu je tiež návrh zabezpečenia zdrojov financovania realizácie strategických cieľov eHealth. Dokument prešiel vnútrorezortným pripomienkovým konaním a v súlade s uznesením gremiálnej porady č.190/GP zo dňa 5.6.2008 bol predložený na medzirezortné pripomienkové konanie (MPK), ktoré prebiehalo do 18.6.2008. Po skončení MPK bol finálny materiál v stanovenom termíne do 30.6.2008 predložený na rokovanie vlády SR a následne schválený uznesením vlády SR č. 497 zo dňa 16.7.2008.
Citovaným uznesením vlády SR boli schválené nasledujúce Strategické ciele eHealth v SR: 
C1:  Vytvorenie legislatívneho a normatívneho rámca eHealth, 
C2:   Vytvorenie bezpečnej infraštruktúry pre realizáciu vízie a poslania eHealth, 
C3:  Informatizácia procesov a služieb v systéme zdravotníctva z verejných zdrojov,
C4:  Podpora nových procesov a foriem zdravotnej starostlivosti a zdravotníckych služieb.
OI na základe bodu B.5 uznesenia vlády SR č. 331/2008 k návrhu Národnej koncepcie informatizácie verejnej správy (NKIVS) v súlade s princípmi uvedenými v NKIVS  a podľa záväzného metodického pokynu č. MF/020272/2008-133 spracoval v stanovenej forme, určenom rozsahu a obsahu materiál „Návrh Koncepcie rozvoja ISVS“ (KRIS) za rezort zdravotníctva. Tento materiál po vnútrorezortnom pripomienkovom konaní (VPK) a schválení v gremiálnej porade ministra zdravotníctva SR bol v stanovenom termíne do 30.9.2008 predložený MF SR na schválenie.
Predložený „Návrh Koncepcie rozvoja ISVS“ za rezort zdravotníctva bol podmienkou pre stanovenie priorít realizácie NKIVS, jej finančné zabezpečenie a prideľovanie finančných prostriedkov na riešenie príslušných projektov.
Návrh Koncepcie obsahoval informácie o plánovaných integrovaných informačných systémoch 
-	Národný zdravotnícky informačný systém (NZIS),
-	Národný zdravotnícky portál(NZP),
ktoré budú obsahovať a zastrešovať všetky ostatné informačné systémy a podsystémy v zdravotníctve podľa dokumentu „Strategické ciele eHealth“.
Následne prebehlo spresnenie obsahu a formy vyplneného dotazníka KRIS podľa pokynov zainteresovaných pracovníkov MF SR, v súlade so strategickými cieľmi informatizácie verejnej správy v oblasti zdravotníctva na Slovensku. Na základe posúdenia upraveného Návrhu Koncepcie rozvoja ISVS za rezort zdravotníctva a jeho súladu s metodickým pokynom Protokolom o vyhodnotení návrhu Koncepcie zo dňa 13.3.2009 MF SR schválilo Koncepciu rozvoja informačných systémov Ministerstva zdravotníctva SR.
V nadväznosti na vyššie uvedené dokumenty OI ukončil práce na finalizácii základného východiskového dokumentu „Katalóg potrieb a služieb eHealth“ pre spracovanie štúdií realizovateľnosti strategických zámerov eHealth, ktorých spracovanie pripravilo MF SR v spolupráci s MZ SR. Vypracovaný materiál sa precizoval v Komisii eHealth formou pripomienkových konaní, za účasti všetkých členov, zástupcov zainteresovaných inštitúcií. Finálny materiál bol v priebehu januára 2009 predložený na VPK a následne prerokovaný a chválený uznesením č. 30/GP zo dňa 10.2.2009 na GP. 
MZ SR v roku 2009 predložilo žiadosť o nenávratný finančný príspevok (NeFP) v rámci Operačného programu Informatizácia spoločnosti (ďalej „OPIS“), prioritnej osi 1 Elektronizácia verejnej správy a rozvoj elektronických služieb na národný projekt: Elektronické služby zdravotníctva. 
V súlade s harmonogramom sa začala riešiť 1. etapa eHealth v rámci OPIS (elektronické objednávanie pacientov, ePreskripcia a eMedikácia, elektronická zdravotná knižka).

•	eZK - Elektronická zdravotná knižka občana (EZK)
Zmyslom EZK je poskytnúť občanovi a jeho ošetrujúcim zdravotníckym pracovníkom súhrn zdravotných informácií, relevantných v procese diagnostiky, liečebnopreventívnej starostlivosti     a rehabilitácie s cieľom poskytnúť mu zdravotnú starostlivosť v čo najvyššej možnej kvalite          a bezpečnosti, pri vysokej dostupnosti a minimalizácii zaťaženia prijímateľa zdravotnej starostlivosti (ZS). Tieto informácie posunú občana z polohy pasívneho prijímateľa zdravotnej starostlivosti do pozície informovaného pacienta, ktorý sa stane partnerom pre svojho ošetrujúceho lekára.
EZK bude sekundárnou zdravotnou dokumentáciou – t.j. elektronickou formou výpisu zo zdravotnej dokumentácie (§ 24 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov). Nebude nahrádzať zdravotnú dokumentáciu vedenú príslušnými PZS (primárnu zdravotnú dokumentáciu) v zmysle platnej legislatívy. EZK zabezpečí kontrolovaný a diferencovaný prístup k súhrnu podstatných, zdravotne relevantných informácií čerpaných zo zdravotnej dokumentácie vedenej u jednotlivých PZS.
Zámerom projektu je pripraviť a v postupných krokoch zaviesť do užívania EZK ako zdroj zdravotných informácií pre občana a jeho  ošetrujúceho lekára, ktoré sú relevantné v procese diagnostiky, stanovenia terapeutického plánu,  terapie a rehabilitácie. Zavedenie EZK do praxe poskytne verejnosti informačný nástroj, ktorý umožní zefektívniť a zvýšiť úroveň kvality poskytovanej zdravotnej starostlivosti.
Ciele projektu:    
-	Navrhnúť štruktúru, obsah a rozsah zdravotných údajov zaznamenávaných v EZK.
-	Navrhnúť spôsob poskytnutia súhlasu a určiť úrovne prístupu pre jednotlivých užívateľov EZK.
-	Získať podporu a spoluprácu medicínskej verejnosti – predovšetkým lekárov primárnej zdravotnej starostlivosti, hlavných odborníkov MZ SR,  odborných spoločností a stavovských združení  pre myšlienku zavedenia EZK.
Vlastníkom EZK bude občan, ktorý bude aj určovať kedy, komu a v akom rozsahu bude jeho súhrnná zdravotná dokumentácia jednotlivým poskytovateľom zdravotnej starostlivosti (PZS) prístupná, cez tzv. manažment súhlasu (consent management).
Informácie z EZK budú ukladané u Národného operátora eHealth (NOeH). Informácie budú ukladané v takej forme, aby bez súhlasu občana boli nepoužiteľné (anonymizované, šifrované) a to aj pri priamom náhodnom získaní záznamov inou osobou.
•	ePreskripcia, eMedikácia
high level plán projektu, resp. projektové etapy a ich trvanie
(od 8/2009 do 5/2010)
Etapa 1
-	Informovanie sa o liekovej interakcii
-	Informovanie sa o dostupnosti lieku, doplatkoch a alternatívach
Etapa 2
-	Informovanie sa o mieste výskytu a možnosti dodávky lieku
-	Informovanie sa o medikačnej histórii pacienta
-	Zápis medikačného záznamu lekárňou
Etapa 3
-	Zápis medikačného záznamu lekárom
-	Informovanie o elektronickom recepte
-	Vydanie elektronického receptu - jednorazové
-	Vydanie lieku na základe receptu
-	Zneplatnenie receptu
-	Obnovenie receptu
Etapa 4
-	Poskytnutie informácií z expertného lekárskeho systému pre podporu rozhodovania                  v preskripčnom procese
-	Vydanie elektronického receptu - dlhodobé časové obdobie
•	eAlokácia
high level plán projektu, resp. projektové etapy a ich trvanie (v príprave)
Etapa 1
-	Poskytnutie zoznamu poskytovateľov zdravotnej starostlivosti
-	Informovanie sa o absolvovaných očkovaniach
-	Zápis vykonania očkovania
-	Generovanie pripomienky naplánovanej zdravotnej činnosti 
-	Generovanie upozornenia na spustenie procesu zdravotného výkonu
-	Zápis naplánovania termínov a vyšetrení pacientov
Etapa 2
-	Podanie žiadanky na objednanie sa k lekárovi primárnej ZS
-	Zmena objednania sa (presun/zrušenie)
-	Vydanie rozhodnutia o prijatej žiadanke
-	Podanie žiadanky na objednanie sa k špecialistovi / špeciálne vyšetrenie
-	Vydanie žiadanky na objednanie sa k špecialistovi / špeciálne vyšetrenie
-	Generovanie termínov na očkovanie vzhľadom na povinný očkovací plán
Etapa 3
-	Vydanie odporúčania na prijatie do sekundárnej ústavnej zdravotnej starostlivosti
-	Podanie žiadanky o zdravotný výkon v rámci terciárnej zdravotnej starostlivosti
-	Vydanie žiadanky o zdravotný výkon v rámci terciárnej zdravotnej starostlivosti
-	Informovanie sa o poradí v čakacej listine
-	Zmena čakacej listiny
-	Poskytnutie zoznamu laboratórií pre výber
-	Podanie žiadanky na laboratórne vyšetrenie
-	Manažment identity vzorky pri odbere
-	Manažment identity vzorky pri vyšetrení
-	Informovanie PZS o výsledkoch analýzy
Etapa 4
-	Podanie sprievodnej zdravotnej dokumentácie
-	Podanie spätnej zdravotnej informácie
Prototypy eZK, ePrespripcie, eMedikácie a eAlokácie boli prezentované 27. mája 2010 na konferencii Zdravotnícka informatika 2010. Boli dané na verejnú diskusiu, podnety sa v NCZI zbierajú a analyzujú.
Aktuálny stav Programu eHealth a termíny ukončenia, schválenia, resp. realizácie
-	Dňa 16.7.2008 vláda SR schválila dokument Strategické ciele eHealth – kľúčový nástroj informatizácie verejnej správy v oblasti zdravotníctva.
-	Dňa 4.2.2009 komisia eHealth a MZ SR schválilo materiál Katalóg potrieb a služieb eHealth v5.
-	Dňa 28.2.2009 bola vypracovaná firmou ADL a následne schválená Štúdia uskutočniteľnosti prioritná os č.1, eSO eHealth služby občanom.
-	Dňa 31.3.2009 bola vypracovaná firmou KPMG a následne schválená Štúdia uskutočniteľnosti projektov eHealth Míľnik 2, vysokoúrovňová procesná analýza.
-	Dňa 31.8.2009 bola vypracovaná a schválená ÚV žiadosť o nenávratný finančný príspevok pre I. vlnu eHealth.
-	Dňa 1.4.2010 bol spustený projekt e SO1 eHealth služby občanom s časovým horizontom 31.3.2012 – konzorcium Ness-Lynx ako víťaz verejného obstarávania podpísalo zmluvu s MZ SR ako prijímateľom NFP z OPIS.

Súčasné aktivity:
-	Vypracovanie Štúdia uskutočniteľnosti – Architektonický rámec a programový management (technická štúdia uskutočniteľnosti).
-	 Príprava 2. vlny projektov eHealth a príprava podkladov na projekty 2. vlny eHealth.
-	NCZI s podporou technickej asistencie (TA) firmy IBM zadefinovala hlavné funkcie Programovej kancelárie, zadefinovala jej procesné fungovanie, čím vytvorila predpoklady na zahájenie činnosti tejto Programovej kancelárie. Spustenie činnosti Programovej kancelárie sa plánuje od 1.1.2010. Poslaním Programovej kancelárie je zabezpečenie riadenia programu implementácie eHealth a realizuje konsolidačné projekty pre zlepšenie aktuálnych procesov. 
V rámci Programu eHealth priebežne zrealizovalo nasledujúce kľúčové operatívne/analytické úlohy, ktoré sú východiskom pre realizáciu celého programu:
-	Vypracovanie Štúdie realizovateľnosti implementačných projektov Programu eHealth.
-	Spracovanie vysokoúrovňovej procesnej analýzy a vypracovanie procesného modelu. 
-	Vytvorenie architektonického rámca vrátane dátovej infraštruktúry a stanovenie krátkodobých   priorít Programu. 
-	Definovanie kompetencií, agend a príslušných procesov vybraných subjektov rezortu Ministerstva zdravotníctva SR vo vzťahu k eHealth.
-	Realizácia projektu prípravy legislatívnych zmien pre implementáciu Programu eHealth
-	Projekt Zabezpečenie plnenia požiadaviek zákona č. 428/2002 Z. z. o ochrane osobných údajov v znení neskorších predpisov v rámci Programu implementácie eHealth.
-	Vytvorenie pilotnej infraštruktúry pre eHealth.
Na rozšírenie odbornej pôsobnosti a skvalitnenie činnosti bol uznesením č. 23/GP zo dňa 27.1.2009 novelizovaný štatút a zloženie Rady ministra zdravotníctva SR pre zdravotnícku informatiku a štatistiku.
Záver: Úloha sa priebežne plní.

2.	Pripraviť návrhy legislatívnych predpokladov na úspešnú realizáciu zdravotníckej reformy v oblasti informatiky a návrhy legislatívnych opatrení a návrhov znenia ustanovení do  príslušných zákonov a iných, súvisiacich všeobecne záväzných právnych prepisov. 
Termín: priebežne 2006 až 2010

Plnenie:
C1: Vytvorenie legislatívneho a normatívneho rámca eHealth
Dôležitým predpokladom  dosiahnutia strategických cieľov eHealth je realizácia potrebných legislatívnych opatrení na úrovni zákonnej a podzákonnej, pretože eHealth sa priamo či nepriamo dotkne viacerých zákonov v pôsobnosti i mimo pôsobnosti MZ SR a iných legislatívnych noriem. 
Úloha sa rieši a zabezpečuje v nadväznosti na výsledky realizácie projektov koncom roka 2006. Jej plnenie pokračuje aj v ďalšom období, v nadväznosti na výsledky riešení plánovaných nových projektov pre oblasť eHealth.
Návrhy legislatívnych predpokladov na úspešnú realizáciu zdravotníckej reformy v oblasti informatiky a návrhy legislatívnych opatrení a návrhov znenia MZ SR zapracovalo do nasledujúcich noviel legislatívnych predpisov:
-	Zákon č. 576/2004 Z.z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov, (vládny návrh novely zákona   č. 576/2004 Z. z. schválila Národná rada Slovenskej republiky 6. decembra 2007),
-	Zákon č. 578/2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov, s cieľom vytvoriť potrebné legislatívne podmienky pre ďalší rozvoj informatizácie zdravotníctva.
Novely zákonov nadobudli účinnosť dňom 1.1.2008 - úloha bola splnená.
Od 3. júna 2009 prebieha analýza súčasného stavu legislatívy a analýza požiadaviek na legislatívu vyplývajúcich z jednotlivých projektov pre realizáciu projektu eHealth. Na základe tejto analýzy budú špecifikované presné úpravy všeobecne záväzných právnych predpisov platných v Slovenskej republike, ktoré je potrebné vykonať pre implementáciu programu eHealth. Dňa 3.8.2009 boli riadiacemu výboru odovzdané materiály fázy 01.
Pre úspešné zavedenie všetkých komponentov eHealth bude nevyhnutné štandardizovať technickú infraštruktúru zdravotníctva,  interoperabilitu používaných informačných systémov (SOA princípy, Web Services, XML, ...), ako aj prijať  niektoré súvisiace štandardy (HL7, SNOMED, HISA, ...).
V období od 30.6.2009 do 30.9.2009 bola dokončená aplikácia na podporu tvorby registra výkonov. Softvérová aplikácia, založená na internetových technológiách bola nainštalovaná do prostredia NCZI, prebehlo otestovanie aplikácie, vyškolenie používateľov aplikácie a pilotná prevádzka v rámci ktorej sa napĺňal register zdravotných výkonov tými výkonmi, ktoré boli už pripravené a schválené. Táto aplikácia, ktorá je súčasťou jednotnej referenčnej údajovej základni rezortu (JRÚZ) je k 28.9.2009 pripravená na používanie. Plánuje sa jej ďalšie rozširovanie vo vzťahu k zadefinovanej normotvorbe kódov zdravotných výkonov. 
Návrhy štandardov informatizácie zdravotníctva a návrhov na  implementáciu štandardov pripravené v roku 2007 v rámci plnenia úlohy boli zapracované do Návrhu vyhlášky Ministerstva zdravotníctva Slovenskej republiky, ktorou sa vyhlasujú štandardy pre zdravotnícke informačné systémy. Návrh vyhlášky bol dňa 1.2.2008 predložený na VPK. Na základe pripomienok z VPK a následných konzultácií bol prijatý záver, že predmetnú problematiku bude treba legislatívne upraviť dvomi samostatnými vyhláškami a to pre oblasť informatiky a oblasť štatistiky.
Následne  boli vypracované nasledujúce legislatívne dokumenty:
-	Návrh vyhlášky Ministerstva zdravotníctva  Slovenskej republiky, ktorou sa ustanovujú štandardy pre zdravotnícku informatiku,
-	Návrh vyhlášky Ministerstva zdravotníctva  Slovenskej republiky, ktorou sa ustanovujú štandardy pre zdravotnícku štatistiku
a predložené na VPK.
Po realizácii úprav a doplnení materiálu podľa zaslaných pripomienok boli návrhy vyhlášok predložené a schválené na rokovaniach gremiálnej porady ministra zdravotníctva SR uzneseniami č. 18/GP zo dňa 27.1.2009 a č. 31/GP zo dňa 10.2.2009 a následne predložené na medzirezortné pripomienkové konanie (MPK), ktoré bolo ukončené 26.5.2009.
V rámci plnenia tejto úlohy bol vypracovaný aj Návrh vyhlášky Ministerstva zdravotníctva Slovenskej republiky, ktorou sa ustanovujú podrobnosti vedenia zdravotnej dokumentácie v elektronickej forme a podrobnosti súvisiace s vedením Národného registra prijímateľov zdravotnej starostlivosti a Národného registra základných zdravotných údajov. Návrh vyhlášky bol dňa 7.2.2008 predložený na VPK. Následne prebehla úprava a doplnenie materiálu podľa zaslaných pripomienok.
Okrem vyššie uvedených legislatívnych predpisov sa v súčasnej dobe pripravuje tiež Návrh vyhlášky Ministerstva zdravotníctva Slovenskej republiky, ktorou sa ustanovujú podrobnosti týkajúce sa poskytovania údajov súvisiacich s preventívnymi prehliadkami Národnému centru zdravotníckych informácií.
NCZI pristúpilo po personálnych zmenách k systémovému prístupu riešenia úloh eHealth, čoho súčasťou je aj analýza doterajších zberov dát a ich opodstatnenosť. Súčasťou je aj zistenie možnosti poskytovania údajov súvisiacich s preventívnymi prehliadkami. 
Procesno-funkčná analýza zdravotníctva má za úlohu popísať procesy v zdravotníctve s nadväznosťou na funkčnosť jednotlivých služieb, ktoré majú  byť informatizované. Výstupy takejto analýzy sú nevyhnutné pre následný návrh procesného modelu eHealth a architektúry riešenia eHealth.
C2: Vytvorenie bezpečnej infraštruktúry pre realizáciu vízie, poslania a strategických cieľov eHealth

Zabezpečenú infraštruktúru dosiahneme dobudovaním sieťovej infraštruktúry, vybudovaním infraštruktúry pre identifikáciu a riadenie prístupu, ako aj vybudovaním infraštruktúry pre výmenu zdravotníckych informácií. Cieľom dobudovania sieťovej infraštruktúry je vybavenie poskytovateľov zdravotnej starostlivosti potrebným hardvérovým, sieťovým a základným softvérovým vybavením, ktoré umožní ich vzájomnú komunikáciu.
Vytváranie bezpečnej infraštruktúry pre realizáciu vízie, poslania a strategických cieľov eHealth bude v súlade so schválenou Národnou koncepciou informatizácie verejnej správy s cieľom dodržať súlad s eGovernment architektúrou, podporovať interoperabilitu systémov, jednotné riadenie prístupu, eID, archiváciu a ďalšie funkčné atribúty.
Prebieha realizácia nasledujúcich podporných projektov a aktivít 1. vlny eSO
•	Bezpečnosť a ochrana OÚ
Potreba ochrany osobných údajov v zdravotnej dokumentácii na základe zákona č. 428/2002 Z. z. o ochrane osobných údajov v znení neskorších predpisov vychádza z nasledujúcich schválených dokumentov:
a)	Vypracované a schválené Strategické ciele eHealth.
b)	Vypracovaný a schválený katalóg potrieb a služieb eHealth.
c)	Vypracované a schválené štúdie uskutočniteľnosti v rámci OPIS.
Informatizácia procesov a služieb v rezorte zdravotníctva, budovanie medzinárodnej interoperability v projekte epSOS, EHR a budovanie elektronického zdravotného záznamu jednoznačne definuje, že budú spracovávané aj osobitné kategórie osobných údajov. Zámerom projektu je z následne poznaných faktov vypracovať pre prevádzkovateľov, ktorí sú zo zákona zodpovední za bezpečnosť osobných údajov bezpečnostné projekty. Príslušné bezpečnostné projekty budú obsahovať súhrn primeraných technických, organizačných a personálnych opatrení zodpovedajúcich spôsobu spracúvania osobných údajov.
Realizačné etapy
I)	Analýza aktuálneho stavu 
a)	Analýza aktuálneho stavu plnenia požiadaviek zákona č. 428/2002 Z. z. v rezorte zdravotníctva v rozsahu osobných údajov pacientov v zdravotných záznamoch. (4.9. – 31.12.2009)
b)	Bezpečnostné projekty na jestvujúce systémy (4.9. – 31.12.2009)
Táto realizačná etapa bola v plánovanom termíne splnená.
II)  Analýza stavu po implementácii eHealth 
a)	Vypracovanie bezpečnostného zámeru v rozsahu Programu implementácie eHealth (ďalej len PieH). (1.12.2009 – 28.02.2010).
b)	Analýza bezpečnosti plánovaných IS v rámci PieH. (1.02.2010 – 31.07.2010).
c)	Návrh štruktúry bezpečnostných smerníc pre jednotlivé typy plánovaných IS v rámci PieH. (1.05.2010 – 31.08.2011).
d)	Návrh legislatívnych opatrení. (1.10.2009 –31.01.2011).
e)	Špecifikácia požiadaviek na bezpečnostné kapitoly realizačných projektov v rámci Programu implementacie eHealth. (4.09.2009 – 31.08.2011).
Realizačná etapa sa priebežne plní.
•	Pilotná infraštruktúra
Rozsah projektu, ktorý je súčasťou Programu implementácie eHealth (PIeH), je vymedzený jeho strategickými cieľmi, ktoré vyplývajú z dokumentu Strategické ciele eHealth - kľúčový nástroj informatizácie verejnej správy v oblasti zdravotníctva na Slovensku.
Realizačné etapy: 
-	Vytvorenie pilotnej infraštruktúry pre eHealth a súvisiacich služieb v oblasti bezpečnosti pilotnej infraštruktúry a v oblasti zabezpečenia vývojového/testovacieho prostredia eHealth. 
-	Návrh v oblasti bezpečnosti pilotnej infraštruktúry eHealth bude obsahovať bezpečnostný monitoring IS MZ SR a NCZI súvisiacich s eHealth, firewalling príslušných IS a ich perimetra, správu príslušných bezpečnostných komponentov a bezpečnostné mechanizmy umiestnené na komponentoch IS. 
-	Rozsah návrhu v oblasti bezpečnosti pilotnej infraštruktúry pozostáva z návrhu architektúry riešenia, z návrhu bezpečnostného riešenia vrátane detailne špecifikovaných komponentov a zo špecifikácie vývojových a implementačných prác. 
-	Návrh v oblasti vývojového/testovacieho prostredia bude obsahovať špecifikáciu funkcionality vývojového a testovacieho prostredia pre eHealth a špecifikáciu technického riešenia pre vývojové a testovacie prostredie. 
-	Rozsah návrhu v oblasti vývojového/testovacieho prostredia návrh architektúry vývojového           a testovacieho prostredia pre eHealth, metodiku vypracovania technického riešenia pre vývojové   a testovacie prostredie, špecifikáciu vývojových a implementačných prác.
-	Technická realizácia pilotnej infraštruktúry.
Súčasťou tohto projektu je aj projekt Pilotná bezpečnostná a bezpečnostne relevantná infraštruktúra eHealth.
Pilotná infraštruktúra: 
V priebehu decembra bola realizovaná dodávka hardvérového a softvérového vybavenia pre Pilotnú infraštruktúru. V priebehu januára a februára 2010 bola sieťová infraštruktúra hardvérovo skompletizovaná a inštalovaná v rámci dátového centra (DC)        MZ SR. 
 Z rozsahu implementačných prác projektu prebehli konfiguračné a implementačné práce         v uvedených oblastiach projektu: 
-	vytvorenie prostredia pre správu bezpečnostných komponentov, 
-	bezpečnosť perimetra vývojového/testovacieho centra, 
-	bezpečnostné zóny vývojového/ testovacieho prostredia,
-	sieťové systémy detekcie/ prevencie prienikov, 
-	AV ochrana a HIPS.
V období február a marec 2010 boli implementované a inštalované systémy centrálneho monitorovania bezpečnosti pre obidve prostredia. 
V priebehu marca a apríla 2010 budú pokračovať implementačné práce, ladenie  bezpečnostných nastavení a celkovej funkčnosti systému a testovacia prevádzka:      
-	centrálne monitorovanie bezpečnosti vývojového/ testovacieho prostredia, 
-	integrácia nepodporovanej aplikácie vývojového/ testovacieho, 
-	centrálne monitorovanie bezpečnosti  pre MZ SR/NCZI, 
-	integrácia nepodporovanej aplikácie  prostredia  MZ SR/NCZI, 
-	Hardening komponentov vývojového/ testovacieho prostredia.
Úloha je splnená.
V čase apríl až jún 2010 sa v rámci zdokonaľovania IS MZ SR vykonali nasledujúce práce:
-	migrácia dát Správy registratúry, dokumentov a kont užívateľov do domény health.local,
-	komplexná rekonfigurácia siete na MZ SR,
-	organizačné a technické zabezpečenie školení a prezentácií na novú Správu registratúry na MZ SR,
-	príprava a technické zabezpečenie pre nasadenie novej webovej stránky MZ SR,
-	príprava a technická podpora pre inštaláciu video konferenčného zariadenia na MZ SR.
Úloha sa priebežne plní.
•	Návrh a realizácia vybraných bezpečnostných opatrení NCZI ako národného operátora
Realizačné etapy s časovým horizontom 12/2009 až 11/2010:
-	Analýzy bezpečnostných rizík NCZI a návrh možných opatrení
-	Ochrana osobných a dôverných údajov spracovávaných v údajovej základni NCZI
-	Návrh a realizácia opatrení objektovej bezpečnosti NCZI
-	Realizácia opatrení objektovej bezpečnosti NCZI prebieha, bude ukončená do 30.6.2010.
Úloha sa priebežne plní, resp. bude splnená pred novembrom 2010.
C3:  Informatizácia procesov a služieb v systéme zdravotníctva z verejných zdrojov
•	   NZP – Národný zdravotný portál  jednotné miesto v sieti internet pre prístup                          k zdravotníckym informáciám pre laickú aj odbornú verejnosť, vrátane účastníkov zdravotnej starostlivosti. NZP bude spĺňať relevantné štandardy prístupnosti         a funkčnosti,
•	   NZIS – Národný zdravotný informačný systém integrácia systémov NCZI, ÚDZS, verejného zdravotníctva, NTS, ZP poskytujúci  funkčnosť  spracovania a výmeny zdravotníckych záznamov v elektronickej podobe (základné registre, EHR, EDS, dáta pre urgentnú medicínu, PACS, ePrescription),
•	   HIN – Zdravotná informačná sieť,
•	   NZDC – Národné zdravotné dátové centrum.
NCZI bude ako celok poskytovať služby občanom a ostatným zúčastneným v procesoch             v zdravotníctve. Informatizáciou týchto procesov a služieb bude zároveň pokrytá sféra prierezových aj všeobecných agend MZ SR, NCZI, ÚDZS, ÚVZ. Takto postavená koncepcia budovania NZIS vytvorí dobré predpoklady na dobudovanie informačných systémov poskytovateľov zdravotnej starostlivosti (PZS) a ich prepojenie s ďalšími subjektami  v zdravotníctve.
Podľa plánu NCZI na rok 2009 prebehla príprava podkladov pre verejné obstarávanie    1. vlny eHealth eSO, prioritné oblasti. V súčasnosti prebieha realizácia projektov.
Národný zdravotný portál bude predstavovať jednotné miesto (rozhranie) v sieti internet pre prístup k zdravotníckym informáciám pre laickú aj odbornú verejnosť vrátane účastníkov zdravotnej starostlivosti, t.j. bude určený pre občanov, zdravotníckych pracovníkov s zahraničných návštevníkov SR.
NZP bude spĺňať relevantné štandardy prístupnosti a funkčnosti, pričom ním poskytovanú funkcionalitu možno rozčleniť na nasledovné dve časti:
-	   Web NZP bude sprístupňovať informácie prostredníctvom autentifikovaného interaktívneho webového rozhrania všetkým účastníkom verejnej zdravotnej starostlivosti.
-	   Rozhrania NZP predstavujú množinu web služieb, ktorých prostredníctvom sú eGovernment služby NZIS sprístupnené pomocou zabezpečených prenosov subjektom verejnej správy (štátnej správy a samosprávy), ako aj eGovernment portálu.
Dôveryhodnosť a aktuálnosť informácií uverejňovaných na NZP zabezpečí redakčná rada NZP zložená z odborníkov viacerých zdravotníckych inštitúcií. Obsah bude hierarchicky a tematicky prehľadne usporiadaný, čitateľsky príťažlivý s variabilitou jeho prezentácie. Dôraz sa kladie na aktuálnosť, správnosť, transparentnosť a úplnosť informačného obsahu NZP. Bolo vpracovaných a následne schválených 8 quick wins. Prototyp NZP Prototyp NZP bol predstavený v 27. mája 2010 na konferencii Zdravotnícka informatika 2010. Bol daný na verejnú diskusiu, podnety sa zbierajú a analyzujú. Pokračuje jeho napĺňanie relevantnými informáciami.
Informatizácia procesov a služieb v systéme zdravotníctva musí byť implementovaná v súlade so schválenou Národnou koncepciou informatizácie verejnej správy (NKIVS), pričom Národný zdravotný informačný systém (NZIS) bude prepojený na informačné systémy mimo rezortu zdravotníctva a bude využívať základné registre a súvisiace spoločné moduly, ako aj spĺňať iné požiadavky definované v NKIVS v rozsahu vzťahu medzi eHealth a eGovernment, ktorý je uvedený v NKIVS.
Cieľ projektu
Vybudovať prezentačnú vrstvu eHealth vo forme NZP a poskytnúť v nej služby:
-	   prijímateľom zdravotnej starostlivosti (prehľad o predpísaných liekoch a poskytnutých zdravotných výkonoch, informácie o PZS a ZP, objednávanie sa u lekára),
-	   občanom poskytnúť všeobecne prístupné medicínske informácie a informácie z oblasti verejného zdravotníctva,
-	  darcom (požiadavky NTS),
-	  odbornej verejnosti (platná legislatíva, štandardy, odporúčania, odborné dianie),
-	  PZS (prezentácia poskytovaných služieb, prípadne ePreskripcia),
-	  ZP (prezentácia svojich služieb),
-	  verejnému zdravotníctvu (informácia o svojich aktivitách).
C4: Podpora nových procesov a foriem zdravotnej starostlivosti
Podpora a definovanie nových procesov a foriem zdravotnej starostlivosti je dôležitá už teraz, aby sa pri návrhu štandardov, infraštruktúry a informačných systémov zohľadnili aj požiadavky na novo pripravované procesy a služby v záujme efektívneho vynakladania
finančných prostriedkov.
Záver: Úloha obsahujúca strategické ciele C1 až C4 sa priebežne plní.

3.	Pripraviť štandardy informatizácie zdravotníctva, pripraviť návrh na  implementáciu štandardov pre kódovanie a výmenu správ systémom autorizovanej komunikácie (HL7, SNOMED, ICPC-2, ISO 21549). 
Termín:  do 31.12.2007
Plnenie:
Úloha sa zabezpečovala súbežne s predchádzajúcou úlohou. Jej plnenie pokračovalo v nadväznosti na výsledky riešení plánovaných nových projektov pre oblasť eHealth v priebehu roka 2007. Úloha bola splnená a ukončená v stanovenom termíne 31.12.2007.
Záver: V súčasnosti sa splnenie tejto úlohy prehodnocuje.

4. Národný zdravotný informačný systém (NZIS) – projektová aktivita v gescii MZ SR pozostávajúca z častí:
a.	Sféra registra MZ SR – pozostávajúca z informačných systémov: Register účastníkov zdravotnej starostlivosti; Identifikačné karty (zdravotnícki pracovníci, poistenci); Individuálny účet klienta; Kategorizačný register liekov a zdravotníckych pomôcok; Elektronická preskripcia; Elektronický zdravotný záznam,
b.	Sféra prierezových agend rezortu zdravotníctva – pozostávajúca z informačných systémov: Dátový sklad; Štatistiky a údaje pre výskum; Systém podpory rozhodovania,
c.	Sféra všeobecných agend MZ SR – pozostávajúca z informačných systémov: Ekonomický informačný systém; Intranet; Administratívny informačný systém.
Termín:  aktivita s horizontom plnenia 30.6.2010

Plnenie:
Úloha je zapracovaná do aktualizovaného Akčného plánu Stratégie informatizácie spoločnosti   podmienkach SR pre roky 2007 až 2009 za rezort zdravotníctva (AP) a bude predmetom riešenia projektov, zameraných na zabezpečenie eHealth riešení v rozsahu ich finančného zabezpečenia.
Súčasťou plnenia úlohy je aj riešenie projektu „Návrhu aplikačnej a technickej infraštruktúry pre realizáciu štandardizácie registrov v zdravotníctve Slovenskej republiky“ (TAHIS II), ktorý zabezpečuje IBM v súlade s uzavretou zmluvou.
Výstupmi doterajšieho riešenia predmetného projektu sú nasledujúce dokumenty:
1.	Analýza súčasného stavu
2.	Návrh architektúry a technického zabezpečenia registrov
3.	Návrh globálnych zásad výstavby softwarového zabezpečenia
4.	Technické projekty a plány implementácie.
Riešenie vyššie uvedeného projektu je zamerané aj na nasledujúce časti predmetnej úlohy:
-	Register prijímateľov zdravotnej starostlivosti,
-	Register poskytovateľov zdravotnej starostlivosti,
-	Register zdravotníckych pracovníkov,
-	Register liekov,
-	Register zdravotníckeho materiálu a pomôcok,
-	Register zdravotných výkonov.

NCZI v súčasnosti prehodnocuje výsledky riešenia TAHIS II. Dňa 4.12.2008 bola zahájená Situačná analýza IT infraštruktúry NCZI.
Jednotná referenčná údajová základňa rezortu (JRÚZ) –  zahájenie v júni 2009, časový horizont ukončenia 1. etapy je naplánovaný na 30.9.2010.
Obsahuje nasledovné registre:
Administratívne registre:
-	Národný register poskytovateľov zdravotnej starostlivosti
-	Národný register zdravotníckych pracovníkov (podľa zdravotníckych povolaní)
-	Národný registra prijímateľov zdravotnej starostlivosti
Zdravotné registre:
-	Národný register pacientov s onkologickým ochorením
-	Národný register pacientov s vrodenými chybami srdca
-	Národný register pacientov so srdcovocievnymi ochoreniami
-	Národný register pacientov s cievnou mozgovou príhodou
-	Národný register pacientov s diabetes mellitus typ 1
-	Národný register pacientov s chronickým ochorením pľúc
-	Národný register pacientov s vrodenou vývojovou chybou
-	Spracovanie zoznamu zomretých a príčin smrti z podkladov ŠÚSR a ÚDZS
-	Tuberkulózny register
Na základe požiadavky projektu JRÚZ RZ prebieha v súčasnosti vytvorenie prostredia pre testovanie importu údajov do projektu JRÚZ RZ. Z hľadiska ochrany osobných údajov projekt potrebuje testovaciu Oracle databázu vytvorenú z produkčnej databázy tak, aby obsahovala len potrebné údaje, ktorých prenos sa bude testovať.
Záver: Úloha sa priebežne plní.

5.	Národný zdravotnícky portál (NZP) – projektová aktivita v gescii MZ SR  pozostávajúca z častí:
a.	Účastníci zdravotnej starostlivosti – pre prístup účastníkov verejnej zdravotnej starostlivosti.
b.	Verejná správa – pre prístup organizácií verejnej správy, t. j. štátnej správy a samosprávy.
Termín: aktivita s horizontom plnenia 30. 6. 2010

Plnenie:
Úloha je zapracovaná do aktualizovaného Akčného plánu Stratégie informatizácie spoločnosti   podmienkach SR pre roky 2007 až 2009 za rezort zdravotníctva (AP) a bude predmetom riešenia projektov, zameraných na zabezpečenie eHealth riešení v rozsahu ich finančného zabezpečenia.
Súčasťou plnenia uvedenej úlohy je vypracovaný „Návrh pilotného riešenia „Národného zdravotného portálu – časť Vydávanie licencií pre poskytovateľov zdravotnej starostlivosti na VÚC“, schválený uznesením č. 219/GP zo dňa 4.7.2007. Návrh je orientovaný na riešenie a zabezpečenie bodu 5. b) predmetnej úlohy.
NZP  je zahrnutý v koncepčnom materiáli „Strategické ciele eHealth – kľúčový nástroj informatizácie verejnej správy v oblasti zdravotníctva na Slovensku. V zmysle sváleného materiálu v súčasnej dobe NCZI pripravuje podmienky na riešenie tohto projektu.
Záver: Úloha sa priebežne plní.

6.	Infraštruktúra a integračná vrstva – projektová aktivita v gescii MZ SR pozostávajúca z častí:
a)   Datacentrum MZ SR  - zriadenie a vybudovanie výpočtového strediska.
a)	Infraštruktúra – budovanie technologických predpokladov podporujúcich úspešnú prevádzku NZIS a NZP – a to: Internetizácia (účastníci zdravotnej starostlivosti vybavení vysokorýchlostným prístupom do internetu); VPN – Infraštruktúra virtuálnych privátnych sietí;  PKI – Infraštruktúra pre elektronický podpis.
b)	Integrácia – budovanie rozhrania, cez ktoré sa môžu  NZIS a NZP integrovať so svojim okolím, ktoré možno kategorizovať do dvoch skupín:
-	Skupina všeobecných registrov (Register obyvateľstva SR; Obchodný register SR; Živnostenský register SR). Podľa Národnej koncepcie informatizácie verejnej správy, ktorá vychádza zo zákona o informačných systémoch verejnej správy          a zároveň podporuje plnenie programového vyhlásenia vlády z augusta 2006,         s indikatívnym časovým horizontom implementácie do roku 2013 to budú Register fyzických osôb, Register právnických osôb a podnikateľov, Register priestorových informácií a Register adries.
-	Skupina špecifických zdravotníckych agend – špecifické zdravotnícke agendy, ktoré nebudú integrálnou súčasťou NZIS a NZP, ako napr.: Registrácia liekov a zdravotných pomôcok (v referáte ŠÚKL); Systém skorého zdravotného varovania (v referáte ÚVZ SR); Telemedicína  (Diagnostika, Terapia – aplikačná podpora tzv. „medicíny na diaľku“).
Termín: aktivita s horizontom plnenia 30. 6. 2010

Plnenie:
Úloha je zapracovaná do aktualizovaného Akčného plánu Stratégie informatizácie spoločnosti   podmienkach SR pre roky 2007 až 2009 za rezort zdravotníctva (AP) a bude predmetom riešenia projektov, zameraných na zabezpečenie eHealth riešení v rozsahu ich finančného zabezpečenia.
Súčasťou plnenia úlohy aj riešenie projektu „Návrhu aplikačnej a technickej infraštruktúry pre realizáciu štandardizácie registrov v zdravotníctve Slovenskej republiky“ (TAHIS II), ktorý zabezpečuje IBM v súlade s uzavretou zmluvou.
Výstupmi riešenia predmetného projektu sú materiály uvedené v hodnotení úlohy č. 4.
V rámci projektu Konsolidácia intranetu dostalo NCZI časť potrebných finančných prostriedkov na zriadenie a vybudovanie výpočtového strediska, úloha sa rieši v zmysle novej vízie riešenia eHealth  v NCZI.
V roku 2008 a v  priebehu prvého štvrťroku 2009 prebiehali práce na dokončovaní DC a odstraňovanie kolaudačných závad. DC bolo odovzdané na konci prvého štvrťroku 2009. Po odovzdaní priestorov nového DC sa zahájili práce na obstarávaní serverov za účelom konsolidácie IS na MZ SR. Servery pre účel konsolidácie IS na MZ SR boli dodané aj s dôvodov hospodárskej krízy v novembri 2009. Po dodaní serverov sa zahájila montáž a inštalácie serverov, ktoré trvali do konca februára 2010. V priebehu marca 2010 prebiehajú inštalačné a konfiguračné práce na intranete MZ SR.
Úloha je plnená v rámci koncepcie projektu Feasibility study, ktorý určil ďalší postup riešenia.
Uznesením gremiálnej porady ministra zdravotníctva SR č. 255/GP zo dňa 29.7.2008 bol schválený materiál „Návrh zabezpečenia aktívnej účasti Slovenskej republiky v pilotnom projekte eHealth „Smart Open Services – Open eHealth Initiative for s European Large Scale Pilot of Patient Summary and Electronic Prescription““. Zástupcom Slovenska v tomto projekte je NCZI.
Cieľom predmetného projektu, ktorý sa oficiálne začal 1.7.2008 a bol neskôr pre zjednodušenie názvoslovia premenovaný na projekt s názvom „epSOS“ je vytvorenie praktického eHealth rámca pre IKT infraštruktúru, ktorý by umožnil prístup k pacientskej zdravotnej dokumentácii, zatiaľ v oblasti sumára pacientských dát a elektronickej preskripcie, medzi európskymi zdravotnými systémami. Trvanie projektu epSOS je plánované do roku 2011 a Slovensko očakáva, že svojou účasťou na ňom získa relevantné informácie o štandardoch umožňujúcich v budúcnosti interoperabilitu informačných systémov pre zdravotníctvo na medzinárodnej úrovni.
Aktívna účasť NCZI v predmetnom projekte už má prvé výsledky, centrálnemu technickému koordinátorovi boli v decembri 2008 zaslané prvé materiály, hodnotiace národné plány a riešenia v oblasti eHealth a hodnotiace právnu a regulačnú situáciu v Slovenskej republike súvisiacu s predmetom projektu epSOS.
Ako sa NCZI postupne zapájalo do riešenia ďalších úloh v rámci projektu epSOS, vznikla potreba úzkej koordinácie slovenskej časti tohto projektu s konkrétnymi projektmi budovania Národnej komunikačnej infraštruktúry pre informatizáciu zdravotníctva (nazývanej aj národný eHealth). Pod pojmom Národná komunikačná infraštruktúra sa v tomto prípade rozumie skupina navzájom prepojených interoperabilných informačných systémov, ktoré na národnej úrovni zhromažďujú, spracovávajú a poskytujú skupiny informácií typu „Pacientský sumár“ a „Elektronická preskripcia“. 
V rámci projektu epSOS sa na Slovensku bude budovať národná časť Medzinárodnej komunikačnej infraštruktúry. Komplexná Medzinárodná komunikačná infraštruktúra sa bude skladať z jednotlivých národných častí, ktoré v rámci projektu epSOS vybudujú jeho účastníci a bude slúžiť na medzinárodnú výmenu skupín informácií typu „Pacientský sumár“ a „Elektronická preskripcia“. Slovenská časť spomínanej Medzinárodnej komunikačnej infraštruktúry bude dostávať skupiny informácií typu „Pacientský sumár“ a „Elektronická preskripcia“ od vyššie spomínanej Národnej komunikačnej infraštruktúry. Keďže v projekte epSOS sú stanovené termíny, do kedy musí byť slovenská časť Medzinárodnej komunikačnej infraštruktúry pripravená na poskytovanie skupín informácií typu „Pacientský sumár“ a „Elektronická preskripcia“ do zahraničia a pritom potrebná Národná komunikačná infraštruktúra zatiaľ nie je vybudovaná v potrebnom rozsahu, je nutné koordinovať projekt epSOS s čiastkovými projektmi budovania Národnej komunikačnej infraštruktúry tak, aby sa dodržali termíny stanovené v projekte epSOS. 
Koordinácia čiastkových projektov budovania Národnej komunikačnej infraštruktúry a projektom epSOS prebehla začiatkom apríla 2009.
V polovici júna 2009 došlo k preplánovaniu jednotlivých etáp projektu epSOS na medzinárodnej úrovni, čím sa doba projektu epSOS predĺžila o 6 mesiacov. V tom čase sa na medzinárodnej úrovni v rámci projektu epSOS riešili úlohy jednotlivých pracovných balíčkov pracovnej domény č. 3. Zástupcovia NCZI v projekte epSOS sa aktívne podieľali na riešení úloh v oblasti architektúry budúcej Medzinárodnej komunikačnej infraštruktúry, v rámci sémantickej interoperability a v rámci zabezpečenia prenášaných dát prostredníctvom Medzinárodnej komunikačnej infraštruktúry. NCZI zároveň podalo ponuku na testovací región pre projekt epSOS v rámci Slovenska.
V priebehu tretieho štvrťroka 2009 sa NCZI aktívne podieľalo na riešení konkrétnych úloh projektu epSOS, hlavne v oblastiach:
-	Identifikácia a autentizácia pacienta, zdravotníckeho profesionála, problematika pacientského súhlasu a audit,
-	Ostatné parametre ochrany dát (dôvernosť, integrita a dostupnosť pacientských dát),
-	Sémantická interoperabilita.
Aktivita slovenských riešiteľov v rámci projektu epSOS sa v spomínanom období v porovnaní s predchádzajúcimi obdobiami zvýšila, nakoľko sa začali riešiť úlohy, za riešenie ktorých priamo zodpovedáme. No i v ostatných pracovných balíčkoch projektu epSOS boli slovenskí riešitelia aktívni – prispievali hlavne hodnotením vytvorených dokumentov a účasťou na telekonferenciách a osobných stretnutiach riešiteľov.
Vzhľadom na skúsenosti z prvého roka trvania projektu epSOS NCZI preplánovalo svoju účasť v jednotlivých pracovných balíčkoch projektu epSOS tak, že svoju účasť navýšilo a pristúpilo i k práci v pracovných balíčkoch, na ktorých sa dovtedy podľa pôvodného plánu nepodieľalo.
V dňoch 23.9.2009 a 24.9.2009 prebehlo hodnotenie prvého roku projektu epSOS na úrovni EK. Oficiálne výsledky hodnotenia zatiaľ nie sú k dispozícii, obecne sa však dá povedať, že EK hodnotí doterajší priebeh projektu epSOS pozitívne. Voči účasti NCZI v projekte neboli vznesené počas tohto hodnotenia žiadne námietky ani nám nič nevytýkali.
OI MZ SR predložil v mesiaci júl 2009 do gremiálnej porady ministra zdravotníctva SR odpočet za prvý rok účasti NCZI v medzinárodnom projekte epSOS.
V poslednom štvrťroku 2009 sa na medzinárodnej úrovni projektu epSOS ďalej pokračovalo v riešení stanovených úloh. Na projekte epSOS sa i naďalej aktívne podieľali slovenskí riešitelia. Vedenie slovenskej časti projektu epSOS zahájilo prípravu dokumentov špecifikujúcich slovenskú národnú časť Národného kontaktného bodu (NCP). Definitívne špecifikácie spoločných elektronických služieb (špecifikácie elektronických štandardov, ktoré sa budú používať pri medzinárodnej komunikácii, špecifikácia referenčnej terminológie a pod.) budú k dispozícii koncom januára 2010.
V prvom štvrťroku 2010 došlo na medzinárodnej úrovni k oneskoreniu očakávaných technických špecifikácií pre národné kontaktné body. Priebežne sa riešili veľké skupiny otvorených položiek, ktoré zostali z už uzavretých pracovných balíčkov, zodpovedných za technické špecifikácie konkrétnych oblastí (komunikácia, bezpečnosť, sémantická interoperabilita). Slovensko sa na medzinárodnej úrovni aktívne podieľa hlavne na práci spoločnej skupiny pre dokončenie technických špecifikácií a na práci pracovného balíčka zodpovedného za ohodnotenie projektu. Slovensko dostalo za úlohu aj prípravu testovania vzájomnej komunikácie jednotlivých národných kontaktných bodov   (v rámci projektu epSOS sa zaužíval názov Projektathon). Projektathon by sa mal uskutočniť koncom roka 2010 v Bratislave.
Na území Slovenska paralelne prebiehajú prípravy na budúcich pilotných pracoviskách a pripravuje sa projekt na vybudovanie podpornej infraštruktúry na prepojenie národných pilotných pracovísk s národným kontaktným bodom.
V priebehu druhého štvrťroka 2010 sa pracovníci NCZI naďalej aktívne podieľali na práci projektu epSOS. V tomto období na medzinárodnej úrovni prebiehali práce hlavne v oblasti konsolidácie požiadaviek na spoločné služby, ktoré budú musieť zabezpečiť všetky národné kontaktné body nasadené do pilotného testovania a príprava pilotných pracovísk.
Na Slovensku bežala intenzívna príprava projektov Projektathon a Slovenský epSOS. Projekt Slovenský epSOS zabezpečí realizáciu prepojenia slovenského národného kontaktného bodu s infraštruktúrou tých poskytovateľov zdravotnej starostlivosti, ktorí sa zúčastnia pilotného testovania. Projekt Slovenský epSOS bude prebiehať v NCZI a začať by sa mal v júni 2010.
Projekt Projektathon bol spomínaný už v predchádzajúcom texte. Termín konania Projektathonu v Bratislave bol zatiaľ orientačne stanovený na koniec novembra 2010.
Záver: Úloha sa priebežne plní 
Komplexný záver: Hlavné úlohy sa priebežne plnia a jednotlivé podúlohy sú rozpracované a postupne sa riešia.

Úloha č. 31
Dôležitým zámerom vlády bude podpora nových, objektívnejších úhradových mechanizmov za výkony v zdravotníctve.

1. Zavedenie systému DRG ako úhradového mechanizmu pre lôžkové zdravotnícke zariadenia.
Termín: do 31.12.2010

Plnenie:
Zavedenie systému DRG ako úhradového mechanizmu pre lôžkové zdravotnícke zariadenia si v prvom rade vyžaduje pripraviť legislatívne prostredie  -  vydať kompletný katalóg zdravotných výkonov a zoznam zdravotných výkonov indikovaných pri jednotlivých chorobách. Až následne sa môže pristúpiť k ďalšiemu kroku, ktorým je kategorizácia výkonov,  výber klasifikačného systému pre DRG, vypracovanie metodiky zavádzania DRG, zavedenie jednotného informačného systému  na spracovanie  databázy údajov  pre systém DRG pre všetkých poskytovateľov zdravotnej starostlivosti a zdravotné poisťovne.   
Listom č. 22311-1/2009 – M požiadal minister zdravotníctva predsedu vlády SR o predĺženie termínu splatnosti tvorby katalógu/zoznamu zdravotných výkonov do 30. septembra 2010, k čomu získal súhlas dňa 28.10.2009.
Záver: Úloha sa priebežne plní

2.	Zavedenie váženej kapitačnej platby ako úhradového mechanizmu pre všeobecných lekárov 
Termín:  do 31.12.2010

Plnenie: 
Uznesením č. 277/GP/  bol schválený odklad termínu plnenia podúlohy č. 2 „Zavedenie váženej kapitačnej platby ako úhradového mechanizmu pre všeobecných lekárov“ do 30.06.2010. 
Na splnenie tejto podúlohy bolo nutné požiadať o opakovaný odklad termínu z dôvodu zabezpečenia dostatočného finančného krytia z prostriedkov štátneho rozpočtu, ktoré zatiaľ neboli na tieto účely Ministerstvom financií SR pridelené, a preto bo navrhnutý nový termín plnenia predmetnej úlohy z 31. decembra 2009 na 30. júna 2010.
Ide najmä o prostriedky na zabezpečenie jednotného informačného systému na spracovanie databázy údajov pre poskytovateľov zdravotnej starostlivosti a zdravotné poisťovne, bez ktorého nie je možné túto podúlohu realizovať. Pre rok 2010 Ministerstvo zdravotníctva SR opätovne požiadalo Ministerstvo financií SR o navýšenie prostriedkov zo štátneho rozpočtu v súvislosti s plnením úlohy 31 programového vyhlásenia vlády SR v čiastke 6 mil. Eur., ktoré nebolo akceptované. Týmto dochádza k ohrozeniu plnenia úlohy 31 ako celku. 

Plnenie v roku 2010:
Plnenie tejto úlohy bezprostredne nadväzuje na vydanie nového Zoznamu zdravotných výkonov, ktorý zatiaľ nie je dokončený. Termín dokončenia sa predpokladá do konca roka 2010. Až následne po vydaní Zoznamu zdravotných výkonov je možné pristúpiť k ďalším krokom v oblasti úhradových mechanizmov. 

K plneniu tejto úlohy je ďalej potrebné zabezpečiť dostatočné finančné krytie z prostriedkov štátneho rozpočtu. Pre rok 2010 Ministerstvo zdravotníctva SR opätovne požiadalo Ministerstvo financií SR o navýšenie prostriedkov zo štátneho rozpočtu v súvislosti s plnením úlohy 31 programového vyhlásenia vlády SR v čiastke 6 mil. Eur., ktoré zatiaľ nebolo akceptované. 

Z uvedených dôvodov bolo gremiálnou poradou uzn. 91/GP/ zo dňa 15.júna 2010 odsúhlasený odklad termínu plnenia úlohy do konca roka 2010.
Záver: Úloha priebežne plnená v termíne

Úloha č.32
Vláda presadí zásadné odbyrokratizovanie zdravotníctva, zruší všetky zbytočné administratívne úkony a duplicitu v činnostiach MZ SR, Úradu pre dohľad nad zdravotnou starostlivosťou a ďalších inštitúcií. V týchto inštitúciách sa vykoná v roku 2007 dôkladný audit činností s následným prehodnotením počtu pracovníkov iba na tie činnosti, ktoré sú nevyhnutné, celospoločensky potrebné a budú vyplývať zo zákona.

1.	Pripraviť podklady na  audit a zabezpečiť vyhlásenie verejného obstarávania.

Termín: do 31.03.2008

Plnenie: 
Na MZ SR prebehol procesný audit v roku 2007 (február – jún), ktorého odporúčania sa v súčasnosti implementujú na podmienky MZ SR. V roku 2008 vyčlenilo MZ SR finančné prostriedky na audit činností v podriadených organizáciách a súčinných inštitúciách (Štátny ústav pre kontrolu liečiv, Úrad verejného zdravotníctva SR, regionálne úrady verejného zdravotníctva, Národné centrum zdravotníckych informácií, Slovenská zdravotnícka univerzita) s tým, že predseda Úradu pre dohľad nad zdravotnou starostlivosťou bol písomne požiadaný o zabezpečenie vykonania auditu činností v predmetnej organizácii, ktorý prebehol v roku 2008 (máj – december). Po príprave podkladov pre vyhlásenie verejného obstarávania prebehol proces verejného obstarávania na zabezpečenie Procesného a organizačného auditu vo vybraných organizáciách v pôsobnosti MZ SR (v Štátnom ústave pre kontrolu liečiv, Úrade verejného zdravotníctva SR, regionálnych úradoch verejného zdravotníctva, Národnom centre zdravotníckych informácií a Slovenskej zdravotníckej univerzite). V apríli 2008 bolo vo Vestníku verejného obstarávania (číslo 77 z 21. apríla 2008) zverejnené Predbežné oznámenie. V septembri 2008 bolo verejné obstarávanie uvedeného auditu v rezorte zrušené a následne bola vyhlásená užšia súťaž na obstaranie uvedeného auditu. V decembri 2008 bola podpísaná zmluva s víťazom súťaže a následne začali práce na uvedenom audite.“;
Záver: Úloha splnená.

2.	Zabezpečiť audit.
Termín: do 31.12.2008

Plnenie: 
V nadväznosti na výsledky vyhodnotenia verejného obstarávania MZ SR uzatvorilo zmluvný vzťah s výhercom verejného obstarávania, v ktorom sa zadefinovali podmienky a termíny výkonu auditu. Práce na uvedenom audite začali v decembri 2008 a boli ukončené v júli 2009.“;
Záver: Úloha splnená.